دواکەوتنی پارەی شۆفیرەکانی شیرکەتی \_"خارادژ\_"ی شاری نەغەدە\n16:28 - 6 پووشپەڕ 2719\nئاژانسی کوردپا: شۆفیرەکان و کرێکارانی شیرکەتی خارادژی شاری نەغەدە، ماوەی چوار مانگە پارەیان وەرنەگرتووە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی چوارشەممە، ٥ی پووشپەڕ، کرێکاران و شۆفیرانی شیرکەتی \_"خارادژ\_"ی شاری نەغەدە، ماوەی چوار مانگە پارەیان وەرنەگرتووە و لەو پەیوەندییەدا، مانیان گرت.\nیەکێک لە کرێکارانی شیرکەتی خارادژی شاری نەغدە بە ئاژانسی کوردپای ڕاگەیاند: \_"ماوەی چوار مانگە پارەمان وەرنەگرتووە و جێژنانەی نەورۆزیشمان پێنەدراوە\_".\nبە وتەی ئەو کرێکارە کوردە، لە ماوەی ئەم چوار مانگەدا، چەندین جار داوای پارە دواکەوتووەکانیان لە خاوەن شیرکەتەکە کردووە، بەڵام ناوبراو هەڕەشەی دەرکردن لەسەر کارەکەیانی لێ کردوون.\nئەم کرێکارە هەروەها وتی: \_"سەرەڕای داواکردنی پارە دواکەوتووەکانمان و وڵامنەدانەوەی خاوەن ئەو شیرکەتەیە، ڕۆژی چوارشەممە لەبەر دەرگای ئەو شیرکەتە ناڕەزایەتییمان دەربڕی و مانمان گرت\_".\nئەم سەرچاوەیە زیادی کرد: \_"خاوەن شیرکەتە بە جێگای پێدانی پارە دواکەوتووەکەمان، دووبارە هەڕەشەی دەرکرانمانی لەو شیرکەتە کرد\_".\nشیرکەتی خارادژ، لە گوندی \_"بەگەم قەڵا\_"ی شاری نەغەدە هەڵکەوتووە.


پوخته‌ی وتاری ساڵانه‌ی سه‌رۆک ئۆباما\nسه‌رۆک ئۆباما شه‌وی سێشه‌ممه له به‌رده‌م کۆنگرێسی ویلایه‌ته یه‌کگرتووه‌کانی ئه‌مه‌ریکا وتاری سـاڵانه‌ی خۆی پـێشـکه‌شکرد.\nسه‌ره‌تا سه‌رۆک ئۆباما گوتی وا 15 سـاڵ له‌م سه‌ده‌یه تێپه‌ڕبوو که به گه‌یشتنی تێرۆر بۆ که‌ناره‌کانمان ده‌سـتپـێـکرد و ئه‌وه‌ش وه‌های کرد نه‌وه‌یه‌کی نوێمان بکه‌وێته دوو شه‌ڕی درێژخایه‌ن که زۆر له‌سه‌رمان که‌وتن و هه‌روه‌ها له‌و مه‌وه‌یه‌دا سستیـیه‌کی ئابوری له سه‌رانسه‌ری وڵاته‌که‌مان و جیهان ڕوویدا. بۆیه ئه‌و ساڵانه و ئێسـتاشی له‌گه‌ڵدا بێت بۆ زۆر که‌س کاتێـکی سه‌خت بوون.\nپاشان سه‌رۆک ئۆباما گوتی ئه‌مشه‌و ئه‌و په‌ڕه‌یه هه‌ڵده‌دینه‌وه، چونکه له‌وه‌تای سـاڵی 1999 وه ئه‌مه یه‌که‌م جاره به‌و خێرایی‌یه ئابوریـیه‌که‌مان گه‌شه‌ی ده‌کات و هه‌لی کار زیاتر له وڵاته‌که ده‌بن. هه‌روه‌ها ڕێژه‌ی بێکاری که‌متره به به‌راورد له‌گه‌ڵ کاتی ده‌سـتپـێـکردنی قه‌یرانی دارایی و له هه‌موو کاتێـک زیاتر منداڵانمان خوێندن ته‌واو ده‌که‌ن و خه‌ڵکێـکی زیاتر بیمه‌ی ته‌ندروسـتیـیان هه‌یه. له‌گه‌ڵ ئه‌وانه‌شدا له چنگی نه‌وتی بیانی ڕزگارمان بووه که‌وا بۆ نزیکه‌ی 30 سـاڵه گیرۆده‌ی بووبووین.\nسه‌رۆکی ئه‌مه‌ریکا هه‌روه‌ها گوتی ئه‌مشه‌و بۆ یه‌که‌م جاره له‌وه‌تای 11 ی سێپته‌مبه‌ره‌وه ئه‌رکی شه‌ڕکردنمان له ئه‌فغانسـتان به کۆتایی هات. ئاماژه‌ی به‌وه کرد پـێش 6 سـاڵ له‌مه‌وبه‌ر نزیکه‌ی 180 هه‌زار سه‌ربازی ئه‌مه‌ریکایی له عێراق و ئه‌فغانسـتان خزمه‌تیان ده‌کرد، به‌ڵام ئه‌مڕۆ که‌متر له 15 هه‌زار سه‌رباز له‌و دوو وڵاته هه‌ن. پاشان سوپاسی هه‌موو ئه‌و ژن و پـیاوانه‌ی کرد که له‌و نه‌وه‌یه‌ن له پاش 11 ی سێپته‌مبه‌ر خزمه‌تیان کردووه بۆ ئه‌وه‌ی ئه‌مه‌ریکایـیه‌کان بـپارێزن.\nپاشان براک ئۆباما باری گوزه‌رانی خێزانێـکی ئه‌مه‌ریکایی به نمونه هێنایه‌وه که چۆن 7 سـاڵ له‌مه‌وبه‌ر به قه‌یرانێـکی ئابوری سه‌ختدا تێپه‌ڕبوون و ئێستا به هه‌وڵ و ماندووبوونی خۆیان ژیانیان ئاسایی بووه‌ته‌وه. سه‌رۆک ئۆباما گوتی ئه‌م خێزانه نمونه‌یه‌که له‌و ملیۆنان ئه‌مه‌ریکایـیه‌ی به ڕژدی کاریان کردووه بۆ ئه‌وه‌ی له‌و قه‌یرانه ڕزگاریان ببێت. ئۆباما گوتی " ئه‌وه ئێوه هۆکاری ئه‌وه بوون من خۆم بۆ ئه‌م پـۆسته کاندید بکه‌م، ئێوه ئه‌و خه‌ڵکه بوون که 6 سـاڵ له‌مه‌وبه‌ر له هزرمدا بوون. له مانگه تاریـکه‌کانی کاتی قه‌یرانه‌که که له‌سه‌ر پلیکانه‌کانی بینای کۆنگرێس وه‌ستام به‌ڵێنم دا ئابوریـیه‌که‌مان ببوژێنینه‌وه، هه‌وڵه‌کانی ئێوه‌ش وه‌های کرد وڵاته‌که‌مان به‌هێزتر بـبێته‌وه."\nگوتیشی له ماوه‌ی 5 سـاڵی ڕابردوو زیاتر له 11 ملیۆن کاری نوێ له وڵاته‌که‌دا په‌یدابوون.\nسه‌باره‌ت به وزه، سه‌رۆک ئۆباما گوتی ده‌کرێت ئه‌مه‌ریکا که‌متر پشـت به نه‌وتی بیانی بـبه‌ستێت، ئه‌مه‌ریکا ئه‌مڕۆ یه‌که‌مه له بواری نه‌وت و گازدا. هه‌روه‌ها یه‌که‌میشه له بواری به‌رهه‌مهێنانی وزه‌ی ئه‌لیکتریک به با، به وزه‌ی خۆریش بڕێـکی زیاتری وزه‌ی ئه‌لیکتریک به‌رهه‌م ده‌هێنرێت و هه‌موو سێ هه‌فته‌یه‌ک هێنده‌ی ته‌واوی سـاڵی 2008 وزه‌ی ئه‌لیکتریکی زیاتر ده‌چێته سه‌ر هێڵه‌کانی ئه‌لیکتریک.\nله باره‌ی ئاستی خوێندن له ئه‌مه‌ریکا، سه‌رۆک ئۆباما گوتی ئه‌مڕۆ خوێندکاره‌کانمان به‌رزترین ئاستی ماتماتیک ده‌خوێنن و پله‌ی به‌رز به‌ده‌سـتده‌هێنن و له هه‌موو کاتێـک زیاتر کۆلێژ ته‌واو ده‌که‌ن.\nپاشان سه‌رۆک ئۆباما باسی له بیمه‌ی ته‌ندروسـتی کرد و گوتی ته‌نها له ماوه‌ی سـاڵی ڕابردوو نزیکه‌ی 10 ملیۆن که‌س که بیمه‌ی ته‌ندروسـتیـیان نه‌بوو وا ئێسـتا هه‌یانه.\nسه‌رۆک ئۆباما به شێوه‌یه‌کی ناڕاسته‌وخۆش هه‌ڕه‌شه‌ی له کۆماریـیه‌کان کرد که له ئێسـتا زۆرینه‌ن له هه‌ردوو ئه‌نجومه‌نی کۆنگرێسدا، گوتی کۆنگرێس هیچ پـرۆژه بڕیارێـک پـێشـنیار نه‌کات بۆ نه‌هێشـتنی یاسای نوێی بیمه‌ی ته‌ندروسـتی ئه‌وه‌ی له سـاڵی ڕابردووه‌وه کاری پێ ده‌کرێت. سه‌رۆک ئۆباما گوتی هه‌ر پـرۆژه بڕیارێـک له دژی ئه‌و یاسایه و هه‌روه‌ها یاسای نوێی کۆچبه‌ری پـێشـنیاربکرێت، ئه‌وا مافی ڤیتۆی سه‌رۆک به‌کارده‌هێنێت.\nله باره‌ی ئه‌و ڕه‌خنانه‌ی لێی گیرابوون که ده‌یانگوت ئه‌و هه‌نگاوانه‌ی ده‌ینێت ده‌بنه مایه‌ی که‌مبوونه‌وه‌ی هه‌لی کار و ئه‌وه‌نده‌ی دیکه ئابوری وڵاته‌که خراپتر ده‌کات، سه‌رۆک ئۆباما گوتی به پـێچه‌وانه ئابوری له هه‌موو کات زیاتر گه‌شه‌ی کردووه و ڕێژه‌ی خه‌رجیـیه‌کانی بیمه‌ی ته‌ندروستی بۆ که‌مترین ئاستی هاتوونه‌ته خوارێ به به‌راورد له‌گه‌ڵ 50 سـاڵی ڕابردوودا.\nسه‌باره‌ت به چۆنێتی باشکردنی باری گوزه‌رانی چینی موچه‌خۆران، سه‌رۆک ئۆباما گوتی له به‌رنامه‌یه‌تی سـاڵانه بۆ هه‌موو منداڵێـکی ئه‌و خێزانانه 3 هه‌زار دۆلار له باج بۆیان بگه‌ڕێنێته‌وه. هه‌روه‌ها سـاڵانه حه‌وت ڕۆژ پـشوویان بدرێتێ به موچه‌ی ته‌واوه بۆ حاڵه‌ته‌کانی نه‌خۆشی خۆیان و خێزانه‌کانیان. له‌گه‌ڵ ئه‌وانه‌شدا داوای زیادکردنی موچه‌کانیانی کرد.\nبۆ خوێندکارانیش پـێشـنیاری کرد وه‌کو ویلایه‌تی تێنسی ژێر ده‌سه‌ڵاتی کۆماریـیه‌کان و هه‌روه‌ها شاری شیگاکۆی ژێر ده‌سه‌ڵاتی دیموکراته‌کان، له هه‌موو ئه‌مه‌ریکا خوێندی دوو سـاڵی یه‌که‌می کۆلێژ به خۆڕایی بێت.\nپاشان سه‌باره‌ت به سیاسه‌تی ده‌ره‌وه سه‌رۆک ئۆباما دووپاتی کرده‌وه له‌گه‌ڵ ئه‌وه‌دایه کێشه‌کان هه‌تا ده‌کرێن به ڕێگه‌ی دیپـلۆماسی چاره‌سه‌ربکرێن به‌ر له‌وه‌ی په‌نا بۆ هێزی له‌شـکری ببرێت.\nله باره‌ی شه‌ڕی دژه تێرۆریش گوتی، یه‌که‌م ئێمه له پاڵ ئه‌و خه‌ڵکانه ده‌وه‌ستین که له لایه‌ن تێرۆرسـتانه‌وه کراونه‌ته ئامانج هه‌ر له خوێندنگه‌که‌ی پاکستانه‌وه هه‌تا ده‌گاته جاده‌کانی پاریس. به‌رده‌وامیش ده‌بین له ڕاوه‌دونانی تێرۆرسـتان و هه‌ڵوه‌شـاندنه‌وه‌ی تۆڕه‌کانیان، وه مافی خۆمانه ئه‌و تێرۆسـتانه نه‌هێڵین که مایه‌ی هه‌ڕه‌شه‌ن بۆ سه‌ر ئێمه و هاوپه‌یمانانمان.\nپاشان گوتی له ماوه‌ی 13 سـاڵی ڕابردوو وانه‌ی چاک فێربووین. له بری ئه‌وه‌ی سه‌ربازانی ئه‌مه‌ریکایی ڕه‌وانه‌ی دۆڵه‌کانی ئه‌فغانسـتان بکه‌ین، هه‌ستاین به مه‌شق و ڕاهێنانی هێزه‌کانی ئه‌فغانسـتان خۆیان و ئێسـتا ئه‌وان به‌رپـرسیارێتی ئاسایشی وڵاته‌که‌یان له ئه‌ستۆ گرتووه. بۆیه ئێسـتا له بری ئه‌وه‌ی هێزی زه‌مینی گه‌وره بۆ ده‌ره‌وه‌ی وڵات ڕه‌وانه‌بکه‌ین، هاوکاری وڵاتان ده‌که‌ین هه‌ر باشوری ئاسیاوه هه‌تا ده‌گاته باکوری ئافریکا بۆ نه‌هێشتنی شوێنی ئارام بۆ تێرۆرسـتان.\nله عێراق و سوریا سه‌رکردایه‌تی ئه‌مه‌ریکا به هێزه له‌شکریکه‌شیـیه‌وه پـێشـڕه‌وی داعشی ڕاگرت. له بری ئه‌وه‌ی بکه‌وینه شه‌ڕێـکی دیکه‌ی زه‌مینی له ڕۆژهه‌ڵاتی ناوه‌ڕاست، ئێستا ڕابه‌رایه‌تی هاوپه‌یمانێتیـیه‌کی گه‌وره ده‌که‌ین که وڵاتانی عه‌ره‌بی له نێودایه بۆ شکاندن و له‌ناوبردنی ئه‌م گرووپه تێرۆرستیـیه. گوتیشی ئێمه یارمه‌تی ئۆپـۆزسیۆنی میانڕه‌وی سوریا ده‌ده‌ین تاوه‌کو له‌م هه‌وڵه‌دا یارمه‌تیمان بده‌ن، وه هه‌روه‌ها له هه‌موو شوێنێـک یارمه‌تی ئه‌و خه‌ڵکانه ده‌ده‌ین که ڕووبه‌ڕووی ئه‌و بیروباوه‌ڕه توندڕه‌وه ده‌بنه‌وه. ئه‌م هه‌وڵه کات و کاری ده‌وێت، به‌ڵام له کۆتایـیدا سه‌رکه‌وتوو ده‌بین. بۆیه ئه‌مشه‌و داوا له کۆنگرێس ده‌که‌م نیشانی جیهانی بده‌ن که ئێمه له‌م ئه‌رکه یه‌کگرتووین، ئه‌مه‌ش له ڕێگه‌ی په‌سه‌ندکردنی پـرۆژه بڕیارێـک بۆ به‌کارهێنانی هێز له دژی داعش.\nپاشان سه‌رۆکی ئه‌مه‌ریکا ڕه‌خنه‌ی له هه‌ڵوێستی ڕووسیا له به‌رامبه‌ر ئۆکرانیا گرت و گوتی نابێت وڵاته گه‌وره‌کان وڵاتانی بچوک بترسێنن. گوتی ئه‌مه‌ریکا پشـتیوانی له دیموکراتیـیه‌تی ئۆکرانیا ده‌کات و هاوپه‌یمانانی خۆی له ناتۆ دڵنیا ده‌کاته‌وه. سـاڵی ڕابردوو کاتێـک ئێمه له‌گه‌ڵ هاوپه‌یمانانمان سه‌رقاڵی سه‌پاندنی سزا بووین به‌سه‌ر ڕووسیا هه‌ندێـک پـێیان وابوو ڕه‌فتاری به‌ڕێز پـوتن نیشـانه‌ی به‌هێزیـیه‌تی، به‌ڵام ئه‌مڕۆ ئه‌وه‌تا ئه‌مه‌ریکا له‌گه‌ڵ هاوپه‌یمانه‌کانی به‌هێزن و ڕووسیاش گۆشه‌گیرکراوه و ئابوریـیه‌که‌ی له خراپـبووندایه.\nسه‌باره‌ت به گۆڕانی سیاسه‌تی ئه‌مه‌ریکا له به‌رامبه‌ر کوبا، سه‌رۆک ئۆباما گوتی کۆتایی به‌و سیاسه‌ته ده‌هێنین که له مێژه‌وه سوودی نه‌ماوه. کاتێـک تۆ بۆ ماوه‌ی 50 سـاڵ شتێـک ده‌که‌یت و سوودی نابێت، ئیتر کاتی ئه‌وه دێت هه‌وڵی شتێـکی نوێ بده‌یت. گۆڕانکاری له سیاسه‌تمان له به‌رامبه‌ر کوبا شیانی هه‌یه ئه‌و بێ متمانه‌یـیه‌ی که له مێژه‌وه له‌م به‌شه‌ی زه‌ویدا هه‌یه به کۆتایی بگات.\nله باره‌ی ئێرانیشه‌وه سه‌رۆک ئۆباما گوتی دیپـلۆماسیـیه‌تمان له‌گه‌ڵ ئێراندا کارده‌کات و بۆ یه‌که‌م جاره له پاش 10 سـاڵ به‌ره‌وپـێشچوونی به‌رنامه‌ی ناوکی ئێرانمان ڕاگرت و که‌ره‌سته ناوکیـیه‌کانیمان له عه‌مباره‌کانی که‌مکرده‌وه. و له ئێسـتاوه هه‌تا به‌هار بوارمان هه‌یه به ڕێـکه‌وتنێـکی گشتگیر بگه‌ین که وه‌ها بکات ئێران نه‌توانێت بـبێته خاوه‌نی چه‌کی ناوکی، ئه‌مه‌ش تاوه‌کو ئه‌مه‌ریکا و هاوپه‌یمانانی، له‌وانه ئیسرائیل دڵنیا بـبنه‌وه و هه‌روه‌ها خۆمان له شه‌ڕێـکی دیکه له ڕۆژهه‌ڵاتی ناوه‌ڕاست لابده‌ین. سه‌رۆک ئۆباما گوتیشی هیچ زامنێـکیش نیـیه وتووێژه‌کان سه‌رکه‌وتووبن، بۆیه هه‌موو بژاره‌کان له به‌رده‌می خۆمدا ده‌هێڵمه‌وه بۆ ڕێگه‌گرتن له‌وه‌ی ئێران بـبێته وڵاتێکی خاوه‌ن چه‌کی ناوکی. به‌ڵام گوتیشی ئه‌و سزا نوێـیانه‌ی له‌م کاته‌دا له لایه‌ن کۆنگرێسه‌وه په‌سندکراون زیان به هه‌وڵه دیپـلۆماسیـیه‌کان ده‌گه‌یه‌نن و ئه‌مه‌ریکا له هاوپه‌یمانه‌کانی جیاده‌کاته‌وه و بێ گومان ئێرانیش جارێـکی دیکه ده‌ستده‌کاته‌وه به به‌رنامه ناوکیـیه‌که‌ی، گوتیشی ئه‌مه هیچ مانایه‌کی نیـیه، بۆیه من هه‌موو پـرۆژه بڕیارێک بۆ سه‌پاندنی سزای نوێ ڤیتۆ ده‌که‌م که ده‌بنه مایه‌ی هه‌ڕه‌شه بۆ سه‌ر ئه‌و به‌ره‌وپـێشچوونه‌ی به‌ده‌سـتهاتوون. گوتی ئه‌مه‌ریکایـیه‌کان وه‌ها لێمان چاوه‌ڕێ ده‌که‌ن شه‌ڕ ته‌نها دوا ڕێگه‌چاره‌مانه، بۆیه منیش به نیازم وابه‌سته‌ی ئه‌م بۆچوونه ژیرانه‌یه بم.\nپاشان سه‌رۆک ئۆباما هاته سه‌ر باسی هه‌ڕه‌شه‌کانی سه‌ر ئنته‌رنێت و گوتی نابێت هیچ وڵاتێـک یان هاککه‌رێـک بتوانێت تۆڕی کۆمپـیوته‌ره‌کانمان بشکێنێت و ده‌ستی به نهێنیـیه ئابوریـیه‌کانمان بگات و هه‌روه‌ها ژیانی تایبه‌تی خێزانه ئه‌مه‌ریکایـیه‌کان بزانێت به تایبه‌تی له باره‌ی منداڵه‌کانمانه‌وه. سه‌رۆک ئۆباما گوتی ئێمه به دڵنیایـیه‌وه ته‌واوی ده‌زگا موخابه‌راتیـیه‌کانمان پـێکه‌وه ڕووبه‌ڕووی ئه‌و مه‌ترسیانه‌ی سه‌ر ئاسایشی کۆمپـیوته‌ره‌کانمان ده‌بنه‌وه، هه‌ر وه‌کو چۆن له شه‌ڕی دژی تێرۆرزم کارده‌که‌ن.\nپاشان باسی له نه‌خۆشی ئیبۆلا کرد و گوتی سه‌ربازان و زانایان و پـزیشکان و کارمه‌ندانی ته‌ندروستی ئه‌مه‌ریکا ڕۆڵی خۆیان ده‌بینن له ڕووبه‌ڕووبوونه‌وه‌ی ئه‌م نه‌خۆشیـیه و ژیانی خه‌ڵکێـکی زۆریان له مردن ڕزگار کرد.\nهه‌روه‌ها باسی له هه‌ڕه‌شه‌کانی سه‌ر ژینگه کرد و گوتی هیچ شتێـکی دیکه ئه‌مه جێی هه‌ڕه‌شه نیـیه بۆ نه‌وه‌کانی داهاتوو.\nسه‌رۆک ئۆباما باسی له به‌ها مرۆیـیه‌کان کرد و گوتی ئێمه ڕێز له شکۆمه‌ندی مرۆڤ ده‌گرین ته‌نانه‌ت ئه‌گه‌ر له ژێر هه‌ڕه‌شه‌شدا بین، بۆیه من ئه‌شکه‌نجه‌دانم قه‌ده‌غه‌کرد و جه‌ختم له‌سه‌ر به‌کارهێنانی فڕۆکه‌ی بێ فڕۆکه‌وان کرد به شێوازێکی ڕاست. گوتیشی ده‌نگیان له ئاست دژایه‌تی سامیـیه‌ت به‌رزده‌که‌نه‌وه که جارێـکی دیکه له چه‌ند شوێنێـکی جیهاندا سه‌ری هه‌ڵداوه‌ته‌وه. گوتیشی هه‌روه‌ها وێنه‌کێشانی موسڵمانانیش ڕه‌تده‌که‌ینه‌وه له کاتێـکدا زۆربه‌ی زۆری موسڵمانان به ئاشتیـیانه له‌گه‌ڵماندان. گوتیشی داکۆکی له ئازادی ڕاده‌ربڕین ده‌که‌ین و به‌رگری له زیندانیانی سیاسی ده‌که‌ین و سه‌رزه‌نشتی سه‌رکوتکردنی ژنان و که‌مینه ئاینیـیه‌کانیش ده‌که‌ین. سه‌رۆک ئۆباما گوتی ئێمه ئه‌مانه ده‌که‌ین نه‌ک ته‌نها له‌به‌ر ئه‌وه‌ی کاره ڕاسته‌که‌ن، به‌ڵکو وه‌هاش ده‌که‌ن زیاتر پارێزراوتر بین.\nدواتر سه‌رۆکی ئه‌مه‌ریکا له شه‌شه‌م وتاری سـاڵانه‌ی خۆی باسی له زیندانی گوانتانامۆ به‌ی کرد و گوتی هیچ مانای تیادا نیـیه 3 ملیۆن دۆلار بۆ هه‌ر زیندانکراوێـک خه‌رج بکه‌ین له به‌ندیخانه‌یه‌کدا که هه‌موو جیهان سه‌رزه‌نشتی ده‌کات و تێرۆرستان وه‌کو بابه‌تێـک سوودی لێ ده‌بینن بۆ په‌یداکردنی که‌سانی لایه‌نگر بۆخۆیان. بۆیه له‌وه‌تای بوومه‌ته سه‌رۆک ژماره‌ی زیندانیانی ئه‌و به‌ندیخانه‌یه‌م بۆ نیوه که‌مکردووه‌ته‌وه و ئێستاش کاتی ئه‌وه هاتووه کار بۆ داخستنی بکه‌م و واز له‌و هه‌وڵه‌م ناهێنم هه‌تا داده‌خرێت.


سەنگەر مستەفا چی بە یاریزانەکانی دەڵێت؟ – Knwe.org\nسەرەکی » وەرزش » سەنگەر مستەفا چی بە یاریزانەکانی دەڵێت؟\nسەنگەر مستەفا چی بە یاریزانەکانی دەڵێت؟\nرۆژی ٢٥/١٢/٢٠١٧ لە بەغدا پاڵەوانێتی بالەی کچانی یانەکانی عێراق کۆتاییهات و لە یاریی کۆتاییدا کچانی یانەی قەرەقوش لە کچانی ئافرۆدێتی سلێمانیان بردەوەو قەرەقوش بوون بە پاڵەوانی عیراق و ئافرۆدێتیش دووەم بوو.\nسەنگەر مستەفا-ی راهێنەری تیپی ئافرۆدێت بۆ ئەم دەستکەوتەی کچانی تیپەکەی لە پەیجی خۆی لە فەیس بووک بەم شێوەیە ستایشیان دەکات:\nدەستخۆشی لەسەرجەم کچەکانم ئەکەم، پیرۆزباییتان لێ ئەکەم کە توانیتان پلەی دووەمی عیراق بەدەست بهێنن، ئەم ئەنجامە ئەنجامێکی کەم نییە، چونکە ئێوە بەرامبەر تیپێک دۆڕاون کەخاوەنی چوار نازناوی یەک لەسەر یەکی ساڵانی رابردوون.\nمن شانازیتان پێوە ئەکەم لەنێو ١٣ تیپی یانەکانی عێراقدا پلەی دووەمتان بەدەست هێنا کە گەوورەترین ئەنجامە بۆ ئێوە، ئێوە خۆبەخشانە یاریی ئەکەن، دوای مادە ناکەوتوون، وەرزشی راستەقینە ئەکەن نەک وەرزش بۆمادە، چەند ساڵێکە یەک مووچەشتان وەر نەگرتووە بۆیە هەرچی لەسەر ئێوە بڵێم هەر کەمە.\nئێوەشانازی شارێکن ئێوە بەدڵ یاری ئەکەن هەربژین، زۆر سوپاسی ست نەجوە سەرپەرشتیاری تیپەکەمان ئەکەم کە زۆرماندوبوو لەگەڵمان، زۆر سوپاس دەستەی کارگێڕی و بەڕێوبەری یانەش ئەکەم پاڵپشتمان بوون، زۆر سوپاسی ئەو کەسانە ئەکەین کە هاوکاری تیپەکەیان کردین.\nزۆر سوپاسی سەرجەم دایک و باوکی یاریزانەکانم ئەکەم کە هەمیشە پاڵپشتمان بوون و کچەکانیان ئیزن دا لەم پاڵەوانێتییەدا لە بەغدا یاریی بکەن، دووبارە دەست خۆشی بۆ سەرجەم کچەکانم جیگای شانازی من و یانە و شارەکەشمانن.\nشایانی باسە لە یاریی دیارییکردنی پلەکانی سێیەم و چوارەمیشدا کچانی ئەکاد لە کچانی یانەی پێشمەرگەی سلێمانییان بردەوەو سێیەم و چوارەمی عیراق بوون.


بە فەرمی داواكرا نرخی دۆلار بۆ 130 هەزار دینار كەمبكرێتەوە - تۆڕی میدیایی خەڵک\nئەندامێكی پەرلەمانی عیراق، بە فەرمی داواكارییەك بۆ سەرۆكایەتی پەرلەمان پێشكەش دەكات و داوا دەكات نرخی 100 دۆلاری ئەمریكایی بۆ 130 هەزار دیناری عیراقی كەمبكرێتەوە.\nبەپێی بەڵگەنامەیەك كە لەلایەن میدیاكانی عیراقەوە بڵاوكراوەتەوە”عەممار توعمە ئەندامی پەرلەمانی عیراق، داواكارییەكی پێشكەش بە سەرۆكایەتی پەرلەمان كردووە كە 6 دەستكاریی لە بودجەی 2021 لەخۆدەگرێت، لەنێوان ئەو دەستكاریانەشدا، كەمكردنەوەی نرخی دۆلارە بۆ 1300 دینار و هەڵوەشاندنەوەی لێبڕینی مووچەی توێژێكی دیاریكراوی فەرمانبەرانە”.\nئەو ئەندامەی پەرلەمانی عیراق، دای كردووە، لێبڕینی مووچە لە بودجەی دارایی 2021، ئەو فەرمانبەرانە نەگرێتەوە كە مووچەكەیان لە ملیۆنێك و پێنج سەد هەزار كەمترە.\nبە گوێرەی هەواڵ، داواكارییەكەی عەممار توعمە لەلایەن 113 پەرلەمانتارەوە پشتیوانی لێكراوە.\nئه‌رشیفه‌کان مانگێک دیاری بکه حوزه‌یران 2021 (745) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (968) كانونی یه‌كه‌م 2020 (62)


ڕاگه‌یاندنی باری نائاسایی له واشینگتۆن پێته‌ختی ئه‌مریكا – کۆمەڵە\nهه‌واڵنێرییه‌كانی ناوخۆی ئه‌مریكا ڕایانگه‌یاندووه كه لە ترسی ئەنجامدانی خۆپیشاندان و كه‌وتنه‌وه توندوتیژیی لەسەروبەندی دەستبەکاربونی سەرۆکی نوێی ئەمریکا، باری نائاسایی لە شاری واشینگتۆن پێته‌ختی ئه‌م وڵاته راگەیەندراوه.\nله‌م پێوه‌نده‌دا کۆشکی سپی ڕایگه‌یاندووه: دوای هۆشداریی دەزگا ئەمنییەکان لەسەر بونی هەڕەشە و مەترسیی لەکاتی مەراسیمی دەستبەکاربونی “جۆ بایدن” وەک سەرۆکی ئەمریکا، دۆناڵد ترامپ رەزامەندیی نیشانداوە لەسەر راگەیاندنی باری نائاسایی لە واشینگتۆن تا رۆژی ٢٤ی ئه‌م مانگه. بڕیارە لە رۆژی چوارشەممەوە دەزگای خزمەتگوزاریی نهێنی دەست بە رێکارەکانی بکات بۆ مەراسیمی دەستبەکاربونی “جۆ بایدن” لە رۆژی ٢٠ی ئه‌م مانگه و لەوبارەیەوە دەزگا ئەمنیی و هەواڵگرییەکانی ئەمریکا هۆشدارییان داوە کە مەترسی ئەنجامدانی خۆپیشاندانی توندوتیژ و تەنانەت هەڕەشەی چەکدارییش هەیە. بەتایبەتی دوای خۆپیشاندانەکەی رۆژی چوارشەممەی رابردوو کە چونە سەر باڵەخانەی کۆنگرێس و بۆ ماوەیەک رێگرییان لە کۆبونەوەی پەسەندکردنی ئەنجامی هەڵبژاردنەکان کرد.\nباشتر كردنی په‌یوه‌ندییه‌كان له‌گه‌ڵ ئه‌مریكاش، ڕێگای ده‌رباز بوونی كۆماری ئیسلامی نییه


Mewda Media | کۆمپانیای ئاسیاسێڵ پێشەنگ لە تیلیکۆمینیکەیشن لە عیراقدا\nکۆمپانیای ئاسیاسێڵ پێشەنگ لە تیلیکۆمینیکەیشن لە عیراقدا\nمەودا میدیا - سلێمانی | 2021/06/04\nکۆمپانیای ئاسیاسێڵ پێشەنگ لە تیلیکۆمینیکەیشن لە عێراقدا، بردنەوەی دوو خەڵاتی دارایی نێودەوڵەتی ڕادەگەیەنێت لە ساڵی ٢٠٢٠\nبەغداد، ٣\_٦\_٢٠٢١: ئاسیاسێل، پێشەنگی مۆبایل تیلیکۆمینیکەیشن و دابینکەری خزمەتگوزاریە دیجیتاڵیەکان لە عێراق، بۆ دوو ساڵی دوابەدوای یەکتر بردنەوەی دوو خەڵات لە دیداری خەڵاتی دارایی نێودەوڵەتی (International Finance Awards) ڕادەگەیەنێت. ئەم دیدارە پلاتفۆڕمێکی جیهانییە کە هەوڵدەدات توانای پیشەیی و مرۆیی، توانای ڕابەرایەتی و بەهای پیشەیی لەسەر پێوەرێکی گەورە دەستنیشان بکات. ئەم دیدارە دیدارێکی ساڵانە و نێودەوڵەتییە کە گرنگی و توانا پەیوەندیەکان و دیجیتاڵیەکان لەناو کۆمەڵگایەکی ڕکابەر و زۆر پێشکەوتووی جیهانی بزنس دەربخات.\nبەهۆی پەتای کۆڤید-19، ئەم بۆنە جیهانییە بەشێوەی ئۆنلاین ئەنجامدرا لەپێناو ڕەچاوکردنی ڕێنماییە تەندروستیەکانی ڕێکخراوی جیهانی تەندروستی(WHO) کە لەپێناو سەلامەتی هەموو بەشداربوواندا بوو. گەرنا، خەڵاتەکان لەو بۆنەیەدا بەشێوەیەکی ڕاستەوخۆ و چالاکانە ئەنجام دەدرا ،کە تیایدا ئاسیاسیڵ ئامادەکاری کردبوو بۆ بردنەوەی ئەو دوو خەڵاتە ناوازەیە بۆ 'باشترین کۆمپانیای پەیوەندی لە عێراق' کە باشترین دەرئەنجام، پەسەندترین پەیوەندی، خزمەتگوزاری تەکنیکی و "زۆرترین دەستپێشخەری داهێنانە CSR لە عێراق" کردبێت، ئەمەش بۆ دەستپێشخەرییە خۆبەخش و کارامەکانیان لە هەموو شارەکانی عێراق وەکو ئەوەی کە CSR تایبەتە بۆ بەرپرسیاریەتی هاوبەشی کۆمەڵایەتی یە.\nپێشتر، ئاسیاسێڵ چەندین خەڵاتی جیهانی بەدەستهێناوە، لەوانە خەڵاتی GLOMO، "کە بۆ بەشداری بەرچاو " ی ئاسیاسێڵ، کە لە خەڵاتی ساڵانەی نێودەوڵەتی لە کۆنگرێسی جیهانی مۆبایل (MWC) دەبەخشرێت لە بەرشەلۆنە. ئەو خەڵاتە ئاسیاسێڵ ی ناساند کە چالاکی و هاوکاری میلیۆنان پەنابەری کردبوو کە هەڵهاتبوون لە ناوچە ناجێگیرەکانی عێراق. ئاسیاسێل ڕۆڵ و بەشی گەورەی هەبووە لەو کارانەدا کە پەیوەست دەبنەوە بۆ خزمەتکردن بە کۆمەڵگا، هەمیشە زۆرترین هەوڵی داوە کە وەکو تاکێکی بەرپرس ڕۆڵی هەبێت، ئەوەش بە جێبەجێکردنی پرۆژەی دەستپیشخەر و داهێنانە کە پاڵپشتی کەسانی گۆڕانکار و پێداگر دەکات بۆ یەکیەتی، سەربەستی و بەشداری چالاک. ئاسیاسێڵ ئامانجیەتی خزمەتی کۆمەڵگاکانی عێراق لە چەند ڕوویەکەوە بکات؛ ئەمەش لەپاڵ دابینکردنی باشترین خزمەتگوزاری و چارەسەری تەکنەلۆژی و دیجیتاڵی کە هەمیشە کڕۆکی بیروباوەڕەکانی ئاسیاسێڵ بووە.\nچرا حسێن، جێگری بەڕێوەبەری جێبەجێکاری بازرگانی ئاسیاسێڵ گووتی: "ئێمە شانازی دەکەین و ئۆخژنین کە هەڵبژێردراوین وەکو براوەکانی ئەو بەشە گەورانە لە خەڵاتی دارایی نێودەوڵەتی. دڵخۆشبووین بە هەڵبژاردنمان بۆ ئەو خەڵاتانە کە ئەمەش خەمخۆری ئاسیاسێڵ نیشان دەدات بۆ هەوڵە بەردەوامەکانی و پیشکەوتنی وەکو پێشەنگی دابینکەری پەیوەندیەکان لە عێراق. ئەم ساتانە لە بەخشین و سەربەرزی هانمان دەدات هەمیشە بەردەوام بین و بمێنینەوە لە هێڵی پێشەوە بۆ هاوبەشی و دەستپیشخەری بەرپرسیاریەتیە کۆمەڵایەتیەکان، و بەردەوام بین لە پێشکەشکردنی ڕۆشنایی، جیاوازیەکان و کاری ئاستەنگ.".\nئاسیاسێل پێشەنگی مۆبایل تیلیکۆمینیکەیشن و دابینکەری خزمەتگوزاریە دیجیتاڵیەکان لە عێراق، تاکو بەرواری مانگی یەکی 2021، توانیویەتی 14.7 میلیۆن بەکارهێنەری سەرەکی و کڕیاری ڕەزامەند تێپەڕێنێت. ئاسیاسێڵ وەکو یەکەم کۆمپانیای خاوەنی پیشەی مۆبایل و تیلیکۆمینیکەیشن لە عێراق ناسراوە و یەکەم کۆمپانیایە کە توانیویەتی کە لەسەرتاسەری ناوچەکانی عێراق خزمەتگوزاری پەیوەندی و تیلیکۆمینیکەیشن پێشکەش بکات، پێشکەشکردنی خزمەتگوزاری کوالیتی 4G لە هەموو ناوچەکانی عێراق. نێتۆرکی ئاسیاسێڵ لە سەدا 99.06ی دانیشتوانی عێراق پێکدەهێنێت، کە ئەمەش وایکردووە گەورەترین نێتۆرکی ناوخۆیی (هەرێمی) بێت لە هەموو عێراق لەناو دوو کۆمپانیای دیکەی مۆبایل. لە بەرواری مانگی یەکی 2015، ئاسیاسێڵ، شانازی بەووە دەکات، توانیویەتی باشترین دابینکەری خزمەتگوزاری ئینتەرنێت بێت کە بەرزترین کوالیتی ئینتەرنێتی پیشکەشکردووە لە عێراق.\nبۆ زانیاری زیاتر، سەردانی ئەم لینکە بکەن: www.asiacell.com\nئاسیاسێڵ تیلیکۆمینیکەیشن PJSC ، بەشی پەیوەندیە گشتیەکان: [email protected]


سالار ئەرسەلان بۆ خۆی سوتاند؟ – تۆڕی میدیایی خەڵک\n2018/08/05 - 4:31 PM\nلەچەند رۆژی رابردوودا كوێبیستی چیرۆكێك بووم بەم شێوەیە “كوڕێكی گەنج لەتاو قەرزای زۆرو فشار خستە سەری بەبەردەوامی لەلایەن خاوەن قەرزەكانەوە، ناچار بەوەی دەكات كۆتایی بەژیانی خۆی بهێنێت‌و لەپاش خۆشی چەند منداڵێك بێ باوك دەكات و ژنێكی گەنجیش رەشپۆش دەكات‌و جەرگی دایكێكیش دەسوتێنێت، لەكاتی بەخاكسپاردنیدا كۆی خاوەن قەرزەكان ئامادە دەبن، لەوساتەدا دایكی گەنجەكە بەدەم هەنسك‌و گریانەوە داوا لەخاوەن قەرزەكان دەكات گەردنی كوڕەكە ئازاد بكەن‌و لێی خۆش ببن، ئەوانیش هەموو پێكەوە گەردنی ئازاد دەكەن‌و لەكۆی پارەكانیان خۆش دەبن”.\nپرسیارەكە لێرەدا ئەوەیە، بۆ كاتێك ئەو گەنجە قەرزارە كەلەژیاندا بوو خاوەن قەرزەكان نەیانتوانی فشارەكانیان لەسەری كەم بكەنەوە لەكاتێكدا هەر خودی خاوەن قەرزەكان دەیانزانی دۆخی ئابوری‌و گوزەرانی خەڵكانی توێژی خوارەوە چەندە خراپەو ئەو گەنجەش یەكێكە لەئەندامانی توێژی خوارەوە هەڵبەت ئێستا دوو توێژ لە كۆمەڵگەدایەو توێژی سێیەم كە مامناوەندە بونی نییە، من وای دەبینم، یاخود بۆ خاوەن قەرزەكان نەیانتوانی ڕێگری بكەن لەبێناز كردنی چەند منداڵێك‌و رەشپۆش بوونی ژنێكی گەنج‌و سوتانی جەرگی دایكێك‌و بەزیندوی لەقەرزەكانیان خۆشببن نەك بەمردوویی؟ یەكێك لە گرفتە سەرەكییەكانی مرۆڤ لەكۆمەڵگەی ئێمەدا ئەوەیە كە هەمیشە دەڵێن”زیندوو كوژی مردوو پەرست”.\nچیرۆكی سالار بەمشێوەیە دەست پێدەكات، ئەو يەكێكە لە پێشمەرگە كۆنەكانی یەكێتی نیشتمانی كە حزبەكەی حزبێكی دەسەڵاتدارە، بەڵام سالار نەك ئەوەی نەیتوانیوە سود لە دەسەڵاتی حزبەكەی وەربگرێت بەڵكو بەپێچەوانەوە بۆتە یەكێك لەقوربانیانی ئەو سیاسەتەی یەكێتی لەناوچەكەدا پەیڕەوی دەكات، سالار خاوەنی سێ منداڵە، كە دووان منداڵەكانی نەخۆشی ئۆتیزمیان هەیەو هاوسەرەكەشی كەمئەندامە، واتە لە ماڵێكی پێنج كەسیدا چواریان كەم ئەندامن و ئێستاش لەماڵێكی 70 مەتری گڵدا ژیان دەگوزەرێنن، سالاری تەمەن 44 ساڵ كە 57%ی جەستەی سوتاوەو لەنەخۆشخانەی (ئێمرجنسی سلێمانی چارەسەر وەردەگرێت، بەئومێدی چاكبونەوە)، ئەوەی لەپاش خۆستاندنەكەی سالار بینیمان سەردانی بەرپرسانی حكومی‌و حزبی بوو، بەشێوەیەك ئەگەر بهاتایەو بەر لەخۆسوتاندن سالار هەوڵی بدایە هەریەك لەو بەرپرسانە ببینێت (جگە لە بەڕێوەبەری گشتی چاودێری كارو كاروباری كۆمەلایەتی سلێمانی)، ئاسان نەبووە ئەو بەرپرسانە ببینێت كە بەپێی خۆیان چونەتە لای سالار بۆ نەخۆشخانە.


ریفراندۆم و سه‌ربه‌خۆیی: ئه‌رك و به‌رپرسیارێتییه‌كانی ئاینده\n25 ئه‌یلول كوردستان به «به‌ڵێ» ده‌نگی دا ریفراندۆم و سه‌ربه‌خۆیی: ئه‌رك و به‌رپرسیارێتییه‌كانی ئاینده  ئیدریس جه‌بار 2/10/2017\nریفراندۆم یه‌كه‌م هه‌نگاو نه‌بوو به‌ره‌و سه‌ربه‌خۆیی و جیابوونه‌وه‌ی كوردستان له عیراق، به‌ڵكو راپه‌ڕینی به‌هاری 1991 ئه‌و هه‌له‌ی به‌خشییه كوردانی باشوور تا زه‌مینه‌سازیی بكه‌ن و هه‌وڵه‌كانیان چڕبكه‌نه‌وه بۆ هێنانه‌دی خه‌ونی له‌مێژینه‌ی مرۆڤی كوردی كه سه‌ربه‌خۆیی و دروستكردنی ده‌وڵه‌ت و هه‌ڵكردنی ئاڵای كوردستانه له نێوه‌نده نێوده‌وڵه‌تییه‌كان.\nهه‌رچه‌نده كوردستان له‌دوای راپه‌ڕینه‌وه دووچاری زۆرێك له ئاسته‌نگ و ته‌نگژه‌ی جیاجیابوو، هه‌ر له شه‌ڕی و خۆكوژییه‌وه بگره تا ده‌گاته ناكۆكییه سیاسییه ناقۆڵاكانی ئه‌م دواییه، به‌ڵام توانی ئه‌و ئاسته‌نگ و ته‌نگژانه بكاته به‌رده‌باز و به‌سه‌ریاندا به‌ره‌و هێنادی ئه‌و ئامانجانه رێ بكات كه ساڵه‌های ساڵه خه‌بات و تێكۆشانی له‌پێناودا ده‌كات.\nریفراندۆم دوا هه‌نگاو نییه و هه‌نگاوی پێش كۆتایی سه‌ربه‌خۆیی و دامه‌زراندنی ده‌وڵه‌تی كوردستانه، ئه‌ركی سه‌ركردایه‌تی كوردیش له‌م قۆناغه و قۆناغی دوایی، به‌خۆداچوونه‌وه و ئاوڕدانه‌وه‌یه له‌و خه‌ڵكه‌ی كه له‌پێناو هێناكایه‌ی قه‌واره‌ی سه‌ربه‌خۆدا ده‌نگی «به‌ڵێ» بوو.\nكۆمه‌ڵانی خه‌ڵكی كوردستان له 25ی ئه‌یلولی 2017 به‌لێشاو به‌شدارییان له‌و ریفراندۆمه‌دا كرد كه ئامانج لێی دامه‌زراندنی ده‌وڵه‌تی كوردستان و جیابوونه‌وه‌یه له ده‌وڵه‌تی شه‌راكه‌تی شكستخواردووی عیراق، له‌و پرۆسه‌یه‌شدا شاری كه‌ركوك و ناوچه كوردستانییه‌كانی تری ده‌ره‌وه‌ی ئیداره‌ی هه‌رێم كه به ناوچه جێناكۆكه‌كان ناوده‌برێن، به‌شدارییان كرد.\n25ی ئه‌یلول و خاڵی وه‌رچه‌رخان\n25ی ئه‌یلول خاڵی وه‌رچه‌رخانه له مێژووی گه‌لی كورد له باشووری كوردستان و ئه‌و رۆژه‌یه كه تێكڕای كوردان له‌م پارچه‌یه‌ی كوردستاندا له گه‌وره‌ترین كه‌رنه‌ڤاڵی ئازاددا به‌شدارییان كرد و له ریفرانۆمدا ده‌نگییان بۆ سه‌ربه‌خۆیی كوردستان و جیابوونه‌وه له عیراق دا.\nگه‌لی كورد به به‌شداریی له پرۆسه‌ی ریفراندۆم، نه‌به‌ردییه‌كی تر و شانازییه‌كی تری پڕ سه‌روه‌ریی له مێژووی نه‌ته‌وه‌یی كورددا تۆمار كرد، بۆ هه‌موو جیهانیشی سه‌لماند كه له‌گه‌ڵ خۆبه‌ڕێوه‌ردن و سه‌ربه‌خۆیی و دروستكردنی ده‌وڵه‌تی سه‌ربه‌خۆیه.\nبه‌شداریی فراوانی كۆمه‌ڵانی خه‌ڵكی كوردستان له پرۆسه‌ی ریفراندۆم، مانای له‌بیركردنی خاڵه نه‌رێنییه‌كانی ئیداره‌ی كوردستان و حكومه‌تی هه‌رێمی كوردستان ناگه‌یه‌نێت، مانای ئه‌وه‌ش نییه كه ئه‌زمونی به‌ر له ریفراندۆم ئه‌زمونێكی سه‌ركه‌وتوو بووه و پێویسته به‌هه‌مان شێوه‌ی پێشوو به‌رپرسان له‌سه‌ری رێبكه‌ن.\nكۆمه‌ڵانی خه‌ڵكی كوردستان له دڵسۆزی و به‌ئه‌مه‌كی خۆیان بۆ خاك و وڵات و نیشتیمان، ده‌نگییان بۆ سه‌ربه‌خۆیی و جیابوونه‌وه له عیراق و دروستكردنی ئاینده‌یه‌كی باشتر داوه، ئه‌ركی حكومه‌ت و به‌رپرسانیش له قۆناغی دواتردا، بازدان نییه به‌سه‌ر برینه‌كان و ئاوڕانه‌وه‌ش نییه له رابردوو، به‌ڵكو ئه‌ركیان هه‌ستكردنی زیاتره به به‌رپرسیارێتی و له‌به‌رچاوگرتنی به‌رژه‌وه‌ندی و خه‌می میلله‌ت.\nئه‌ركی ئاینده‌ی حكومه‌ت و به‌رپرسانی كوردستان\nله‌پاش ریفراندۆم و پرۆسه‌ی ده‌نگدان، ناكرێت بڵێن ئه‌ركی خه‌ڵك و جه‌ماوه‌ر كۆتایی هات، له‌وه‌ش گرنگتر كه پێویسته جه‌ختی له‌سه‌ر بكرێته‌وه، ئه‌رك و به‌رپرسیارێتی ئاینده‌ی حكومه‌ت و به‌رپرسانی كوردستانه.\nئه‌ركی حكومه‌ت ئاوڕدانه‌وه‌یه له بژێوی و ژیانی خه‌ڵك، ئه‌ركی به‌رپرسانه ده‌ستبه‌رداریی سیاسه‌تی نه‌عامه‌یی ببن له‌به‌رانبه‌ر خه‌ڵك، ئه‌ركیانه له بورجی عاجی خۆیان داببه‌زن و چی دی بێ منه‌تانه نه‌ڕواننه خه‌ڵك.\nئه‌ركی به‌رپرسانه درك به خه‌م و مه‌ترسییه‌كانی جه‌ماوه‌ر بكه‌ن و به‌رژه‌وه‌ندییه‌كانی گه‌ل له‌به‌رچاوبگرن. پێویسته درك به‌وه بكه‌ن كه خه‌ڵك ئه‌وانی كردووه‌ته به‌رپرس و به‌بێ خه‌ڵك ئه‌وان هیچ نین و ناچنه ئه‌و پۆستانه‌ی ئێستادا تێیدان، ئه‌گه‌ریش خۆیان واده‌بینن له خواوه‌نده‌وه ئیلهامیان بۆهاتووه و ده‌بێت هه‌رخۆیان بۆتاهه‌تا سه‌ردار و سه‌ركرده و پێشه‌وا و پێشڕه‌وبن، ئه‌وا عه‌ره‌ب وته‌نی «أقرأ علی الدنیا السلام».\nگه‌لی كورد ئه‌ركی راسته‌قینه‌ی خۆی له دیاریی كردنی چاره‌نوس و بڕیاردان له‌باره‌ی چۆنیه‌تی ئیداره‌ی ئاینده‌ی نیشتیمانه‌كه‌ی به‌جێگه‌یاند، ئه‌وی تر ده‌كه‌وێته سه‌رشانی سه‌ركردایه‌تییه‌كه‌ی و چۆنیه‌تی مامه‌ڵه‌كردنی له‌گه‌ڵ مه‌ترسی و هه‌ڕه‌شه‌كان.\nگه‌ر مناوه‌ره‌ی سیاسی بن یاخود قسه‌ی جددی، به‌رپرسانی باڵای توركیا و ئێران هه‌ڕه‌شه‌ی بایكۆتكردنی كوردستان ده‌كه‌ن و به‌رپرسانی حكومه‌تی فیدراڵیش له به‌غدا به هه‌مان شێوه.\nئه‌و هه‌ڕه‌شه و گوڕه‌شانه هه‌رچه‌نده زیاتر له قسه‌ی پێشوه‌خت ده‌چن، به‌ڵام شایه‌نی ئه‌وه‌ن وه‌ك هێمنی و بێده‌نگی به‌ر له گه‌رده‌لول و تۆفانیش حیسابیان بۆ بكرێت و به‌شێوه‌یه‌كی دیپلۆماسی و ژیرانه مامه‌ڵه‌یان له‌گه‌ڵ بكرێت، دیسانه‌وه ئه‌ركی یه‌كلاكردنه‌وه‌ی ئه‌و دۆخه نوێیه ده‌كه‌وێته ئه‌ستۆی سیاسه‌توانان و سه‌ركردایه‌تی كورد.\nهه‌ڕه‌شه و لێدوانه تونده‌كانی دژ به ریفراندۆم و سه‌ربه‌خۆیی\nبه‌ده‌ر له هه‌ڕه‌شه و لێدوانی توندی به‌رپرسانی به‌غدا، سه‌رانی گه‌وره‌ی وڵاتانی توركیا و كۆماریی ئیسلامی ئێرانیش له‌دژی ریفراندۆم و سه‌ربه‌خۆبوونی كوردان راوه‌ستاونه‌ته‌وه و لێدوانی ئاگرینیان له‌و باره‌یه‌وه بۆ میداكان داوه.\nره‌جه‌ب ته‌یب ئه‌ردۆغان سه‌رۆكی توركیا، به‌ڵێنیدابوو سنوره‌كانی وڵاته‌كه‌ی له‌گه‌ڵ هه‌رێمی كوردستان به هه‌ردوو ئاراسته دابخات و ئاماژه‌ی به ئاماده‌یی سوپای توركیاش كردبوو بۆ گرتنه‌به‌ری هه‌ر «هه‌نگاوێك گه‌ر پێویست بكات»، ئه‌مه‌ش وه‌ك كاردانه‌وه‌یه به‌رانبه‌ر ریفراندۆمی 25ی ئه‌یلولی 2017 كه تێیدا دانیشتوانی هه‌رێمی كوردستان به شاری كه‌ركوك و ناوچه كوردستانییه‌كانی تری ده‌ره‌وه‌ی ئیداره‌ی هه‌رێم، به‌شدارییان تێدا كرد و ده‌نگی «به‌ڵێ»یان بۆ سه‌ربه‌خۆیی كوردستان و دیاریكردنی مافی چاره‌نوسی گه‌لی كورد، به‌رزكرده‌وه.\nئه‌ردۆغان ریفراندۆمی هه‌رێمی كوردستان به نایاسایی و ناشه‌رعی داده‌نێت ته‌ئكید له داخستنی سنوره‌كانی وڵاته‌كه‌یشی ده‌كاته‌وه به‌هه‌ردوو ئاراسته‌دا و ده‌ڵێت :»با بزانین ئیتر چۆن هه‌رێم دوای ئه‌م هه‌نگاوه نه‌وت ده‌فرۆشێت».\nنه‌وت له‌ئێستادا بڕبڕه‌پشتی ئابوری هه‌رێمی كوردستان پێكده‌هێنێت و دابینكه‌ری بژێوی موچه‌خۆرانه كه رێژه‌یه‌كی یه‌كجار زۆر له دانیشتوانی هه‌رێمی كوردستان پێكده‌هێنن.\nبڕیاری داخستنی سنوره‌كان و راگرتنی هه‌نارده‌كردنی نه‌وتی كوردی، دوای ئه‌وه‌هات كه به‌غدا داوای له وڵاتان كردبوو، هاورده‌كردنی نه‌وتی خاو به‌شێوه‌ی راسته‌وخۆ له هه‌رێمی كوردستانه‌وه رابگرن و له‌و رووه‌وه ته‌نیا مامه‌ڵه له‌گه‌ڵ حكومه‌تی ناوه‌ند بكه‌ن.\nرۆژی دوو شه‌ممه‌ی رابردوو 25ی ئه‌یلولی 2017، حكومه‌تی هه‌رێمی كوردستان، وێڕای هه‌ڕه‌شه‌كانی وڵاتانی دراوسێ، و مه‌ترسی ئه‌وه‌ی هه‌نگاوه‌كه ببێته مایه‌ی زیاتر ته‌شه‌نه‌كردنی توندوتیژی و له‌قكردنی سه‌قامگیری له خۆرهه‌ڵاتی ناوه‌ڕاست، پرۆسه‌ی ریفراندۆمی بۆ سه‌ربه‌خۆی كوردستان ئه‌نجامدا و به‌پێی ده‌ره‌نجامه‌كانیش رێژه‌ی «به‌ڵی» بۆ سه‌ربه‌خۆی، زیاتر له 90%ی ده‌نگه‌كانی به‌شداربوانی پێكهێناوه.\nكۆماری ئیسلامی ئێران هه‌رچه‌نده له دژی ریفرانۆدم و پرسی سه‌ربه‌خۆبوونی هه‌رێمی كوردستانه، به‌ڵام ره‌تیده‌كاته‌وه سنوره وشكانییه‌كانی له‌گه‌ڵ هه‌رێمدا دابخات.\nبه‌پێی میدیاكانی ئێران، « وه‌زاره‌تی ده‌ره‌وه‌ی ئێران پێشتر به هه‌ڵه گوزارشتی سنوره وشكانییه‌كانی له‌بری سنوره ئاسمانییه‌كان باس كردووه».\nبه‌هرام قاسمی وته‌بێژی وه‌زاره‌تی ده‌ره‌وه‌ی ئه‌و وڵاته‌ش ره‌تیكردبۆوه سنوره وشكانییه‌كانی ئێران له‌گه‌ڵ هه‌رێمی كوردستان دابخرێن، ته‌ئكیدیشی له‌سه‌ر دانه‌خستن و كراوه‌یی سنوره‌كان به‌ڕووی هه‌رێمدا كردبۆوه، به‌ڵام ریفراندۆمه‌كه‌ی به هه‌نگاوێكی نه‌یاسایی و نه‌شیاو وه‌سفكردبوو.\nپێشتریش ئه‌نجومه‌نی باڵای ئاسایشی نه‌ته‌وه‌یی ئێران، راگرتنی هه‌موو گه‌شته ئاسمانییه‌كانی به‌ره‌و فڕۆكه‌خانه‌ی سلێمانی و هه‌ولێر و رێگرتن له په‌ڕینه‌وه‌ی فڕۆكه‌كان له هه‌رێمی كوردستاندا به كایه‌ی ئاسمانی ئێرانیدا راگه‌یاندبوو، هۆكاریی ئه‌و بڕیاره‌شی بۆ داواكارییه‌كی حكومه‌تی عیراقی گه‌ڕاندبۆوه.\nریفرانۆدم له تۆڕه كۆمه‌لایه‌تییه‌كاندا\nریفراندۆمی جیابوونه‌وه‌ی هه‌رێمی كوردستان له عیراق، جێ بایه‌خی به‌كارهێنه‌رانی تۆڕه كۆمه‌ڵایه‌تییه‌كان بوو له عیراق و زۆرێك له وڵاتانی ناوچه‌كه، هه‌ندێك باسیان له كاریگه‌رییه سیاسی و جوگرافییه‌كانی كردووه له‌سه‌ر ناوچه‌كه و هه‌ندێكی تریش به پرۆسه‌یه‌كی ئاسایی ناوییان بردووه.\nوه‌ك تۆڕی «بی بی سی»بریتانی له راپۆرتێكدا ئاماژه‌ی پێكردبوو، هه‌ندێك له به‌كارهێنه‌رانی تۆڕه كۆمه‌ڵایه‌تییه‌كان پێیانوابووه كه كورده‌كان مافی خۆیانه چاره‌نوسی خۆیان دیاریی بكه‌ن، هه‌ندێكی تر به‌پێچه‌وانه‌وه ره‌تیانكردبۆوه جیابوونه‌وه‌ی كوردستان ببێته مایه‌ی هێنانه‌دی ئاشتی، له‌وه‌ش زیاتر بۆچونیان وابووه كه ناسه‌قامگیری و نائارامی زیاتر به‌سه‌ر ناوچه‌كه‌دا ده‌هێنێت.\nتویتی كوردان له‌سه‌ر تۆڕی كۆمه‌ڵایه‌تی تویته‌ر،زۆربه‌ی پشتیوانی بووه له جیابووه‌وه و تێیاندا داوا له عیراق و گه‌لانی ناوچه‌كه كراوه، رێز له خواستی كورد بگرن.\nله بیست و چوار كاتژمێری یه‌كه‌می دوای ریفراندۆم و له‌به‌رانبه‌ر بڵاوبوونه‌وه‌ی هاشتاغ #كوردستان له‌سه‌ر تۆڕی تویته‌ر، زیاتر له 20 هه‌زار تویت له وڵاتانی «عیراق، سعودیه، ئێران، لوبنان، میسر»ه‌وه وه‌ڵامیان داوه‌ته‌وه، وێڕای بریتانیا و ئه‌ڵمانیاش له ئه‌وروپا.\nله‌گه‌ڵ تێپه‌ڕبوونی هه‌فته‌یه‌ك به‌سه‌ر پرۆسه‌ی ریفراندۆم بۆ سه‌ربه‌خۆیی و جیابوونه‌وه له عیراق، هه‌ڕه‌شه‌ی نه‌یاران له هه‌ندێك جێگه‌دا توندتر بوون و له هه‌ندێك جێگه‌ی تریشدا خابوونه‌وه و هێمن بوونه‌وه‌یان پێوه‌ده‌رده‌كه‌وێت.\nله 25ی ئه‌یلولی 2017، دانیشتوانی هه‌رێمی كوردستان به شاری كه‌ركوك و ناوچه‌كانی كوردستانییه‌كانی تری ده‌ره‌وه‌ی ئیداره‌ی هه‌رێم، له ریفراندۆمدا به‌شدارییان كرد و ده‌نگی «به‌ڵێ»یان بۆ سه‌ربه‌خۆیی كوردستان و دیاریكردنی مافی چاره‌نوسی گه‌لی كورد، به‌رزكرده‌وه.\nئه‌و هه‌نگاوه هێشتا زووه قسه له‌سه‌ر كاردانه‌وه پراكتیكییه‌كانی بكرێت، به‌ڵام به‌هه‌رحاڵ ده‌كرێت به پرۆسه‌یه‌كی بوێرانه و ره‌تكردنه‌وه‌ی رووبه‌ڕبوونه‌وه ناوخۆیی و ده‌ره‌كییه‌كان دابنرێت.\nریفراندۆم چاوقایمی و سه‌ركێشی نه‌بوو ده‌تكه‌وته‌كانی رابردوو، هێنده‌ی سه‌لماندنی خواست و ویستی «نه‌ته‌وه‌یه‌كی» خسته‌ڕوو كه به قه‌ولی بیرنارد كۆشنێر وه‌زیری پێشووی فه‌ره‌نسا «گه‌وره‌ترین نه‌ته‌وه‌ی بێ ده‌وڵه‌ته و مافی خۆیایه‌تی ده‌وڵه‌ت و قه‌واره‌ی تایبه‌ت به خۆی هه‌بێت».\nكوردستان له 25ی ئه‌یلولدا به «به‌ڵی» ده‌نگیدا و ئیتر چی دوای ئه‌وه رووده‌دات، شرۆڤه و لێكدانه‌وه‌ی تر هه‌ڵده‌گرێت كه تێیاندا دژایه‌تی و پشتیوانییه نێوده‌وڵه‌تییه‌كان جێ په‌نجه‌ی خۆیانی له‌سه‌ر دیاریی ده‌كه‌ن و یان به‌ره‌و پێش یان به‌ره‌و دوا ئاقاره‌كه‌ی ئاراسته‌كه‌ی ده‌كه‌ن.


ریکخراوەی سازمانی ئیسرائیل کورد: February 2019\nئەمەریکا و کۆنفڕانسى وارشۆدا و ئێران\n▫ وەزیرانی دەرەوە و بەرپرسانی باڵای 60 وڵات لە وارشۆی پایتەختی پۆڵەندا کۆ دەبنەوە لەکاتێکدا ئەمەریکا هیوادارە بتوانێت فشارەکانی سەر ئێران زیاد بکات، ئەمەش سەرەڕای ترسەکانی وڵاتانی ئەوروپا لە زیادکردنی گرژییەکان لەگەڵ تاراندا.\n▫ ئامادەنەبوونی وەزیرانی دەرەوەی هەردوو وڵاتی ئەڵمانیا و فەڕەنسا تیشک دەخاتە سەر گرژییەکانی ئەمەریکا لەگەڵ یەکێتی ئەوروپادا بەهۆی بڕیارەکەی ساڵی ڕابردووی سەرۆکی ئەمەریکا دانۆڵد ترامپەوە بۆ کشانەوە لە ڕێکەوتنە ناوەکییەکەی ئێران و سەپاندنەوەی سزاکان بەسەر تاراندا.\n▫ بەرپرسی کاروباری دەرەوەی یەکێتی ئەوروپا فیدریکا موگیرینی کە خۆی لایەنێکی سەرەکی بوو لە ڕێکەوتنە ناوەکییەکەی ئێراندا وتی ئامادەی کۆنگرەکە نابێت بەهۆی ئەوەوە کە کاری دیکەی هەیە. بەڵام وەزیری دەرەوەی ئەمەریکا مایک پەمپیۆ ڕۆژی هەینی سەردانی بڕۆکسل دەکات بەمەبەستی کۆبوونەوە لەگەڵ موگیرینیدا.\nمەلاکانی ئیرانی و تەواوی مەلاکانی رۆژهەلاتی ناوەراست شیتن خەلک بە کەر دەزانن ، جا کیشەکە لە ئیرەداییە موشکەکان دەتەقیتەوە بوو قونی خۆیاندا سەدام زۆر هەروهوری کرد ئاخوندەکانی ئیرانیش تەنیا هاروهور دەزانن\nده‌زگای دۆستایه‌تی ئیسرائیل کورد kurdish israeli friendship kl. 04:09 No comments:\nرۆژی عاشقانتان لی پیرۆز بیت ئەمرۆ رۆژی عاشقانە دلی هیچ عاشقیک مەشکینن\nخومەینی کەسایەتیکی نەخوشی دەرۆننی بە ٣ هەووکارەوە ١ لە کاتی مندالیدا باوەکیان لە بەر چاوەی کوشتووە د٢ هەم چەند جارەیک لە بەر جاوەی خومەینی دەست دریژی سیکسی کراوەتە سەر دایکی ٣ هەم ماموستای قورئانی ئەو کاتە دەست دەریژی سیکسی کردوە سەر خومەینی\nده‌زگای دۆستایه‌تی ئیسرائیل کورد kurdish israeli friendship kl. 03:49 No comments:\nتویتی جان بۆڵتۆن ڕاوێژکاری ئەمنیەتی نەتەوەیی کۆشکی سپی\n▪ لە تویتەکەدا هاتووە: ئەو حەوتووە لەگەڵ وەزیری دەرەوەی قەتەر و کوەیت دانیشتنمان دەبێ، ئێمە بە هاوکاری هاوپەیمانانمان لە کەنداوی فارس بۆ پارێزگاری کردن لە بەرژەوەندییە نەتەوەییەکانی ئەمریکا کار دەکەین و هەروەها هاوکاری وڵاتان دەکەین بۆ سەقامگیری، ئەمنیەت و خۆشگوزەرانی لە ڕۆژهەڵاتی ناوەڕاستدا.\nده‌زگای دۆستایه‌تی ئیسرائیل کورد kurdish israeli friendship kl. 03:44 No comments:\nتێد کروز: ئێران دوژمنە و پێویستە ئەمریکا ئامادەی هیرشی نیزامی بۆ سەر بنکە ئەتۆمیەکانی ئەو وڵاتە بێت.\n▪تێد کروز لە کاتی قسە کردن سەبارەت بە سیاسەتی دەرەوەی ئەمریکا لە دامەزراوەی "بیکێن ئینیرپرایز" لە شاری واشنگتۆن گووتی: کۆماری ئیسلامی دووژمنە. دەسەڵاتێکی وەک کۆماری ئیسلامی کە ببێتە خاوەنی بۆمبی ئەتۆم گەورەترین مەترسییە بۆ سەر ئەمریکا و سەرتاسەری دوونیا.\n▪ئەو ئەندامەی کۆمیەتەی پێوەندییەکانی دەرەوە و سەرۆکی کۆمیتەی کاروباری ئاسمانی و فەزایی لە کۆمیتەی بازرگانی پەڕلەمان گووتی: هەر کاتێک بزانین خامنەیی لە بەرەبەری دەستپێڕاگەیشتن بە چەکی ئەتۆمی دایە و ئەمن پێموایە پاوانخوازییەکانی ناوبراو بۆ ئەو مەبەستە هەروادرێژەی دەبێ پێویستە ئامادەی هێرشی نیزامی بین بۆ ئەوەی لەوە دڵنیابین ئەو ئاواتەی کۆماری ئیسلامی قەت وەدی نایە.\nچالاکانی مافی مرۆڤی دەرەوەی وڵات بە نیشانەی ناڕەزایەتی بە پێشێل کردنی ماڤی مرۆڤ لە ئێران لە مەیدانی ناوەندی ستۆکهۆڵم کۆبوونەوە. ▪ئەو چالاکانە داوای ئازادی سپیدە قلیان، سمایل بەخشی و مەسیحیە قۆڵبەستکراوەکان دەکەن کە لە لایەن وەزارەتی ئیتلاعاتی کۆماری ئیسلامی دەستبەسەر کراون.\nچالاکانی مافی مرۆڤی دەرەوەی وڵات بە نیشانەی ناڕەزایەتی بە پێشێل کردنی ماڤی مرۆڤ لە ئێران لە مەیدانی ناوەندی ستۆکهۆڵم کۆبوونەوە.\n▪ئەو چالاکانە داوای ئازادی سپیدە قلیان، سمایل بەخشی و مەسیحیە قۆڵبەستکراوەکان دەکەن کە لە لایەن وەزارەتی ئیتلاعاتی کۆماری ئیسلامی دەستبەسەر کراون.\nتۆنی بلێر: ئێران، وڵاتێک لەژێر دەسەڵاتی ئایدۆلۆژیکی کۆماری ئیسلامی تۆنی بلێر سەرۆکی پێشووی بەریتانیا، ئەمرۆ شەممە لەگەڵ ئەلعەرەبیە، ئێرانی بە وڵاتێک لە بن ئایدۆلۆژیای کۆماری ئیسلامی ناو برد و گرنگترین رێگای پێشگرتن لە هەڕەشەکانی کۆماری ئیسلامی لە ناوچەکە بە یەکگرتنی عەرەبەکانی زانی.\nتۆنی بلێر: ئێران، وڵاتێک لەژێر دەسەڵاتی ئایدۆلۆژیکی کۆماری ئیسلامی\nتۆنی بلێر سەرۆکی پێشووی بەریتانیا، ئەمرۆ شەممە لەگەڵ ئەلعەرەبیە، ئێرانی بە وڵاتێک لە بن ئایدۆلۆژیای کۆماری ئیسلامی ناو برد و گرنگترین رێگای پێشگرتن لە هەڕەشەکانی کۆماری ئیسلامی لە ناوچەکە بە یەکگرتنی عەرەبەکانی زانی.\nده‌زگای دۆستایه‌تی ئیسرائیل کورد kurdish israeli friendship kl. 03:41 No comments:\nئەوەش فیلم جاشەکی کاتی قەیادەمەوەقەت و لە کاناڵی بارزانیەکان ( ڕووداو )😁 خۆ هەموو ساڵێک دەهەی تەڕەماش لە هەولێر بەرێوە ئەچێت\nئەوەش فیلم جاشەکی کاتی قەیادەمەوەقەت\nو لە کاناڵی بارزانیەکان ( ڕووداو )😁\nخۆ هەموو ساڵێک دەهەی تەڕەماش لە هەولێر بەرێوە ئەچێت\nAnnouncement of a campaign against the Iranian regime's mercenaries to expel all Iranian regime's mercenaries from Sweden\nWe will soon launch a campaign against Iranian agents in Sweden, so that everyone can sign up so that the Swedish government can throw out all Iranian agents from Sweden. This campaign is then sent to the Swedish government and demands to expel all Iranian mercenaries from Sweden.\nlast night a person calling himself mohammad ali has imo threatening Iranian opposition with pure executions in European countries.'\nالإعلان عن حملة ضد مرتزقة النظام الإيراني لطرد جميع مرتزقة النظام الإيراني من السويد\nسنقوم قريبًا بشن حملة ضد عملاء إيرانيين في السويد ، حتى يتمكن الجميع من الاشتراك حتى تتمكن الحكومة السويدية من طرد جميع العملاء الإيرانيين من السويد ، ثم يتم إرسال هذه الحملة إلى الحكومة السويدية ومطالبها بطرد جميع المرتزقة الإيرانيين من السويد.\nالليلة الماضية شخص يدعي نفسه محمد علي لديه ايمو تهدد المعارضة الايرانية مع عمليات إعدام نقية في البلدان الأوروبية\nده‌زگای دۆستایه‌تی ئیسرائیل کورد kurdish israeli friendship kl. 03:36 No comments:\nکاتیک توی کورد دابەشکراوەی بە سەر ٣ وەلاتی دەرندەی مرۆڤکۆژدا هەر ریکخراوەیکی کوردی سیاسەتو تاکتیکی خۆیی هەییە بەلام کورد دەبیت هەم لە سەر شەکستەکانی رابردو و سیاستەهەلەکانی رابردویی خۆیی پیداچوونەوە بکات و لە سەر نویی سیاسەتیکی نویی داریژیت کە خەونی کورد بەدی بەهینیت\nئەو بەلگانە ساختەن ئیستا دەنیرم بووتان لر ژیر سایسپریپنگس کونترۆل کراوە لە هەولیر درۆست کراوە، من هیچ گا پەکەکە نیم و پەکەیش نیم بەلام راستی درۆستی یەکیک لە کارەکانی من و هاوەریانمە بوو شکاندنی برانبەر برای کورد خۆت بەلگی ساختە درۆست بەکەیت بوو ئەویی شاید وەلاتیک بە ئاسانی بیت هیرەش بکاتە سەر براکی خۆت جیاوازی دۆژمن کوردی کورد کۆژ چیە؟ کاک گێان خۆ حیزبی دیمۆکراتی کوردستانی ئیران سالانیک پارەو چەکی لە سەدام وەرگرت وئەبو عەلی بەرپرەسی کومەلە و دیمۆکرات بوو کە لە چەکوچولخانەکانی بەغدادەوە چەک وپاری دەگواستەوە بوو دیمۆکراتو کومەلە ئایا دەبیت بە ئەم کارە بەلێن خەیانەت؟\nکورد لە مەر هیزی نەتەوایەتی خۆیی کەم هیواییە سەبەبی ئەو بی هیواییەش سەرکردەکانی کوردەن کە نەیانتوانیووە\nکورد لە مەر هیزی نەتەوایەتی خۆیی کەم هیواییە سەبەبی ئەو بی هیواییەش سەرکردەکانی کوردەن کە نەیانتوانیووە تا ئیستاش یەکیەتی نەتەوایەتی بە هیز بکەن ئەویش دەگریتەوە بوو ئەویی کە هەمیشە دژایەتی یەکتریان کردوە لە پیناو کورسی و دەسەلات خۆپەسندی برژەوندی شەخسی. بزن هەمیشە پاشی فلندە رۆژیک مەر هەرا دەکات پاشی دەردەکەویت بزن هەول ئەدات لە قاوەیی بەدات کە پاشی دەرکەوتووە کیشی کوردانی ئیمەیش وەک مەر و بزنکی لی هاتووە پارتی هەلەکانی تا لوتی زاگرۆس رویشتووە چی باسی ئەمو ئەو دەکات ئەم مامور دەکات ئەو مامور دەکات تاچتیک دەژ بە پەکەکە بنووسنن وەک پیاوە شیتەکی کوردستان مسعود بارزانی ئەم پیاوە شیتە چوونکە لە لای ئاخوندەکانی ئیران بوو فیریتریاک کیشانیان کردوە جار تیک ئەچیت کاریکی خراپ دەکات کومەلەیک کورد بە کوشت ئەدات\nده‌زگای دۆستایه‌تی ئیسرائیل کورد kurdish israeli friendship kl. 03:15 No comments:\nڤیدیۆیەکی گرنگ کەناڵی DW ی عارەبی... کاتێ ئەم ڤیدیۆیەم بۆ ئێوەی بەرێز تەرجەمە دەکرد ، فکرم بۆ ئەو تالانییەی باشوری کوردستان رۆیشت.. ٥٠ساڵ پارتی گەرەنتی تاڵانکردنی نەوتی کوردستانی داوە بە ئەردۆگانی تیرۆریست ، تا ئەویش واتە پارتی لە دەسەڵات بمێنێتەوە.. بۆیە نامۆ نییە پارتی، پەکەکە بەمەترسی بۆ سەر بوونی خۆی دابنێت ، پارتی ئەو حزبۆکانەی باشور بە هیچ دادەنێت ، دەزانێت تەنها پەکەکەیە ، دەتوانێت پارتی رەوانەی زبڵدانی مێژوو بکات... شیلادزێ زەنگی مەترسی بوو بۆ پارتی نەک بۆ تورکیا بەتەنها ...بیبینن و ،بزانن ئێوەش خەیاڵتان بۆ ئەو تێگەیشتنەی من دەچێت؟!...فەرموون...\nلە فەیسبوکی بەڕێز نیاز حامد وەرگیراوە\nده‌زگای دۆستایه‌تی ئیسرائیل کورد kurdish israeli friendship kl. 03:08 No comments:\nئیلهام_ئەحمەد هاوسەرۆکی ئەنجوومەنی سووریای دیموکرات ( مەسەدە ) ڕایگەیاندووە " کشانەوەی سوپای ئەمریکا لە سوریا کتوپڕ بێت ئەوا کێشەی زۆر دروستدەکات و ڕۆژئاوای کوردستان و ناوچەکانی دیکە ڕوبەڕوی هەڕەشەی زیادتری هێزی دەرەکییەکان دەبنەوە ."\nئیلهام ئەحمەد ئاماژەی بەوەشکردووە " مانەوەی ژمارەیەکی کەم سەربازی ئەمریکی لە ڕۆژئاوای کوردستان و ناوچەکانی دیکەی باکوور و ڕۆژهەڵاتی سوریا گرینگە ،چونکە گەر بەشێوەیەکی سیمبولی سەیری ئەو مانەوەیە بکرێت واتایەکی گەورەی هەیە ." " لە ڕووی تەکنیکیشەوە دەتوانێت زانیاری گرنگی هەواڵگری پێشکەش بکەن و هاریکاریش بن بۆ نەهێشتنی شانە نوستووەکانی داعەش ."\nمنداڵەکان هی کۆمەڵگان\nنە هی تەنیا خانەوادە\nئەوان تەنیا ئەمانەتن\nدووارۆژی نێو کۆمەڵگان\nئەگەر پێت خۆشە کۆمەڵگا\nخاڵی بێت لە دەرد و ئازار\nزۆر تکایا دایە و بابە\nمنداڵەکات کۆتەک مەدە\nکۆماری پەتوسیدارەی ئیران بەتەماییە ناسنامەی کوردەواری لە شارە کوردەکان بەسریتەوە\nگۆڕینی نێوی شەقامی پێشەوا قازی بۆ سەردارانی ئیسلام لە مهاباد\nسزادانی ٢٠ هەزار یۆرۆیی کۆمپانیایەکی هۆڵەندی بە هۆی هەناردەی نایاسایی بۆ ئێران\n▫کۆمپانیای "پرسیشن ئێکۆئیمپنت" ساڵی ٢٠١٦ دو جار پێچ و مۆرەیەکی تایبەتی بۆ ئێران ناردووە کە لە بەرامبەر مادە کیمیاییەکاندا توانای خۆڕاگری زۆر بووە.\n▫ئەو پێچ و مۆرانە بۆ کاروباری تایبەت بە چالاکی ئەتۆمی بەکار دێت.\n▫دەزگای قەزایی هۆڵەند ئەو کۆمپانیایە و خاوەنەکەی بەوە تۆمەتبار کردووە کە هاوکاری کۆماری ئیسلامیان کردووە بۆ دەورلێدانەوەی گەمارۆکانی ئەمریکا\nچکۆلەترین جوڵەی هێزەکانی ئێران لە ژێر چاوەدێری ئەمریکادایە\n▫وەزارەتی دەرەوەی ئەمریکا ڕایگەیاندووە ئاگاداری هەوڵە نوێیەکانی کۆماری ئیسلامی بۆ هەڵدانی ماهوارە هەن.\n▫ڕابێرت پالادینۆ وتەبێژی وەزارەتی دەرەوەی ئەمریکا ئێوارەی پێنجشەممە ١٨ی ڕێبەندان گووتی ئاگاداری هەوڵەکانی ئێران لەمەڕ هەڵدانی ماهوارە هەیە.\n▫لە درێژەدا گووتی: واشنگتۆن داوا لە تاران دەکات کۆتایی بێنێت بە چالاکیەکانی کە لە دژایەتی بڕیاڕنامەکانی ئەنجومەنی ئاسایشدایە.\n▫چەند ڕۆژی ڕابڕدوو کۆمەڵێک وێنە لە هەوڵەکانی کۆماری ئیسلامی بۆ هەڵدانی ماهوارە بۆ بۆشایی ئاسمان بڵاو بوونەوە کە نیشانیان دەدا ئەو جاریش کۆماری ئیسلامی نەیتوانیوە سەرکەوتن بەدەست بێنێت.\nإذا كان يحق لي أن أدلي بصوتي في إسرائيل عندما أصوت مرة أخرى على الرجل القوي الإسرائيلي الصالح بنيامين نتنياهو\nif i would have the right to vote in Israel when I vote again on the Israeli strong and good man benjamin netanyahu\nאם תהיה לי הזכות להצביע בישראל כשאני מצביע שוב על האיש הישראלי החזק והטוב, בןמין נתניהו\nیەکریزی رۆژهەلات لە تەلەگرام ئاشکرا بوو کە میتی تورکیا مەسرۆر بارزانی دایمرزاندوە بوو دەژایەتی پەکەکە\nئەمی خوارەوە دەی بینین نووسینی جاشەکانی میتی تورکیایە کە بە هاوکاری مەسرۆر جاش دەرۆست کراوە\nهاوڕێیان تكایە سەرنجی ئەم ڕوونكرنەوەیە لەسەر خەتی فیكری گروهی یەكڕیزی بەن\nئێمە دژی پەكەكە نین بەڵام دژی دخاڵەت و دەست تێوەردانی پەكەكەین لە ڕۆژهەڵات\nبۆیە كەسانێك كە پەكەكەیی بن دەریان ئەكەین\nبا باشتر ڕوونی وەكەم\nئەگەر كابرا باكووری بێ و پەكەكەیی بێ كێشەمان نیە لەگەڵی سەر سەر و سەر چاومان\nبەڵام ئەگەر ڕۆژهەڵاتی پەكەكەیی بێ كێشەمان لەگەڵی هەیە\nلە لایێكی دیكەوە ئەگەر ڕۆژهەڵاتی پژاكی بێ و باوەڕی بە ئیستقلالی پژاك لە پەكەكە بێ دەربەست لە خزمەتیدا هەین\n✡, [08.02.19 22:00]\n[In reply to Aso]\nBabaKMaraNi, [08.02.19 22:03]\nکاک ئاسۆ چاوەکەم ئەم هەڵمەتە بۆ حزب نیە بۆ خەڵک با بێنە دری لە دژی کۆماری سێداره و دەسپێکی سەرهەڵدانی گەلە دەبێت لە جێگایێکەوە دەس پێ بکات\nئەمە من جێگام هەیە و تو نیە چاوەکەم دوره لە ڕاستی دەبی خەڵک بێنە دری بڵین کاکە ئێمە گەییشتووە بە گیانمان تا حزبەکانیش بتوانن هەنگاوێک بنن بێ جیاوازی ئەگینا خۆ ناکرێت شەڕی ئێران و کورد لە سنورەوە دەست پێ بکات دەبێ لە نێوی شارەکانەوە دەس پێ بکات گەل حازر بن بۆ ڕۆخانی ئێران خۆیان فیدا کەن\nئەی تو بە تەمای چون ئێران بڕڕۆخێنیت داوای لێ بکەیت یان چی ؟؟ خۆ بە داخەوە حزبەکانیش یەک ناگرن دەبێ تاکەی ماتڵی ئەوان بین\nده‌زگای دۆستایه‌تی ئیسرائیل کورد kurdish israeli friendship kl. 15:07 No comments:\nسەیری ئەم وێنەیەکەن کە چۆن ڕسوایی و شەرمەزاری تۆمار دەکەن تەنیا بۆ تاقە ژەمێک!!!!\nئێستاش ڕۆڵەکانی ڕۆژهەڵات داغ و حەسرەت دەچێژن لە پێناوگشتپرسی هەرێم لە بەندیخانەکانی کۆماری سێدارە\nپاڵەوان فس فسەکانی باشووریش لە حزوری دوو خائێن و ترۆریستی جاشی کۆماری سێدارە کڕنۆش دەبەن خۆیان زەلیل و داماو کردووە بەشکم خێرێک لە دەستیان هەڵوەرێ و ئەوان لە برسان نەمرن\nئاااااااااای لەو شەرمەزاریە !!!!!\nمەلاکانی ئیرانی و تەواوی مەلاکانی رۆژهەلاتی ناوەرا...\nرۆژی عاشقانتان لی پیرۆز بیت ئەمرۆ رۆژی عاشقانە دلی...\nخومەینی کەسایەتیکی نەخوشی دەرۆننی بە ٣ هەووکارەوە ...\nتویتی جان بۆڵتۆن ڕاوێژکاری ئەمنیەتی نەتەوەیی کۆشکی...\nتێد کروز: ئێران دوژمنە و پێویستە ئەمریکا ئامادەی ه...\nچالاکانی مافی مرۆڤی دەرەوەی وڵات بە نیشانەی ناڕەزا...\nتۆنی بلێر: ئێران، وڵاتێک لەژێر دەسەڵاتی ئایدۆلۆژیک...\nئەوەش فیلم جاشەکی کاتی قەیادەمەوەقەت و لە کاناڵی ب...\nکاتیک توی کورد دابەشکراوەی بە سەر ٣ وەلاتی دەرندەی...\nکورد لە مەر هیزی نەتەوایەتی خۆیی کەم هیواییە سەبەب...\nڤیدیۆیەکی گرنگ کەناڵی DW ی عارەبی... کاتێ ئەم ڤیدی...\nئیلهام_ئەحمەد هاوسەرۆکی ئەنجوومەنی سووریای دیموکرا...\nکۆماری پەتوسیدارەی ئیران بەتەماییە ناسنامەی کوردەو...\nسزادانی ٢٠ هەزار یۆرۆیی کۆمپانیایەکی هۆڵەندی بە هۆ...\nچکۆلەترین جوڵەی هێزەکانی ئێران لە ژێر چاوەدێری ئەم...\nإذا كان يحق لي أن أدلي بصوتي في إسرائيل عندما أصوت...\nیەکریزی رۆژهەلات لە تەلەگرام ئاشکرا بوو کە میتی تو...\nسەیری ئەم وێنەیەکەن کە چۆن ڕسوایی و شەرمەزاری تۆما...


هه‌واڵگری و سه‌رۆكایه‌تی\nناوه‌ندی كوردستان بۆ توێژینه‌وه له‌ململانێ و قه‌یرانه‌كان (كوردسام)\nنووسینی: جه‌یمی میسیك\nسه‌رچاوه: Foreign Affairs\nسیاسییه ئه‌مه‌ریكییه‌كان كاتێك پۆستی سه‌رۆكایه‌تی ئه‌مه‌ریكا وه‌رئه‌گرن یان ئه‌بن به سیاسه‌تداڕێژه‌رێكی گه‌وره له ئیداره‌ی نوێدا، زانیارییه‌كی ئه‌وتۆیان ده‌رباره‌ی ئه‌و 17 ده‌زگاو ئۆفیسه نییه كه ده‌زگا هه‌واڵگرییه‌كانی ئه‌مه‌ریكا پێكئه‌هێنن. هه‌رچه‌نده سه‌رۆك و گه‌وره به‌رپرسانی دیاریكردنی سیاسه‌تی ئه‌مه‌ریكا به‌وردی ئاگه‌داری كاركردنی ئه‌م ده‌زگا هه‌واڵگرییانه نین، به‌ڵام له‌ماوه‌یه‌كی كه‌مداو دوای ده‌ستبه‌كاربوونیان وه‌ك ئه‌ندامی ئیداره نوێكه، بۆ به‌ڕێوه‌چوونی كاره‌كانیان زۆر پشت به‌م ده‌زگا هه‌واڵگریانه ئه‌به‌ستن. ئامانجی ئه‌م ده‌زگا هه‌واڵگریانه بریتییه له پێشكه‌شكردنی باشترین و نوێترین زانیاریی ده‌رباره‌ی پرسه‌كانی تایبه‌ت به كاروباری جیهان و ئاسایشی نه‌ته‌وه‌یی به سه‌ركرده‌و به‌رپرسه‌كانی وڵات بۆ ئه‌وه‌ی ئه‌م سه‌ركردانه له ڕێگه‌ی زانیارییه هه‌واڵگرییه پێشكه‌شكراوه‌كانه‌وه بگه‌ن به‌و ئامانجانه‌ی كه بۆ سیاسه‌تی ده‌ره‌وه دایانناوه.\nسه‌رۆكی وڵات گه‌وره‌ترین به‌كاربه‌ری خزمه‌تگوزارییه (زانیارییه) هه‌واڵگرییه‌كانه‌و زۆرجاریش ده‌زگا هه‌واڵگرییه‌كان زانیاری هه‌واڵگری بێكه‌ڵك، نهێنی ژیانی تایبه‌تی سه‌ركرده‌كان وه‌ك نموونه، پێشكه‌ش به سه‌رۆك ئه‌كه‌ن. بۆ ئه‌وه‌ی په‌یوه‌ندییه‌كی به‌رهه‌مدار (ته‌ندروست) له نێوان ده‌زگا هه‌واڵگرییه‌كان و سه‌رۆكدا هه‌بێت، ئه‌بێت هه‌ردوولا، به‌رهه‌مهێنه‌ری هه‌واڵگری (هه‌واڵگری) و به‌كاربه‌ری زانیارییه هه‌واڵگرییه‌كان(سه‌رۆكایه‌تی)، لێكتێگه‌یشتن و متمانه‌یان به‌یه‌ك هه‌بێت.\nزانیاری نه‌ك سیاسه‌ت\nدیارترین هه‌ڵه‌تێگه‌یشتن ده‌رباره‌ی ده‌زگا هه‌واڵگرییه‌كان ئه‌وه‌یه كه زۆرێك له خه‌ڵكی پێیانوایه كه ئه‌م ده‌زگایانه سیاسه‌ت ئه‌كه‌ن، به‌ڵام له ڕاستیدا وانییه‌و ئه‌م ده‌زگا هه‌واڵگریانه سیاسه‌ت ناكه‌ن. هه‌روه‌ك چۆن ئاڵێن دوڵاس، كه له ساڵی 1953 بۆ 1961 سه‌رۆكی (سی ئای ئه‌ی) بوو، وتی "كارمه‌ندانی ده‌زگای هه‌واڵگری خزمه‌تكاری وڵاتن نه‌ك خاوه‌نی سیاسه‌تی ده‌ره‌وه‌ی وڵات بن." به‌ڕێوه‌به‌ری نوێی ده‌زگای هه‌واڵگری هه‌ڵئه‌ستێت به دیاریكردنی پێویسترین زانیاری و ده‌ستنیشانكردنی ڕێگاكان و چۆنێتی به‌ده‌ستهێنانی ئه‌و زانیاریانه‌و داڕشتنی ئامانجه‌كانی ده‌زگای هه‌واڵگری و ڕوونكردنه‌وه‌ی چۆنێتی گه‌یشتن به‌و ئامانجانه.\nئه‌ندامانی ده‌زگا هه‌واڵگرییه‌كان له‌خۆیانه‌وه كارناكه‌ن و پێویسته له سه‌ره‌وه فه‌رمانیان پێبكرێت و پێیان بووترێت چی كارێك پێویستی به ئه‌نجامدانه‌و چۆن و كه‌ی ئه‌نجام بدرێت. كۆشكی سپی ئه‌بێت له كاره‌كانیدا دیسپلین ڕه‌چاو بكات و به ده‌زگای هه‌واڵگری بڵێت ئه‌نجامدانی چی ئۆپه‌راسیۆنێك یان به‌ده‌ستهێنانی چی زانیارییه‌ك كاری له پێشینه‌ی ده‌زگا هه‌واڵگرییه‌كانه‌و به‌رده‌وامیش بێت له‌سه‌ر ئه‌م جۆره كارانه. به‌پێی تێپه‌ڕبوونی كات به‌شێك له زانیارییه‌كان (پرسه‌كان) گرنگییه‌كی زیاتر په‌یدا ئه‌كه‌ن یان گرنگی له‌ده‌ست ئه‌ده‌ن. به‌بێ ڕێنمایی یان بوونی دیالۆگ له نێوان كۆشكی سپی و كارمه‌ندانی ده‌زگای هه‌واڵگری، ده‌زگای هه‌واڵگری، به‌هۆی سروشتی كاره‌كانیه‌وه، ته‌نها به‌ئه‌نجامدانی ئه‌و كارانه هه‌ڵده‌ستێت كه ئه‌توانێت ئه‌نجامی بدات. هه‌ندێك جار گرفته‌كانی ده‌زگا هه‌واڵگرییه‌كان له‌لایه‌ن سیاسی و به‌رپرسیانی سیاسه‌تی ده‌ره‌وه به‌هه‌ند وه‌رناگیرێت تا ئه‌و كاته‌ی ئه‌م گرفتانه له قه‌باره‌ی ئاسایی خۆیان گه‌وره‌تر ئه‌بن و كاریگه‌ری نه‌رێنیان ئه‌بێت بۆ سه‌ر چالاكی ده‌زگا هه‌واڵگرییه‌كان و كواڵێتی ئه‌و زانیارییانه‌ی كه ئه‌ندامانی ده‌زگا هه‌واڵگرییه‌كان كۆی ئه‌كه‌نه‌وه.\nده‌زگای هه‌واڵگری بۆ ئه‌وه‌ی به‌باشی كاره‌كانی ئه‌نجام بدات، ئه‌بێت له نزیكه‌وه‌و به‌به‌رده‌وامی له كۆنتاكتدا بێت له‌گه‌ڵ گه‌وره به‌رپرسانی ئاسایشی نه‌ته‌وه‌یی ئه‌مه‌ریكی به‌گشتی و سه‌رۆك و جێگره‌كه‌ی و وه‌زیری ده‌ره‌وه‌و وه‌زیری به‌رگری و وه‌زیری ئاسایشی ناوخۆ و ڕاوێژكاری ئاسایشی نه‌ته‌وه‌یی به‌تایبه‌تی. ئه‌م جۆره په‌یوه‌ندییه‌ی نێوان ده‌زگای هه‌واڵگری و گه‌وره به‌رپرسانی وڵات پێویست گرنگن چونكه ئه‌گه‌ر ده‌زگای هه‌واڵگری نه‌زانێت چی له وڵاتدا ڕوو ئه‌دات و ئه‌مه‌ریكا به‌نیازی چییه‌و له‌گه‌ڵ كێداو له‌باره‌ی چییه‌وه له‌گفتۆگۆدایه، ئه‌وا ده‌زگای هه‌واڵگری ناتوانێت له‌ڕێگه‌ی كاری هه‌واڵگرییه‌وه زانیاری پێویست بخاته به‌رده‌ست گه‌وره به‌رپرسانی وڵات و له كۆتایدا گه‌وره به‌رپرسانی وڵات زانیارییه هه‌واڵگرییه كۆكراوه‌كان وه‌ك زانیاری هه‌واڵگری بێ كه‌ڵك پۆلێن ئه‌كه‌ن و پاشان ئه‌و زانیاریانه به‌هۆی بێ كه‌ڵكیانه‌وه پشتگوێ ئه‌خه‌ن. هه‌ندێك جار به‌رپرسانی وڵات له ڕێگه‌ی پیشتگوێخستنی ئه‌و هۆشدارییه هه‌واڵگریانه‌ی كه به ماوه‌یه‌كی زۆر (دورودرێژ) پێش ڕوودانه‌كه پاداشتی ده‌زگا هه‌واڵگرییه‌كه ئه‌ده‌نه‌وه، هه‌وه‌ها ئه‌گه‌ر هۆشدارییه هه‌واڵگرییه‌كان به‌ماوه‌یه‌كی زۆر كه‌م پێش ڕوودانی ڕووداوه‌كه بگات به ده‌ست به‌رپرسانی وڵات، ئه‌وا له‌به‌رانبه‌ردا به‌رپرسانی وڵات له‌ڕێگه‌ی تۆمه‌تباركردنی ده‌زگا هه‌واڵگرییه‌كان به شكسهێنان؛ پاداشتی به‌رپرسانی ده‌زگای هه‌واڵگری ئه‌ده‌نه‌وه.\nبۆ ئه‌وه‌ی له‌كاتی قه‌یرانه‌كاندا ده‌زگا هه‌واڵگرییه‌كان و ئه‌و لایه‌نانه‌ی كه به‌كاربه‌ری ئه‌و زانیارییه هه‌واڵگریانه‌ن به‌باشی ڕووبه‌ڕووی قه‌یرانه‌كه بنه‌وه، ئه‌بێـت هه‌ردولا به‌ماوه‌یه‌كی ز‌ور پێش ڕوودانی قه‌یرانه‌كه، په‌یوه‌ندییه‌كی باشی كاركردنیان دروستكردبێت. بۆ دروستبوونی ئه‌م جۆره په‌یوه‌ندییه له نێوان هه‌ردوولادا، یه‌كتر بینین و له‌یه‌كتێگه‌یشتن گرنگ و به‌سوده. باشترین كات بۆ دروستكردنی ئه‌و په‌یوه‌ندییه له نێوان هه‌ردوولادا بریتییه له پێش ڕوودانی قه‌یرانه‌كه چونكه له كاتی ڕوودانی یان بوونی قه‌یراندا كاركردن له‌سه‌ر درستكردنی په‌یوه‌ندی كارێكی قورسه و هه‌ردوولا، له جیاتی كاركردن له‌سه‌ر باشتركردنی په‌یوه‌ندییه‌كانی نێوانیان، ئه‌وان كار بۆ چۆنێتی ڕووبه‌ڕووبوونه‌وه‌ی قه‌یرانه‌كه‌و چاره‌سه‌ركردن و كه‌مكردنه‌وه‌ی كاریگه‌ریی قه‌یرانه‌كه‌وه ئه‌كه‌ن. به‌بێ بوونی په‌یوه‌ندییه‌كی نزیك و له‌سه‌ر متمانه دامه‌زراو له نێوان ده‌زگای هه‌واڵگری و گه‌وره به‌رپرسانی وڵاتدا، ئه‌وا هیچ لایه‌كیان ناتوانن به‌باشی كاره‌كانیان ئه‌نجام بده‌ن. له‌هه‌مان كاتدا به‌رپرسانی ده‌زگای هه‌واڵگری نابێت له كاروباری سیاسی وه‌ڵاتدا خۆیان هه‌ڵقورتێنن و ببن به‌به‌شێك له ململانێ سیاسییه‌كان. ته‌نانه‌ت ئه‌گه‌ر سه‌رۆك یان یه‌كێك له به‌رپرسانی ئیداره نوێكه داوایان له به‌رپرسێكی هه‌واڵگری كرد بۆ ئه‌وه‌ی بۆچونه‌كانی خۆی ده‌رباره‌ی پرسێكی سیاسی بخاته ڕوو، ئه‌بێت ئه‌و به‌رپرسه‌ی هه‌واڵگری ئه‌مه ڕه‌د بكاته‌و تێكه‌ڵ به پرسه سیاسییه‌كان نه‌بێت چونكه سیاسه‌تكردن كاری ده‌زگا هه‌واڵگرییه‌كان نییه.\nسستمی حكومڕانی له ئه‌مه‌ریكا وا ئه‌خوازێت كه سه‌رۆكی نوێی وڵات به ته‌واوی متمانه به ده‌زگای هه‌واڵگری وڵاته‌كه‌ی بكات. ئه‌و ده‌زگایه‌ی كه به دڵسۆزییه‌وه خزمه‌تی به ئیداره‌ی پێشوكردووه‌و به‌رده‌وامیش ئه‌بێت له خزمه‌تكردن به‌م ئیداره نوێیه. سه‌ره‌تا كاتێك كه ئه‌ندامانی ئیداره نوێكه ده‌ستبه‌كار ئه‌بن، چانسی بێ متمانه‌یی له نێوان به‌رپرسانی ئیداره نوێكه‌و ده‌زگای هه‌واڵگری چانسێكی زۆره. هۆكاری ئه‌مه‌ش بۆ ئه‌وه ئه‌گه‌ڕێته‌وه كه به‌شێكی زۆر له ئه‌ندامانی ئیداره نوێیه‌كه ئه‌زموونی كاركردنیان له گه‌ڵ به‌رپرسانی ده‌زگای هه‌واڵگری كه‌مه یان هه‌ر نییه. به‌ڵام ئه‌بێـت به‌پرسیانی ئیداره نوێیه‌كه ئه‌وه بزانن كه به‌رپرسانی هه‌واڵگری كه‌سانی دڵسۆزو جێگه‌ی متمانه‌ن و پابه‌ندن كه به دڵسۆزییه‌وه خزمه‌ت به سه‌رۆكایه‌تی بكه‌ن. كارمه‌ندانی ده‌زگای هه‌واڵگری خزمه‌ت به سه‌رۆك ئه‌كه‌ن به‌بێ گوێدانه باكگراونده سیاسییه‌كه‌ی سه‌رۆك و بۆیان گرنگ نییه كه سه‌رۆك سه‌ربه كام پارتی سیاسییه له ئه‌مه‌ریكا. هه‌روه‌ها ئه‌ندامانی ئه‌م ده‌زگایه وا ڕاهێنراون كه زانیارییه هه‌واڵگرییه‌كان، به‌بێ ئه‌وه‌ی بۆچوون و ئه‌جیندا سیاسییه‌كانی خۆیان تێكه‌ڵ به‌و زانیارییه هه‌واڵگریانه بكه‌ن، پێشكه‌ش به سه‌رۆكایه‌تی ئه‌مه‌ریكای ئه‌كه‌ن.\nجارێكیان یه‌كێك له به‌رپرسانی كۆشكی سپی، له‌كاتی خوێندنه‌وه‌ی ڕاپۆرتێكی هه‌واڵگری كه له‌لایه‌ن یه‌كێك له‌به‌رپرسانی (CIA) یه‌وه ئاماده‌كرابوو، پرسی: "ئه‌و كه‌سه‌ی كه ئه‌م ڕاپۆرته‌ی ئاماده كردووه، له‌ڕووی سیاسییه‌وه كه‌سێكی دیموكراته یان كۆمارییه؟" ئه‌م به‌رپرسه‌ی كۆشكی سپی، وه‌ك هه‌موو هاوڕیكانی تری، نه‌ك نه‌یزانی ئه‌و به‌رپرسه‌ی هه‌واڵگری سه‌ربه‌چی حزبێكه، به‌ڵكو بۆی ڕوونبووه‌ه‌وه كه ئه‌م جۆره پرسیاره پرسیارێكی شیاوو دروست نییه. پێویست ناكات ئیداره نوێكه خۆی بۆ زانینی مه‌یلی سیاسی ده‌زگای هه‌واڵگری و ئایا به‌رپرسانی ده‌زگای هه‌واڵگری له هه‌ڵبژاردنه‌كاندا ده‌نگی به كێ داوه، ته‌رخان بكات. چونكه به‌پێچه‌وانه‌ی وه‌زاره‌ت و ده‌زگاكانی تری حكومه‌ته‌وه، له ده‌زگای هه‌واڵگریدا: زۆرینه‌ی زۆری كارمه‌ندانی هه‌واڵگری كه‌سانی وشیار و دڵسۆزن و بۆ هه‌ردوو ئیداره‌كه، ئیداره‌ی دیموكرات و ئیداره‌ی كۆمارییه‌كان، كاریانكردووه. یاسای ئاسایشی نه‌ته‌وه‌یی ساڵی 1947 دژی ده‌ستوه‌ردانی ده‌زگای هه‌واڵگری و كارمه‌ندانی ئاسایشی نه‌ته‌وه‌یی له كاروباری سیاسی وڵاتدا. هه‌رئه‌مه‌ش هۆكاری ئه‌وه بوو كه خه‌ڵكی نیگه‌رانبوو كاتێك زانیان به‌وه كرد كه ڕاوێژكارێكی سیاسی بۆ كۆمیته‌ی ئه‌نجومه‌نی ئاسایشی نه‌ته‌وه‌یی زیادكراوه.\nكاتێك كه به‌رپرسێكی هه‌واڵگری زانیاری هه‌واڵگری پێشكه‌ش به سیاسییه‌كان ئه‌كات، بوونی ئه‌و به‌رپرسه‌ی هه‌واڵگری له‌گه‌ڵ سیاسییه‌كاندا به‌شێكه له كاره‌كانی ئه‌و، نه‌ك ئه‌و به‌رپرسه‌ی هه‌واڵگری بیه‌وێت سیاسییه‌كان خۆشیان بیه‌وێت یان بڕیاری سیاسی بدات. یه‌كێك له‌به‌رپرسه پێشووه‌كانی (CIA) بوونی به‌رپرسانی هه‌واڵگری له‌گه‌ڵ سیاسییه‌كاندا وه‌ك میوانێكی نه‌ویستراو له نێو باغی (باخی) سیاسییه‌كاندا وه‌سف ئه‌كات، چونكه تۆ له‌وێی بۆئه‌وه‌ی ئه‌وه‌ی كه سیاسییه‌كان نایانه‌وێت گوێبیستی ببن تۆ به‌گوێیاندا بده‌یت. به‌پێچه‌وانه‌ی به‌رپرسانی ئیداره‌ی كۆشكی سپییه‌وه كه كار بۆ سه‌رخستنی سیاسه‌ته‌كانیان ئه‌كه‌ن، به‌رپرسانی هه‌واڵگری په‌یوه‌ندییان به سیاسه‌تكردنه‌وه نییه. سه‌ره‌كیترین كاری ده‌زگا هه‌واڵگرییه‌كان خستنه‌ڕووی ڕاستییه‌كانه بۆ ده‌سه‌ڵاتداران و هه‌ر كارمه‌ندێكی هه‌واڵگری به‌شێوه‌یه‌كی به‌رپرسانه ڕاستییه‌كان بگه‌یه‌نێـت به ده‌سه‌ڵات ئه‌وا ئه‌و كارمه‌نده وه‌ك پاڵه‌وانێكی نێو گۆڕه‌پانی هه‌واڵگری وێنائه‌كرێت.\nله‌سه‌ره‌تای ده‌ستبه‌كاربوونیانه‌وه، كارمه‌ندانی ئیداره‌ی نوێ ئه‌بێت واقیعی بن له چاوه‌ڕوانییه‌كانیانداو ئه‌بێت كه‌مێك به‌رچاوڕوونیان هه‌بێت ده‌رباره‌ی ئه‌وه‌ی كه ده‌زگا هه‌واڵگرییه‌كان توانای ئه‌نجامدانی ئان ئه‌نجامنه‌دانی چیان هه‌یه. هه‌ندێك له‌و باوه‌ڕه‌دان كه ده‌زگای هه‌واڵگری توانای یان ئه‌یه‌وێت پێش بینی ئاینده بكات، به‌ڵام له ڕاستیدا ئه‌مه وانییه. به كورتی ئه‌وه‌ی كه ده‌زگای هه‌واڵگری ئه‌یكات بریتییه له پێشكه‌شكردنی زانیارییه هه‌واڵگرییه‌كان و هه‌ڵسه‌نگاندنی ئه‌و كردانه‌ی كه پێویسته له‌سه‌ر مه‌بنای ئه‌و زانیاریانه ئه‌نجام بدرێـت و لێكه‌وته‌ی كرده ئه‌نجامدراوه‌كه، ئه‌گه‌ر ئه‌نجام بدرێت، ئه‌خاته‌ڕوو. به‌رپرسانی ده‌زگای هه‌واڵگری چاوه‌ڕوانی ڕوودانی له‌ناكاو ئه‌كه‌ن و هۆشداری له‌باره‌ی مه‌ترسییه‌كانی ڕووداوه‌كه‌وه به‌به‌رپرسانی ئیداره‌ی ئه‌مه‌ریكا ئه‌ده‌ن، به‌ڵام ئه‌وان كارناكه‌ن بۆ ئه‌وه‌ی بزانن ئاینده‌ی وڵات چۆن ئه‌بێت یان پێشبینی ئاینده بكه‌ن. بۆنموونه، كه‌شافی (كشاف/ دۆزه‌ره‌وه)ی تیپێكی یاری به‌رپرسه له دۆزینه‌وه‌و ده‌ستنیشانكردنی خاڵه به‌هێزو لاوازه‌كانی تیپه‌كه‌ی ترو كاری سه‌ره‌كی كه‌شافه‌كه (دۆزه‌ره‌وه‌كه) بریتییه له كۆكردنه‌وه‌ی زانیاری و شیكردنه‌وه‌ی ئه‌و زانیاریانه‌ی كه ده‌رباره‌ی تیمه‌كه‌ی تر كۆی كردووه‌ته‌وه. دوای به‌رده‌ست بوونی ئه‌م زانیاریانه، ڕاهێنه‌ری تیپه‌كه بڕیار ئه‌دات چی بكرێـت و چی جۆره یارییه‌ك بكرێت. هاوكاریكردنی ڕاهێنه‌ره‌كه بۆ ئه‌وه‌ی یارییه‌كه بباته‌وه ئامانجی كه‌شافه‌كه‌یه‌و هیچ كه‌سێك چاوه‌ڕوانی ئه‌وه له كه‌شافه‌كه ناكات كه پێش ده‌ستپێكردنی یارییه‌كه، ئه‌نجامی یارییه‌كه پێشبینی بكات.\nبه‌رپرسه سیاسییه نوێكانی نێو حكومه‌ت ئه‌بێت ئه‌وه بزانن كه ده‌زگا هه‌واڵگرییه‌كان له جیهانێكی گۆڕاو پڕ له نادڵناییدا كار ئه‌كه‌ن. هه‌روه‌ك كلاوزویتز تێبینی كردووه، "به‌شێكی زۆر له‌و ڕاپۆرته هه‌واڵگریانه‌ی كه له‌كاتی جه‌نگدا ئاماده ده‌كران دژبه‌یه‌ك، ناڕاست یان ناته‌واو بوون. به‌كورتی زۆربه‌ی ز‌وری ڕاپۆرته هه‌واڵگرییه‌كان ناڕاستن." تاڕاده‌یه‌كی زۆر ئه‌م تێبینیه‌ی ئه‌و بۆ ئه‌مڕۆژكاره‌ش ڕاسته. به‌رپرسانی هه‌واڵگری به‌هۆی سروشتی كاره‌كانیانه‌وه مامه‌ڵه له‌گه‌ڵ كواڵێت و زانیاری جۆربه‌جۆردا ئه‌كه‌ن، به‌شێك له سه‌رچاوه‌كان به‌شێوه‌یه‌كی دڵسۆزانه زانیاری ناڕاست ئه‌گه‌یه‌نن و به‌شێكی تریش له سه‌رچاوه‌كان به‌شێوه‌ی هه‌ڵه شیكردنه‌وه بۆ زانیارییه‌كان ئه‌كه‌ن. زانیارییه هه‌واڵگرییه‌كان به سروشت كه‌ڵه‌كه ئه‌بن و ڕاپۆرته كۆنه‌كان به‌راورد به ڕاپۆرته نوێكان، هه‌ڵه‌یان زۆرتر تێدایه. له‌گه‌ڵ كه‌ڵه‌كه بوونی زانیارییه هه‌واڵگرییه‌كاندا، شیكه‌روه‌كانی ڕاپۆرته هه‌واڵگرییه‌كان زۆرجار ئه‌و ڕاپۆرتانه‌ی كه پێشتر به گرنگیان زانیوه، له ئێستادا وه‌ك زانیاری بێ كه‌ڵك پۆلێن ئه‌كه‌ن.\nكاتێك كه ده‌زگای هه‌واڵگری ئه‌كه‌وێته هه‌ڵه‌وه، ئه‌بێت ده‌زگاكه به‌رپرسیارێتی ئه‌و هه‌ڵه‌یه له ئه‌ستۆ بگرێت. ئه‌ندامانی ده‌زگا هه‌واڵگرییه‌كان ڕوونكردنه‌وه‌یه‌ك قه‌رزاری ئه‌مه‌ریكاو سه‌رۆكه‌كه‌ی و خه‌ڵكه‌كین (خۆیانن)و ئه‌بێت ئه‌وه ڕوون بكه‌نه‌وه كه چی ڕوویداو بۆچی ڕوویداو ئه‌و هه‌نگاوانه چین كه به‌مه‌به‌ستی دووباره نه‌بوونه‌وه‌ی هه‌مان هه‌ڵه له ئاینده‌دا، پێویسته بگیرێنه‌به‌ر. داگیركرنی عێراق له 2003 ئه‌و شته (هه‌ڵه‌یه) بوو كه من پێم وابوو له دوای داگیركردنی عێراقه‌وه، (CIA) ئه‌بێت دووباره‌ی نه‌كاته‌وه‌و جارێكی تر ئه‌و جۆره هه‌ڵه‌یه‌ی به‌سه‌ردا تێنه‌په‌ڕێت. به‌هۆی نهێنی بوونی زانیارییه هه‌واڵگرییه‌كانه‌وه، هه‌ندێك، به‌بیانوی ئاشكرا نه‌بوونی نهێنییه‌كان، هه‌وڵئه‌ده‌ن چاوپۆشی له هه‌ڵه‌كان بكه‌ن. پێویسته له‌سه‌ر به‌رپرسانی ده‌زگا هه‌واڵگرییه‌كان به‌رپرسیارێتی هه‌ڵه هه‌واڵگرییه‌كان له ئه‌ستۆ بگرن و داوا له كارمه‌ندانی ده‌زگا هه‌واڵگرییه‌كان بكه‌ن كه هه‌ڵه‌كان له‌لایه‌كه‌وه پێویسته دانیپێدابنرێت، له‌لایه‌كی تره‌وه پێویستی به شیكردنه‌وه‌و ڕاستكردنه‌وه هه‌یه.\nسیاسییه‌كان پێویسته توانای ئه‌وه‌یان هه‌بێـت كه گۆمان له شیكردنه‌وه‌و ڕه‌خنه له ڕاپۆرته سه‌ره‌تاییه‌كانی هه‌واڵگری بگرن به‌بێ ئه‌وه‌ی تۆمه‌تبار بكرێت به سیاسییكردنی هه‌واڵگری. به‌سیاسیكردنی هه‌واڵگری كاتێك ڕوو ئه‌دات كه به‌رپرسانی هه‌واڵگری له‌به‌رژه‌وه‌ندی سیاسییه‌كان ده‌ستكاری ڕاپۆرته هه‌واڵگرییه‌كان بكه‌ن. ڕه‌خنه‌گرتن و گومان خستنه‌سه‌ر زانیارییه هه‌واڵگرییه‌كان پێویسته پێشوازی لێبكرێت چۆنكه گومان و ڕه‌خنه‌و پرسیاری سیاسییه‌كان ده‌رباره‌ی زانیارییه هه‌واڵگرییه‌كان، شیكه‌ره‌وه‌كانی ڕاپۆرته هه‌واڵگرییه‌كان هان ئه‌دات دووباره به شیكردنه‌وه‌كانیاندا بچنه‌وه‌و هه‌وڵ بده‌ن، پیش خستنه‌ڕووی ئه‌نجامی شكردنه‌وه‌كانیان، تێگه‌یشتنێكی باشتریان بۆ زانیارییه هه‌واڵگرییه‌كان هه‌بێت. نابێت سیاسییه‌كان به‌ته‌نها گرنگی بده‌ن به‌وه‌ی كه ده‌زگا هه‌واڵگرییه‌كان ئه‌یزانن، به‌ڵكو ئه‌بێـت ئه‌وه‌شیان بۆ گرنگ بێت كه هه‌واڵگری نایزانێت. دوای ئه‌و هه‌ڵه‌یه‌ی كه ده‌زگای هه‌واڵگری ده‌رباره‌ی عێراق كردی، له ئێستادا ده‌زگای هه‌واڵگری له‌و هه‌ڵه‌یه‌وه فێری ئه‌وه بووه كه ده‌رئه‌نجامه (ئه‌نجامه كۆتاییه‌كانی) ڕاپۆرته هه‌واڵگرییه‌كان ئه‌بێت بایه‌خی زیاتری پێبدرێت. هه‌روه‌ها سیاسییه‌كانیش ئه‌بێت له‌و فاكته‌رانه تێبگه‌ن كه ئه‌بێته‌هۆی ڕوودانی گۆڕانكاری له بڕیاری كۆتای ده‌زگای هه‌واڵگریدا.\nزۆرجار سیاسییه‌كان داوا له به‌رپرسانی ده‌زگا هه‌واڵگرییه‌كان ئه‌كه‌ن كه ئه‌نجامه هه‌واڵگرییه‌كان به‌شێوه‌یه‌كی ئه‌وتۆ داڕێژن كه له‌گه‌ڵ ئامانجه سیاسییه‌كانی ئه‌ماندا بگونجێن. ته‌نانه‌ت به‌شێك له سیاسییه‌كان به‌مه‌به‌ستی به‌ده‌ستهێنانی ئامانجه سیاسییه‌كانیان ئۆفیسی هه‌واڵگری تایبه‌ت به‌خۆیان دائه‌مه‌زرێنن هه‌ر وه‌ك ئه‌وه‌ی كه ڕامسفێڵدی وه‌زیری به‌رگری و جێگره‌ی له په‌نتاگۆن كردیان. ئامانجی ئه‌م ئۆفیسه هه‌واڵگرییه‌ی وه‌زیری به‌رگیری و جێگره‌كه‌ی بریتی بوو له دۆزینه‌وه‌ی لینك (په‌یوه‌ندی) له نێوان سه‌دام و ڕێكخراوی ئه‌لقاعیده‌دا. له‌گه‌ڵ ئه‌هه‌موو ئه‌مانه‌شدا، سیاسییه‌كان توانای به‌سیاسیكردنی ئه‌و یه‌كه هه‌واڵگریانه‌یان نییه كه مل ناده‌ن بۆ داوا سیاسییه‌كانی به‌رپرسه سیاسییه‌كان.\nبه‌رپرسانی هه‌واڵگری بۆ ئه‌وه‌ی بگه‌ن به ئامانجه‌كانیان، ئه‌بێت ژیانیان بخه‌نه مه‌ترسییه‌وه. ئه‌ندامانی هه‌واڵگری به‌مه‌به‌ستی كۆكردنه‌وه‌ی چه‌ند پارچه‌یه‌كی كه‌م، به‌ڵام گرنگ له چیرۆكێكی نه‌زانراو پێویسته به‌سه‌ر چه‌ندین كۆسپ و ڕووبه‌ڕووی چه‌ند مه‌ترسیه‌ك ببنه‌وه. ئه‌و زانیاریانه‌ی كه ده‌زگای هه‌واڵگری كۆیان ئه‌كاته‌وه‌و به‌ده‌ستیان ئه‌هێنێت، نابێـت له‌لایه‌ن سه‌رۆك و سه‌رۆكایه‌تییه‌وه به‌كه‌م سه‌یربكرێت و وه‌كو زانیاری بێ كه‌ڵك و ناگرنگ پۆلێن بكرێن. ئه‌ندامانی هه‌واڵگری و پۆلیسی ناخۆو خزمه‌تگوزاری سه‌ره‌تایی و سوپا ئه‌و كه‌سانه‌ن كه ڕازیبوونه‌وخۆویستانه ئاماده‌ن ڕووبه‌ڕووی مه‌رگ ببنه‌وه له پێناو پاراستنی ژیانی هاوڵاتیانی ئه‌مه‌ریكی. دیواری مۆنۆمێنی (CIA) كه ناوو وێنه‌ی 117 كارمه‌ندی ده‌زگاكه‌ی به‌سه‌ره‌وه‌یه، ئه‌م كارمه‌ندانه‌ی (سی ئای ئه‌ی) له‌كاتی ئه‌نجامدانی كاره‌كانیاندا مردون (كوژراون) و به‌شێك له‌و كارمه‌نده كوژراوه‌ی (سی ئای ئه‌ی) تا ئێستاش به نه‌ناسراوی و شاراوه‌یی ماونه‌ته‌وه. هه‌روه‌ك جۆرج تێنانت، كه یه‌كێكه له به‌رپرسانی (سی ئای ئه‌ی)، ئه‌ڵێت، خانه‌واده‌و هاوپیشه‌كانی ئه‌و كارمه‌ندانه‌ی هه‌واڵگری كه له كاتی كاركردندا مردون (كوژراون) ئه‌بێت، "له بێده‌نگیدا دڵته‌نگبوونی خۆیان ده‌ربڕن." خزمه‌تی كارمه‌نده كۆچكردوو و ئه‌وانه‌ی كه ئێستا به‌رده‌وامن له خزمه‌تكردن له ده‌زگای هه‌واڵگریدا، ئه‌بێت به‌رز بنرخێنرێت.\nبه‌پرسه سیاسییه‌كان زۆرجار له ڕێگه‌ی به‌كاربردنی خزمه‌تگوزارییه هه‌واڵگرییه‌كانه‌وه، ژیانی ئه‌وانیتر ئه‌خه‌نه مه‌ترسییه‌وه. بۆ نموونه، هه‌ندێك جار كاتێك سه‌رۆكایه‌تی له‌سه‌ر مه‌بنای زانیارییه هه‌واڵگرییه‌كان بڕیار ئه‌ده‌ن یان ئۆپه‌راسیۆنێكی تایبه‌ت ئه‌نجام ئه‌ده‌ن، به‌هۆی ناڕاستبوونی زانیارییه‌كانه‌وه یان به‌هۆی لێكه‌وته‌ی چاوه‌ڕوان نه‌كراوه‌وه، شكستهێنان و كوژرانی ژماره‌یه‌كی به‌رچاو له كارمه‌ندانی ده‌زگای هه‌واڵگری وه‌ك نموونه، ژیانی ئه‌وانی تر ئه‌خه‌نه مه‌ترسییه‌وه.\nبه‌هۆی ئاڵۆزبوون و زۆربوونی قه‌یرانه نێوده‌وڵه‌تییه‌كان، سه‌رۆكه‌كان ناچارن بڕیاری ئه‌نجامدانی ئۆپه‌راسیۆنی نهێنی بده‌ن. سه‌رۆكه‌كانی ئه‌مه‌ریكا بۆ ئه‌نجامدانی ئه‌م ئۆپه‌راسیۆنه نهێنیانه پشت به ده‌زگا هه‌واڵگرییه‌كان ئه‌به‌ستن. هێنری كیسنجه‌ر ئه‌مه زیاتر ڕوونئه‌كاته‌وه‌و ئه‌ڵێت، "ئێمه، كاتێك كه دیبلۆماسیه‌ت و سوپا ناتوانن له بارودۆخێكی تایبه‌ت و شوێنێكی دیاریكراوی جیهاندا به‌رژه‌وه‌ندییه‌كانی ئه‌مه‌ریكا بپارێزن، پێویستمان به ده‌زگایه‌كی هه‌واڵگری هه‌یه كه توانای پاراستنی به‌رژه‌وه‌ندییه‌كانی ئه‌مه‌ریكای هه‌بێت." ئۆپه‌راسیۆنه نهێنییه‌كان جۆربه‌جۆرن و هه‌ریه‌ك له پڕوپاگه‌نده‌و كوده‌تای سه‌ربازی له‌خۆ ئه‌گرێت.\nئۆپه‌راسیۆنه نهێنییه‌كان سیاسییه‌كان ڕووبه‌ڕووی سێ مه‌ترسی ئه‌كه‌نه‌وه. ئه‌و مه‌ترسیانه‌ش بریتین له ئاشكرابوونی ئۆپه‌راسۆنه‌كه پێش ئه‌نجامدانی و شكستهێنانی ئۆپه‌راسیۆنه‌كه‌و ده‌ره‌نجامی پێچه‌وانه. له‌ڕابردوودا ئه‌نجامدانی ئۆپه‌راسیۆنی نهێنی تایبه‌ت بوو به (سی ئای ئه‌ی)و ئه‌م ده‌زگایه بۆ ئه‌نجامدانی ئۆپه‌راسیۆنی نهێنی پێویستی به ڕه‌زامه‌ندی سه‌رۆك و تێبینیكردنێكی كه‌م مه‌ودای گۆنگرێس بوو. به‌ڵام له‌م ساڵانه‌ی دواییدا، له‌ژێر ڕۆشنای " پاراستنی هێزو خۆئاماده‌كردن بۆ جه‌نگ،" سوپای ئه‌مه‌ریكا چه‌ندین چالاكی هه‌واڵگری ئه‌نجامداوه‌و ئه‌گه‌ر ئه‌م چالاكیانه له‌لایه‌ن (سی ئای ئه‌ی)یه‌وه ئه‌نجام بدرابایه، ئه‌وا ئه‌و چالاكیه (ئۆپه‌راسۆنه) نهێنییانه پێویستیان به‌ڕه‌زامه‌ندی سه‌رۆكایه‌تی ئه‌مه‌ریكا ئه‌بوو. به‌رپرسانی ئیداره‌ی نوێ، پێش بڕیاردانی ئه‌نجامدانی هه‌ر ئۆپه‌راسۆنێكی نهێنی، ئه‌بێت بزانن مه‌ودای ئه‌م چالاكییه هه‌واڵگرییه چه‌ه‌نده‌و ئه‌و مه‌ترسیانه‌ش ده‌ستنیشان بكه‌ن كه ئه‌م ئۆپه‌راسیۆنه نهێنییه له‌گه‌ڵ خۆیدا ئه‌یهێنێت. به‌رپرسه سیاسی و هه‌واڵگرییه‌كان به‌رپرسیارن له‌به‌رانبه‌ر هاوڵاتیانی ئه‌مه‌ریكی و ئه‌بێت هه‌ردوولا به‌رپرسیارێتی بڕیارو چالاكییه هه‌واڵگرییه‌كان له ئه‌ستۆ بگرن. ئه‌وه‌ی له نێو هاوڵاتیانی ئه‌مه‌ریكا بڵاوه ئه‌وه‌یه كه ئه‌بێـت ده‌زگا هه‌واڵگرییه‌كان نهێنی كارو چالاكییه‌كانیان بپارێزن. له ڕۆژگاری ئه‌مڕۆدا نازانرێـت مه‌ترسییه ده‌ره‌كییه‌كان كه‌ی ئه‌گه‌ن به ئه‌مه‌ریكاو مه‌ترسییه نێوخۆیه‌كانیش كه‌ی ده‌ته‌قنه‌وه، بۆیه ده‌زگا حكومییه‌كان به‌مه‌به‌ستی پاراستنی به‌رژه‌وه‌ندییه‌كانی ئه‌مه‌ریكا له‌ده‌ره‌وه‌و پاراستنی ئاسایشی هاوڵاتیانی ئه‌مه‌ریكا له ناوخۆی ئه‌مه‌ریكا، پێویستیان به هه‌مه‌هه‌نگی له‌گه‌ڵ ده‌زگا هه‌واڵگرییه‌كاندا هه‌یه. به‌ڵام هه‌ندێك جار ئه‌م هه‌مه‌هه‌نگییه‌ی حكومه‌ت و ده‌زگای هه‌واڵگری ئه‌بێته‌هۆی نێگه‌رانبوونی هاوڵاتیانی ئه‌مه‌ریكی، چونكه به‌شێك له‌و هاوڵاتیانه له‌وه ئه‌ترسن كه ئه‌م هه‌مه‌هه‌نگییه ببێته‌هۆی بێشێلكردنی مافه‌كانی مرۆڤ و كه‌مكردنه‌وه‌ی ئازادییه‌كان له ناوخۆی ئه‌مه‌ریكادا.\nگفتوگۆكردن له‌باره‌ی ئه‌م پرسه‌وه، پرسی به‌رته‌سكبوونه‌وه‌ی ئازادییه‌كان، گفتوگۆكردنه له‌سه‌ر بابه‌تێكی گرنگ و چاره‌نووسساز. ئه‌بێت هه‌ردوولا، حكومه‌ت و ده‌زگا هه‌واڵگرییه‌كان، هاوڵاتیان و چالاكه‌وانانی مه‌ده‌نی دڵنیا بكه‌نه‌وه كه كاری ده‌زگا هه‌واڵگرییه‌كان مه‌ترسی بۆ سه‌ر ئازادی تاك له ئه‌مه‌ریكا دروست ناكات و به‌پێچه‌وانه‌وه ده‌زگا هه‌واڵگرییه‌كان كار بۆ پاراستنی شاسایشی هاوڵاتیانی ئه‌مه‌ریكی ئه‌كه‌ن.\nهه‌نگاونان به‌ره‌و پێشه‌وه\nبه‌مه‌به‌ستی ده‌ستنیشانكردن و سه‌ركه‌وتن به‌سه‌ر ئه‌و ئاڵنگاریانه‌ی كه له ئێستاو ئاینده‌دا ڕووبه‌ڕووی ده‌زگای هه‌واڵگری ئه‌بێته‌وه، ده‌زگا هه‌واڵگرییه‌كانی ئه‌مه‌ریكا ئه‌بێت به‌به‌رده‌وامی له نوێكردنه‌وه‌دا بن. ئیداره‌ی نوێی ئه‌مه‌ریكی ئه‌توانێت، به‌مه‌به‌ستی به‌ره‌وپێشبردنی ده‌زگای هه‌واڵگری، گۆڕانكاری له ڕێكخراوه‌یی ده‌زگاكه‌و چۆنێتی كاركردنی ئه‌و ده‌زگایه‌دا بكه‌ن و له‌به‌رانبه‌ردا، به‌رپرسانی هه‌واڵگری ئه‌بێت به‌سینگی فراوانه‌وه ئه‌و پێشنیارو ڕێنمایانه‌ی ئیداره نوێكه وه‌رگرن كه ئامانج لێیان بریتییه له به‌ره‌وپێشبردنی كاری ده‌زگاكه. تیمه نوێكه‌ی ئاسایشی نه‌ته‌وه‌یی ئه‌بێـت خۆی له‌و گۆڕانكاریانه به‌دووربگرێت كه زیان به كاره‌كانی ده‌زگای هه‌واڵگری ئه‌گه‌یه‌نێت و ژیانی به‌شێك له كارمه‌ندانی هه‌واڵگری ئه‌خاته مه‌ترسییه‌وه.\nئاینده‌ی په‌یوه‌ندییه‌كانی نێوان ده‌زگای هه‌واڵگری و به‌كاربه‌رانی خزمه‌تكوزارییه هه‌واڵگرییه‌كان له واشنتن ناڕوونه و ئه‌كرێت گۆڕانكاری به‌سه‌ردا بێت. هێزی سه‌رۆكایه‌تی و قورسای (كاریگه‌ری) بڕیاره‌كانی سه‌رۆك ئه‌بێت گۆڕانكاری له بۆچوون و تێڕوانینه‌كانی ئه‌و كه‌سانه ده‌رباره‌ی ده‌زگا هه‌واڵگرییه‌كان دروستبكات كه له‌سه‌ر كورسی سه‌رۆكایه‌تی ئه‌مه‌ریكا دائه‌نیشن. زۆربوونی ئه‌و ئاڵنگاریانه‌ی كه ڕووبه‌ڕووی سیاسه‌تی ده‌ره‌وه‌ی ئه‌مه‌ریكا و به‌رژه‌وه‌ندییه ئه‌مه‌ریكییه‌كان له‌ده‌ره‌وه‌ی ئه‌مه‌ریكا ئه‌بنه‌وه، ڕه‌نگه ببێته‌هۆی ئه‌وه‌ی كه گه‌وره به‌رپرسانی ئیداره‌ی نوێ، به‌مه‌به‌ستی زاڵبوون به‌سه‌ر ئه‌و كۆسپانه‌ی كه له‌ده‌ره‌وه ڕووبه‌ڕووی سیاسه‌تی ده‌ره‌وه‌ی ئه‌مه‌ریكا ئه‌بنه‌وه، زیاتر پشت به ده‌زگا هه‌واڵگرییه‌كان ببه‌ستن.\nگرنگه كه‌سی شیاو بۆ پۆستی به‌ڕێوه‌به‌ری ده‌زگا هه‌واڵگرییه‌كان ده‌ستنیشان بكرێت و ناشبێت په‌وه‌ندییه‌كانی نێوان ده‌زگا هه‌واڵگرییه‌كان و سه‌رۆكی ئه‌مه‌ریكا به‌هه‌ند وه‌رنه‌گیرێت. سه‌رۆك ئه‌بێت به‌بایه‌خه‌وه له‌و زانیارییه هه‌واڵگریانه بڕوانێت كه به‌شێك له كارمه‌ندانی ده‌زگا هه‌واڵگرییه‌كان بۆ كۆكردنه‌وه‌ی ئه‌و زانیاریانه ژیانی خۆیان خستووه‌ته مه‌ترسییه‌وه. چونكه كاتێك كارمه‌ندانی ده‌زگا هه‌واڵگرییه‌كان ئه‌بینن كه زانیارییه‌كانیان به‌هه‌ند وه‌رناگیرێت ئه‌وا، ڕه‌نگه ئه‌م به‌هه‌نده وه‌رنه‌گرتنه، كاریگه‌ری نه‌رێنی هه‌بێـت له‌سه‌ر چالاكییه‌كانی ده‌زگا هه‌واڵگرییه‌كان. هه‌روه‌ها ئه‌بێت سه‌رۆكایه‌تی به‌هیچ شێوازێك ڕێگه نه‌دات زانیارییه هه‌واڵگرییه‌كان یان ناسنامه‌ی كارمه‌ندانی هه‌واڵگری، به‌تایبه‌تی كارمه‌نده بیانییه‌كانی ده‌زگا هه‌واڵگرییه‌كان، وه‌ك به‌شێك له ململانێكان دزه‌ی پێ بكرێت. به‌رپرسانی هه‌واڵگری ئه‌بێت بتوانن هه‌ركاتێك كه خۆیان ئه‌یانه‌وێت سه‌رۆك ببینن و له‌لایه‌ن سه‌رۆكایه‌تییه‌وه به‌ڕێزه‌وه پێشوازیان لێبكرێت، چۆنكه ئه‌م جۆره په‌یوه‌ندییه له نێوان سه‌رۆكایه‌تی و به‌رپرسانی هه‌واڵگری كاریگه‌ری ئه‌رێنی ئه‌بێـت له‌سه‌ر به‌ره‌وپێشچوونی كاری ده‌زگا هه‌واڵگرییه‌كان.\nكارمه‌ندانی ده‌زگا هه‌واڵگرییه‌كانی ئه‌مه‌ریكا به‌شانازییه‌وه خزمه‌ت به وڵاته‌كه‌یان ئه‌كه‌ن و ئه‌یانه‌وێت له ڕێگه‌ی هه‌واڵگرییه‌وه ئه‌مه‌ریكا به به‌هێزی بهێڵنه‌وه. پرۆفشناڵبوونی كارمه‌ندانی هه‌واڵگری دیواری پارێزه‌ی دیموكراسی ئه‌مه‌ریكایه‌و ئه‌بێت كارمه‌ندانی ده‌زگا هه‌واڵگرییه‌كان به‌هۆی كاره هه‌واڵگرییه‌كانیانه‌وه ڕێزیان لێبگیرێت. خراپ تێگه‌یشتنی به‌رپرسه سیاسییه‌كان، ئه‌گه‌ر به‌زووی ئه‌و تێگه‌یشتنه ڕاستنه‌كرێته‌وه، له هه‌واڵگری و سروشتی كاركردنی ده‌زگا هه‌واڵگرییه‌كان ئاسایشی نه‌ته‌وه‌ی دروست بۆ ده‌زگا هه‌واڵگرییه‌كان و به‌رزنرخاندنی كاره‌كانیانه‌وه، پێویستی به به‌ره‌وپێشه‌وه‌بردن هه‌یه. ئه‌مه‌ریكا ئه‌خاته مه‌ترسییه‌وه. په‌یوه‌ندییه‌كانی نێوان هه‌واڵگری و سه‌رۆكایه‌تی، له‌ڕێگه‌ی بوونی تێگه‌یشتنێكی


ڕیزبه‌ندیی یانه‌كان و خشته‌ی یارییه‌كانی گه‌ڕی شازده‌یه‌می خولی نایابی كوردستان و ڕیزبه‌ندی گۆڵكاران و ئاماره‌كانی خوله‌كه ده‌خاته ڕوو\nله گه‌ڕی پازده‌هه‌می خولی نایابی كوردستان، پێشمه‌رگه‌ی هه‌ولێر پارێزگاری له پله‌ی یه‌كه‌م كرد ئه‌گه‌رچی له‌گه‌ڵ ده‌ربه‌ندیخان دۆڕ‌ا، زێره‌ڤانی یاری دێربی له دهۆك برده‌وه، ئاراراتیش به بردنه‌وه‌ی له‌ئاكرێ له خانه‌ی دووه‌م زیاتر خۆی جێگیر كرد و جیاوازی خاڵه‌كانی له‌گه‌ڵ پێشمه‌رگه‌ی هه‌ولێر كه‌مكرده‌وه.\nپێشمه‌رگه‌ی هه‌ولێر له پله‌ی یه‌كه‌م مایه‌وه\nله گه‌ڕی پازده‌هه‌می خولی نایابی كوردستان و له یارییه‌كانی ڕۆژی پێنج شه‌ممه یانه‌ی پێشمه‌رگه‌ی هه‌ولێری پێشه‌نگی یانه‌كان توشی دۆڕانێكی چاوه‌ڕوان نه‌كراو هات و له ده‌ره‌وه‌ی یاریگه‌ی خۆی به گۆڵێكی بێ به‌رانبه‌ر له‌گه‌ڵ ده‌ربه‌ندیخان دۆڕا، گۆڵه‌كه‌یش شوانه كه‌مال به لێدانی سزا تۆماریكرد، به‌م ئه‌نجامه پێشمه‌رگه به 29 خاڵ له پله‌ی یه‌كه‌م مایه‌وه، ده‌ربه‌ندیخانیش به 19 خاڵ هاته خانه‌ی نۆیه‌م.\nله شاری سلێمانیش یانه‌ی پێشمه‌رگه‌ی سلێمانی له‌سه‌ر یاریگه‌ی فه‌رمانده‌یی میوانداری یانه‌ی زاخۆی كرد و هه‌ردوو یانه یه گۆڵێك یه‌كسان بوون، دۆسانتۆسی به‌ڕازیلی له نیوه‌ی یه‌كه‌مدا گۆڵه‌كه‌ی زاخۆی تۆمار كرد، له دواین خوله‌كی یارییه‌كه‌یش عه‌لا عه‌زاب گۆڵی یه‌كسان بوونی بۆ پێشمه‌رگه تۆمار كرده‌وه، پێشمه‌رگه 19 خاڵی هه‌یه و له پله‌ی هه‌شته‌م دێت، زاخۆیش به 15 خاڵ له خانه‌ی دوازده‌هه‌م دێت.\nله یارییه‌كی تردا و له دێربی هه‌ولێر هه‌ردوو یانه‌ی هه‌ندرێن و برایه‌تی ڕووبه‌ڕوی یه‌ك بونه‌وه، تیایدا هه‌ردوو یانه به گۆڵێك یه‌كسان بوون، وڵات عه‌مێ گۆڵی برایه‌تی تۆمار كرد و له خوله‌كی 5+90 ماجید ڕاشد گۆڵی یه‌كسانی هه‌ندرێنی تۆمار كرده‌وه، دوای ته‌واو بوونی یارییه‌كه‌یش گرژی و ئاڵۆزی له نێوان یاریزانان و هانده‌ران و ناوبژیوانی یارییه‌كه دروست بوو، به‌م ئه‌نجامه هه‌ندرێن به 18 خاڵ له پله‌ی ده‌یه‌م دێت، برایه‌تیش به 12 خاڵ له پله‌ی سێزده‌هه‌م دێت.\nله یارییه‌كی تردا یانه‌ی نه‌ورۆز دوای وازهێنانی ڕاهێنه‌ر خه‌سره‌و گرون، سێ خاڵی گرنگی به‌ده‌ست هێناو سه‌ركه‌وت بۆ خانه‌ی سێیه‌م، نه‌ورۆز له‌سه‌ر یاریگه‌ی خۆی میوانداری شێروانه‌ی كرد و به هاتریكی یاریزان ئاسۆ ڕۆسته‌م یارییه‌كه‌ی برده‌وه، هه‌ر له یارییه‌كه‌دا هێرشبه‌ری شێروانه عه‌لی كاكه مینه لێدانێكی سزای له‌ده‌ستدا، نه‌ورۆز به 24 خاڵ له پله‌ی سێیه‌م دێت و شێروانه‌یش به 20 خاڵ خانه‌ی شه‌شه‌می گرتووه، له شاری دهۆكیش یانه‌ی زێره‌ڤانی له یاری دێربیدا میوانداری یانه‌ی دهۆكی كرد و به دوو گۆڵی بێ به‌رانبه‌ر یارییه‌كه‌ی برده‌وه، ئه‌مه‌یش دووه‌م شكستی دهۆكیه‌كان بوو له وه‌رزی ئه‌مساڵ، دهۆك 23 خاڵی هه‌یه و له خانه‌ی چواره‌م دێت، زێره‌ڤانیش به 22 خاڵ پله‌ی پێنجه‌می گرتووه، له پیرمامیش یانه‌ی ئارارات له ئه‌نجامه باشه‌كانی به‌رده‌وامه و ئه‌مجاره‌یان سه‌ركه‌وت به‌سه‌ر یانه‌ی ئاكرێ میوانه‌كه‌ی ئه‌مساڵی خولی نایابی كوردستان، ئارارات به دوو گۆڵ به‌رانبه‌ر به گۆڵێك یارییه‌كه‌ی برده‌وه، مه‌حموود محمد و جێگر عه‌زیز گۆڵه‌كانی ئاراراتیان تۆمار كرد، گۆڵه‌كه‌ی ئاكرێیش ئامانج ئه‌كره‌م تۆماریكرد، ئارارات 27 خاڵی هه‌یه و له پله‌ی دووه‌م دێت، ئاكرێیش به 10 خاڵ له خانه‌ی كۆتایی مایه‌وه، له دواین یاریشدا له‌شار كه‌ركووك یانه‌ی گازی باكور له‌سه‌ر یاریگه‌ی یانه‌ی خاك میوانداری یانه‌ی هه‌ولێر و كرد هیچ كامێكیان نه‌یان توانی گۆڵ تۆمار بكه‌ن و یارییه‌كه به یه‌كسانی و به‌بێ گۆڵ كۆتایی هات، هه‌ولێر 20 خاڵی هه‌یه و له پله‌ی حه‌وته‌م دێت، گازی باكوریش به 15 خاڵ له خانه‌ی یازده‌هه‌م دێت.\n ڕیزبه‌ندی یانه‌كان دوای كۆتایی یارییه‌كانی گه‌ڕی سێزده‌هه‌م\n1- پێشمه‌رگه‌ی هه‌ولێر 15 یاری 29 خاڵ\nئارارات 15 یاری 27 خاڵ 2-\n3- نه‌ورۆز 15 یاری 24 خاڵ\n4- دهۆك 15 یاری 23خاڵ\n5- زێره‌ڤانی 15 یاری 22 خاڵ\nشێروانه 15 یاری 20 خاڵ 6-\n7- هه‌ولێر 15 یاری 20خاڵ\nپێشمه‌رگه‌ی سلێمانی 15 یاری 19 خاڵ 8-\n9- ده‌ربه‌ندیخان 15 یاری 19 خاڵ\n10- هه‌ندرێن 15 یاری 18خاڵ\n11- گازی باكور 15 یاری 15خاڵ\n12 – زاخۆ 15 یاری 15 خاڵ\n13- برایه‌تی 15 یاری 12 خاڵ\n14- ئاكرێ 15 یاری 10خاڵ\nخشته‌ی یارییه‌كانی گه‌ڕی شازده‌هه‌م\nڕۆژی پێنج شه‌ممه و هه‌ینی داهاتوویش گه‌ڕێكی تری یارییه‌كانی خوله‌كه به‌ڕێوه ده‌چن و تیایدا له یاریه‌كی به‌هێزدا پێشمه‌رگه‌ی هه‌ولێری پێشه‌نگی یانه‌كان میوانداری یانه‌ی دهۆك ده‌كات، شێروانه‌یش له دێربی گه‌رمیاندا ڕووبه‌ڕوی ده‌ربه‌ندیخان ده‌بێته‌وه خشته‌ی سه‌رجه‌م یارییه‌كانیش به‌م شێوه‌یه ده‌بن:\nپێشمه‌رگه‌ی هه‌ولێر × دهۆك یاریگه‌ی پێشمه‌رگه‌ی هه‌ولێر\nئارارات × زێره‌ڤانی یاریگه‌ی ئارارات\nئاكرێ × پێشمه‌رگه‌ی سلێمانی یاریگه‌ی ئاكرێ\nشێروانه× ده‌ربه‌ندیخان یاریگه‌ی شێروانه\nزاخۆ × هه‌ندرێن یاریگه‌ی زاخۆ\nهه‌ولێر × نه‌ورۆز یاریگه‌ی دووه‌می شه‌هید فڕانسۆ هه‌ریری\nبرایه‌تی× گازی باكور یاریگه‌ی برایه‌تی\nسه‌رجه‌م یارییه‌كانیش له كاتژكێر 2:30 به‌ڕێوه‌ده‌چن\n1- دیارعه‌لی یانه‌ی نه‌ورۆز 10 گۆڵ\n2- - عه‌لی كاكه مینه یانه‌ی شێروانه 7 گۆڵ\n4- ئاسۆ ڕۆسته‌م له یانه‌ی نه‌ورۆز 5 گۆڵ\nئاماره‌كانی گه‌ڕی پازده‌هه‌م\nله‌م گه‌ڕه‌دا 13 گۆڵ تۆمار كران كه ده‌كاته ڕێژه‌ی 1،8 گۆڵ بۆ هه‌ر یاریه‌ك، ئه‌مه‌یش ڕێژه‌یه‌كی زیاتره به به‌راورد به یارییه‌كانی گه‌ڕی ڕابردوو، كه ژماره‌ی گۆڵه‌كان 11 گۆڵ بوو له‌و ژماره‌یه كه‌متر بوون.\nله‌م گه‌ڕدا 2 لێدانی سزا هه‌ژمار كران بۆ یانه‌كانی شێروانه و ئارارات، كه ئه‌ویش عه‌لی كاكه مینه له یانه‌ی شێروانه نه‌یتوانی گۆڵ تۆمار بكات، یاریزانی یانه‌ی ئارارات مه‌حموود محمد توانی سوود له لێدانه سزاكه وه‌ربگرێت و گۆڵ تۆمار بكات، یاریزانی یانه‌ی نه‌ورۆز ئاسۆ ڕۆسته‌م له‌م گه‌ڕه‌دا توانی هاتریك له دژی یانه‌ی شێروانه تۆمار بكات و به 5 گۆڵ هاته ناو كێبڕكێی گۆڵكارانه خوله‌كه، ئه‌مه‌یش هاتریكی سێیه‌م بوو له وه‌رزی ئه‌مساڵی خولی نایاب، كه تیایدا یاریزانان عه‌لی كاكه مینه و ئامانج ئه‌كره‌میش هاتریكیان تۆمار كرد بوو.\n ئامانج ئه‌كرمی هێرشبه‌ری یانه‌ی ئاكرێیش توانی گۆڵێك له دژی ئارارات تۆمار بكات و به 6 گۆڵ هاته پله‌ی سێیه‌می گۆڵكاران، یانه‌ی پێشمه‌رگه‌ی هه‌ولێر به تۆماركردنی 28 گۆڵ خاوه‌نی زۆرترین گۆڵه تاكو ئێستا، یانه‌ی زێره‌ڤانی خاوه‌نی به‌هێزترین هێڵی به‌رگریه و له 15 یاری ڕابردوودا ته‌نیا 9 گۆڵی لێ تۆمار كراوه، یانه‌ی ئاكرێیش زۆرترین گۆڵی لێ تۆماركراوه كه 28 گۆڵه و هه‌روه‌ها زۆرترین یاریش دۆڕاوه كه 9 یارییه، دوای به‌ڕێوه چوونی 15 گه‌ڕی یارییه‌كان یانه‌ی زاخۆ كه‌مترین گۆڵی تۆمار كردووه كه ته‌نیا 9 گۆڵه، یانه‌كانی زاخۆ، گازی باكور زۆرترین یاری یه‌كسان بوون كه 9 یاری له كۆی 15 یاریدا كه ئه‌نجامی داوه، یانه‌ی دهۆك تاكه یانه‌یه كه‌مترین یاری دۆڕاوه كه دوو یارییه.


گه‌یتس: کۆریای باشور مافی ئه‌وه‌ی هه‌یه وه‌ڵامدانه‌وه‌ی هه‌ر هێرشێـکی کۆریای باکور بداته‌وه\nوه‌زیری به‌رگری ئه‌مه‌ریکا ڕۆبه‌رت گه‌یتس تاجه گوڵینه له‌سه‌ر مۆنۆمێنتی وه‌زاره‌تی به‌رگری ژاپـۆن له تۆکیۆ داده‌نێت، پـێـنجشه‌ممه 13 ی یه‌کی 2011\nوه‌زیری به‌رگری ئه‌مه‌ریکا ڕۆبه‌رت گه‌یتس ده‌ڵێت کۆریای باشور مافی ئه‌وه‌ی هه‌یه وه‌ڵامی هه‌ر هێرشێـکی کۆریای باکور بداته‌وه، وه‌لێ ئه‌و هه‌وڵ ده‌دات مسۆگه‌ری بکات شتێـکی وه‌ها ڕوو نه‌دات.\nڕۆبه‌رت گه‌یتس ڕۆژی پـێـنجشه‌ممه ئه‌م لێـدوانه‌ی دا پاش کۆبوونه‌وه‌ی له‌گه‌ڵ کاربه‌ده‌سـتانی باڵای ژاپـۆندا، که دووه‌م وڵاته سه‌ردانی بکات له‌و گه‌شته‌ی بۆ سێ وڵاتی ئاسـیادا. بڕیاره ڕۆژی هه‌ینی به‌ره‌و سیۆل بڕوات.\nبه‌ڕێز گه‌یتس کاتێـک پـرسیاری لێـکرا ئایا ئه‌مه‌ریکا هێرشی ئاسـمانی کۆریای باشور بۆ سه‌ر باکور ڕه‌تده‌کاته‌وه، ئه‌و له وه‌ڵامدا گوتی هه‌موو وڵاتێـک مافی ئه‌وه‌ی هه‌یه به‌رگری له خۆی بکات له به‌رامبه‌ر هه‌ر هێرشێـکی به‌بێ هۆ. گوتیشی سه‌نگی وتووێژه‌کانی له‌م هه‌فته‌یه‌دا له چین و ژاپـۆن بۆ ئه‌وه بووه که نه‌هێڵن ئازراندنێـکی دیکه ڕووبداته‌وه.\nله‌وه‌تای له مانگی یازده‌وه کۆریای باکور تۆپـبارانی دورگه‌ی یۆنگپـیۆنگی کۆریای باشوری کردووه، وڵاته یه‌کگرتووه‌کانی ئه‌مه‌ریکا داوا له ژاپـۆن ده‌کات ڕۆڵێـکی زیاتر بـبینێت له به‌رگریکردن له کۆریای باشور. وه‌زیری به‌رگری ژاپـۆن تۆشیمی کیتازاوا له‌م هه‌فته‌یه‌دا له سیۆل بوو به مه‌به‌سـتی وتووێژکردن سه‌باره‌ت به دوو ڕێـکه‌وتنـنامه‌ی هاوکاری له‌شـکری که ده‌بنه یه‌که‌مین ڕێـکه‌وتن له نێوان ئه‌و دوو وڵاته له‌وه‌تای کۆتایی هاتنی داگیرکردنی ژاپـۆن بۆ کۆریا له 1945 دا.


روسیا قەدەغەی كڕینی بەرهەمی ئەوروپا درێژ دەكاتەوە\n05:32 - 22/11/2020\nڤلادیمێر پۆتین سەرۆكی روسیا بڕیاریدا، ماوەی قەدەغەی هاوردەكردنی بەرهەمی خۆراكی وڵاتانی ئەوروپا تا كۆتایی ساڵی 2021 درێژ بكاتەوە، ئەوەش وەك وەڵامێك بۆ ئەو سزایانەی ئەمریكاو ئەوروپا دژی مۆسكۆ بەكاریدەهێنن بەو پێیەی رۆڵی هەبووە لە قەیرانەكانی ئۆكرانیا.\nبەپێی ئەو بریارەی سەرۆكی روسیا دەریكردووە، تاوەكو 31ی كانوونی یەكەمی ساڵی 2021 ماوەی قەدەغەی هاوردەكردنی زۆرینەی بەرهەمی خۆراكی وڵاتانی ئەوروپا درێژ دەكرێتەوە.\nبریارەكەی ڤلادیمێر پۆتین سەرۆكی روسیا وەڵامێكە بۆ یەكێتی ئەوروپا كە پێشتر رایگەیاندبوو، دوای 5 ساڵ لەو پێشێلكارییە نایاساییانەی كە لەلایەن روسیاوە كراوە تەسەر دورگەی (كڕیم)و سیباستۆبۆڵ بڕیاریاندداوە، تاوەكو 31ی كانونی دووەمی ساڵی 2021 سزا ئابوورییەكانی سەر مۆسكۆ درێژ بكەنەوە.\nبەیاننامەكە ئاماژەی بەوەشكردووە، رێوشوێنەكانی یەكێتی ئەوروپا بریتین لە قەدەغەكردنی هاوردەو هەناردەی چەند كاڵایەكی دیاریكراو و قەدەغەكردنی كاركردنی ئەو كۆمپانیا روسیانەی كە لەیەكێتی ئەوروپا بارەگایان هەیەو كاری وەبەرهێنان‌و گەشتیاری دەكەن، لەگەڵ رێگریكردن لەگەشتكردنی چەندین كەسایەتی و دەستەی روسیا، هەروەها سەرمایەی ئەو كەس‌و دەستانەش تا 31ی كانونی یەكەمی ساڵی 2021 بلۆك دەكرێت.\nئەمریكاو یەكێتی ئەوروپا بەهۆی كێشەی ئۆكرانیاو دورگەی (كڕیم)وە لەساڵی 2014وە چەند سزایەكی ئابووریان بەسەر روسیادا سەپاندوەو تائێستاش بەردەوامییان هەیە.


یەزدان پەنا:”یەكێتی”بۆ رازیی كردنی دڵی ئێران رێگریی لە لایەنەكانی رۆژهەڵات دەکات – زاگرۆس پۆست\nماڵەوە / کوردستان / یەزدان پەنا:”یەكێتی”بۆ رازیی كردنی دڵی ئێران رێگریی لە لایەنەكانی رۆژهەڵات دەکات\nیەزدان پەنا:”یەكێتی”بۆ رازیی كردنی دڵی ئێران رێگریی لە لایەنەكانی رۆژهەڵات دەکات\nشه‌ممه 22 تشرینی دووه‌م 2014\tکوردستان, هەواڵ 135 جار خوێنراوه‌ته‌وه\n“حسێن یەزادنپەنا” جێگری سكرتێری پارتی ئازادیی كوردستان، وتووێژێكی لەگەڵ رۆژنامەی هاوڵاتی ئەنجامداوە و لە چەند شوێندا “یەكێتی نیشتمانی كوردستان” دەداتە بەر رەخنە و باس لەوە دەكات كە یەكیەتی پەیوەندیی چڕ و پڕی لەگەڵ ئێران هەیە و بۆ رازیی كردنی دڵی ئێران پشتی لە هێزەكانی رۆژهەڵاتی كوردستان كردووە و لە هەمان كاتدا *كۆمەڵە و دیمۆكرات* لە بواری سیاسی و سەربازییەوە بە لاواز دەزانێ.\nدەقی وتووێژیەكەی رۆژنامەی هاوڵاتی لەگەڵ حسێن یەزدانپەنا بەمچەشنەیە:\nپارتی ئازادی کوردستان (پاک)، پارتێکی ئۆپۆزسیۆنی رۆژهه‌ڵاتی کوردستانه‌و له‌ساڵی 1991دا دامه‌زراوه، له‌ئێستادا ژماره‌یه‌ک له‌پێشمه‌رگه‌کانیان له‌سنوری شه‌ڕی دژه داعشی پارتیدان.\nحسێن یه‌زدان په‌نا له‌چاوپێکه‌وتنێکی هاوڵاتی-دا، پێیوایه لێدوانی به‌رپرسانی ئێران سه‌باره‌ت به‌وه‌ی سوپای ئه‌و وڵاته قه‌زای مه‌خموریان له‌ده‌ست داعش ئازادکردوه «سوکایه‌تیکردن بوو به‌خه‌ڵک‌و حکومه‌تی هه‌رێم»، جه‌ختیشیکرده‌وه که یه‌کێک له‌کارته‌کانی ئێران داعشه، شه‌ڕی کورد‌و داعشیش به‌یه‌کێکه له‌پرۆژه‌کانی قاسم سلێمانی سه‌رۆکی سوپای قودس داده‌نێت.\nهاوڵاتی: سه‌ره‌تا له‌وه‌وه ده‌ستپێده‌که‌ین، پێشمه‌رگه‌کانی ئێوه له‌و سنورانه‌دا شه‌ڕ له‌دژی داعش ناکه‌ن که یه‌کێتی تیایدا باڵاده‌سته، ئه‌مه بۆ؟\nحسێن یه‌زدان پەنا: ئه‌م دابه‌شکاریه که سنوری یه‌کێتی‌و پارتیه شتێکی ناخۆشه، کوردستان بۆ من هه‌ر کوردستانه، هیچ سنور‌و سه‌نگه‌رێک له‌باشور بۆ پارتی ئازادیی کوردستان جیاوازی نیه، له‌هه‌ر کوێ هه‌ڕه‌شه له‌سه‌ر کوردستان بێت ئه‌وه به‌دڵنیایه‌وه هێزه‌که‌ی ئێمه ئاماده‌یه. به‌ڵام لێره‌دا یه‌ک شت هه‌یه، ئه‌ویش بونی هێزی سوپای پاسداران‌و سوپای ئێرانه له‌و سنورانه که یه‌کێتی تێیدا باڵاده‌سته، ئێمه ئاماده‌نین له‌سه‌نگه‌رێکدا شه‌ڕ بکه‌ین که هێزی ئێرانی تێدایه.\nهاوڵاتی: به‌ڵگه‌ی ئێوه له‌سه‌ر ئه‌و تۆمه‌ته چیه؟\nحسێن یه‌زدان پەنا: له‌ڕاستیدا ئێمه زانیاری وردمان نیه، به‌ڵام سه‌رکرده‌کانی یه‌کێتی ئاماژه‌یان به‌بونی هێزی ئێرانی داوه له‌سنوره‌که‌یان، ته‌نانه‌ت کۆمه‌ڵێک وێنه‌ی قاسم سلێمانیمان بینیوه که پێشمه‌رگه‌ی له‌گه‌ڵدایه، ئه‌مانه به‌ڵگه‌ی ته‌واون بۆ ئه‌وه‌ی بڵێین له‌سنوری یه‌کێتی، هێزه‌کانی ئێران بونیان هه‌یه.\nدۆزینه‌وه‌ی بکوژانی سه‌عیدی برام ده‌که‌وێته ئه‌ستۆی یه‌کێتی\nهاوڵاتی: ئه‌گه‌ر دوژمنی هاوبه‌شتان له‌گه‌ڵ ئێران هه‌یه که داعشه، کێشه چیه بۆ پێکه‌وه شه‌ڕ له‌دژی ئه‌و گروپه ناکه‌ن؟\nحسێن یه‌زدان پەنا: هه‌رگیز شتی له‌و شێوه رونادات، له‌ڕاستیدا قاسم سلێمانی سه‌رۆکی سوپای قودسی ئێران دژ به‌داعش شه‌ڕ ناکات، هاتنی قاسم سلێمانی‌و هێزی ئێران ته‌نیا بۆ ئیداره‌ی قه‌یرانێکه که خۆیان له‌ناوچه‌که‌دا دروستیان کردوه، سلێمانی ده‌یه‌وێت له‌م ناوچه‌دا کارتی سیاسی خۆی به‌کاربێنێت.\nهاوڵاتی: کام کارت؟\nحسێن یه‌زدان پەنا: یه‌کێک له‌کارته‌کانی ئێران داعشه.\nهاوڵاتی: له‌گه‌ڵ یه‌کێتی قسه‌تان کردوه که له‌سنوره‌کانی ئه‌وانیش هێزی خۆتان جێگیر بکه‌ن؟\nحسێن یه‌زدان پەنا: له‌به‌ر بونی مه‌سه‌له‌ی ئێران که بۆ ئێمه هه‌ستیاره، هه‌وڵمان نه‌دا که سه‌ربه‌خۆ بڕۆینه شه‌ڕه‌وه، نوێنه‌رایەتی پارتی ئازادیی کوردستان له‌سلێمانی به‌ڕه‌سمی داوای پشتگیری سه‌ربازی له‌مه‌کته‌بی په‌یوه‌ندیه‌کانی یه‌کێتی کردوه، به‌ڵام له‌کاتێکدا بوو که هێزی ئێرانی به‌فیزیکی هێشتا نه‌هاتبوه ناو کێشه‌ی سیاسی‌و سه‌ربازیه‌کانی هه‌رێمی کوردستان، به‌تایبه‌ت له‌سنوری یه‌کێتی.\nهاوڵاتی: وه‌ڵامی یه‌کێتی چی بوو؟\nحسێن یه‌زدان پەنا: له‌سه‌ر داواکاری ئێمه بۆ ئاماده‌بون له‌شه‌ڕدا له‌سنوری یه‌کێتی، مه‌کته‌بی سیاسی یه‌کێتی سوپاسی کردوین‌و وتویه‌تی ئه‌گه‌ر پێویستمان پێتانبێت ئه‌وه به‌دڵنیایه‌وه ئاگادارتان ده‌که‌ینه‌وه.\nهاوڵاتی: ئه‌ی بۆ له‌سنوری پارتی بونتان هه‌یه؟\nحسێن یه‌زدان پەنا: بونی ئێمه له‌سنوری پارتی‌و ئاماده‌نه‌بونمان له‌سنوری یه‌کێتی په‌یوه‌ندی به‌ئێمه‌وه نیه، به‌ڵکو په‌یوه‌ندی به‌و دۆخه‌وه هه‌یه که بوه به‌ئه‌مری واقیع.\nئێران یارمه‌تی حزبه ئیسلامیه‌کانی باشور ده‌دات\nهاوڵاتی: بۆچی له‌ئێستادا جگه له‌ئێوه، هێزه‌کانی کۆمه‌ڵه‌و دیموکراتی ئێرانیش له‌شه‌ڕه‌کانی دژ به‌داعشدا نابینرێن؟\nحسێن یه‌زدان پەنا: له‌کاتی خۆئاماده‌کردنی دیموکرات‌و کۆمه‌ڵه بۆ به‌شداریکردنیان له‌شه‌ڕی دژ به‌داعش، ئێمه له‌سنوری موسڵ له‌شه‌ڕدا به‌شداربوین، به‌وته‌ی کۆمه‌ڵه‌و دیموکرات حکومه‌تی هه‌رێم داوای لێیانکردوه له‌شه‌ڕدا به‌شداربن، ئه‌وه‌بوو هاتن‌و دواتریش گه‌ڕانه‌وه بۆ نێو که‌مپه‌کانیان.\nهاوڵاتی: ئه‌و پاشه‌کشێیه‌ی ئه‌وانیش به‌فشاری ئێران بوه؟\nحسێن یه‌زدان پەنا: پێموانیه ئێران راسته‌وخۆ داوای له‌حکومه‌تی هه‌رێم کردبێت، به‌ڵام پێده‌چێت یه‌کێتی بۆ رازیکردنی دڵی ئێران ئه‌و هێزانه‌یان پاشه‌کشێ پێکرد.\nهاوڵاتی: ئێوه وه‌ک لایه‌نه کوردیه‌کانی رۆژهه‌ڵات هێزی ئه‌وه‌تان هه‌یه شانبه‌شانی پێشمه‌رگه شه‌ڕی داعش بکه‌ن؟\nحسێن یه‌زدان پەنا: ئێمه دوو ساڵ له‌وه پێش خۆمان ئاماده‌کردبوو بۆ شه‌ڕێکی له‌م شێوه، ئێمه ده‌مانزانی له‌م ناوچه‌یدا شه‌ڕ سه‌رهه‌ڵده‌دات، نه‌ک به‌دیاریکراوی بزانین‌و ئاگادار بین که هێزێک وه‌ک داعش روو له‌م ناوچه‌یه ده‌کات، هه‌ر بۆیه ئێمه خۆمان ئاماده‌کردبوو، به‌ڵام به‌ڕاگه‌یاندنی کۆمه‌ڵه‌و دیموکراتدا‌و خوێندنه‌وه‌ی بۆ دۆخی سیاسی له‌دوای هاتنی داعش دیاره که ئاماده‌یی شه‌ڕیان چ له‌ڕوی سه‌ربازی‌و چ له‌ڕوی سیاسیه‌وه زۆر لاوازه.\nهاوڵاتی: که ئێوه ده‌ڵێن ئێرانی رۆڵی خراپه له‌شەڕی داعشدا به‌ڵام هێزه سه‌ربازیه‌کانی ئه‌و وڵاته رۆڵی سه‌ره‌کیان هه‌بوو له‌گرتنه‌وه‌ی قه‌زای مه‌خموردا؟\nحسێن یه‌زدان پەنا: بونی که‌سانێک یان چه‌ند که‌سێک له‌سنورێک ناتوانین پێیبڵین رۆڵی ئیجابی، به‌ڵێ بونیان بوه، به‌ڵام هێنده نه‌بوه که گرنگی بێت، پێموایه په‌لاماردانی کوردستان له‌لایه‌ن داعشه‌وه بۆ سیاسه‌تی ئێران ده‌گه‌ڕێته‌وه، چونکه هێزێکی نوستو‌و له‌ناو داعش له‌ژێر ئه‌مر‌و فه‌رمانی سوپای قودسی ئێراندایه.\nئاماده‌یی شه‌ڕی کۆمه‌ڵه‌و دیموکرات زۆر لاوازه\nهاوڵاتی: به‌ڵام ئه‌وه گومانێکی مه‌ترسیداره، به‌ڵگه‌ت هه‌یه؟\nحسێن یه‌زدان پەنا: وه‌ک به‌ڵگه نه‌خێر، به‌ڵام نابێ ئه‌وه‌مان له‌بیربچێت، سیاسه‌ت ته‌نیا به‌ڵگه نیه، به‌شێکی لێکدانه‌وه‌و خوێندنه‌وه‌کانی واقعه، له‌چه‌ند سایتێکی نزیک له‌کۆماری ئیسلامی ئێرانه‌وه ئاماژه به‌وه ده‌کرێت که په‌لاماردانی کوردستان بۆ سیاسه‌ت‌و پلانێک ده‌گه‌ڕێته‌وه که قاسم سلێمانی سه‌رپه‌رشتی کردوه، شه‌ڕی کورد‌و داعش به‌گژ کورداکردن یه‌کێکه له‌پرۆژه‌کانی قاسم سلێمانی. پێمانوانه‌بێت ئێران شیعه‌یه ئیتر یارمه‌تی هێزه سوننه‌کان نادات له‌ناوچه‌که‌دا، بۆ نمونه بزوتنه‌وه‌ی حه‌ماس‌و هێزه ئیسلامیه‌کانی باشوری کوردستان سوننه‌ن‌و ئێران بۆ پاراستنی به‌رژه‌وه‌ندی سیاسی خۆی یارمه‌تیده‌ریانه.\nهاوڵاتی: ده‌سه‌ڵاتدارانی ئێران، له‌وانه ره‌فسه‌نجانی‌و خامنه‌یی ئاماژه‌یان به‌وه‌دا که ٧٠ که‌س له‌هێزه‌کانی ئێران توانیان مه‌خمور‌و هه‌ولێر بپارێزن، ئه‌وه‌ش پێچه‌وانه‌ی بۆچونه‌که‌ی تۆیه؟\nحسێن یه‌زدان پەنا: ئه‌و قسانه سوکایه‌تیکردن بوو به‌خه‌ڵک‌و حکومه‌تی هه‌رێمی کوردستان.\nهاوڵاتی: ئێستا هه‌رێم به‌سه‌ر دوو جه‌مسه‌ری یه‌کێتی نزیک له‌ئێران‌و پارتی نزیک له‌تورکیادا دابه‌شبون بونی ئێوه له‌سنوری پارتی‌و نه‌بونتان له‌سنوری یه‌کێتی په‌یوه‌ندی به‌و جه‌مسه‌رگیریه‌وه نیه؟\nحسێن یه‌زدان پەنا: من بۆ خودی یه‌کێتی نیگه‌رانم، یه‌کێتی له‌سه‌ره‌تای شۆڕشه‌وه خوێنی زۆری داوه‌و له‌مه‌یدانی خه‌باتدا به‌شدار بوه، به‌ڵام ئه‌مڕۆ به‌سیاسه‌تێکی ناوهاوسه‌نگ زیانی به‌خه‌بات‌و رابردوی خۆی گه‌یاندوه، یه‌کێتی نه‌ده‌بوو مه‌جال به‌ئێران بدات که بێته باشوری کوردستان.\nهاوڵاتی: به‌ڵام ده‌وترێت کوژرانی برایه‌کت له‌سنوری سلێمانی به‌ناوی سه‌عید یه‌زدان په‌یوه‌ندی هه‌یه به‌نیگه‌رانیت له‌یه‌کێتی که باڵاده‌ستی ئه‌و سنوره بوه؟\nحسێن یه‌زدان پەنا: مام جه‌لال (سکرتێری گشتی یه‌کێتی) بۆ شه‌هیدبونی سه‌عیدی برام زۆر به‌داخ بوو، کاتێک مام جه‌لام بینی وتی «حه‌یف بۆ کاک سه‌عید»، له‌ڕاستیدا ناسین‌و دۆزینه‌وه‌ی بکوژانی کاک سه‌عید ده‌که‌وێته ئه‌ستۆی یه‌کێتی، هه‌رچه‌نده ئه‌و سه‌رده‌مه، سه‌رده‌می به‌ره‌ی کوردستانی بوو، به‌ڵام ناوچه‌که ناوچه‌ی ژێر ده‌سه‌ڵاتی یه‌کێتی بوو، دوای 23 ساڵ له‌شه‌هید بونی کاک سه‌عیدی برام ئه‌و که‌یسه له‌لای ئێمه هه‌ر زیندوه.\nهاوڵاتی: ئێوه له‌سه‌ره‌تای شه‌ڕدا به‌جلی کوردیه‌وه له‌سه‌نگه‌ر ئاماده‌بون، به‌ڵام ئێستا به‌جلی سه‌ربازیه‌وه له‌سه‌نگه‌ره‌کان ده‌بینرێن، ئه‌م گۆڕانکاریه بۆچی بوو؟\nحسێن یه‌زدان پەنا: له‌به‌رکردنی جلی کوردی وه‌ک ناسنامه‌ی ئێمه‌ی لێده‌هات که ئه‌مه ده‌یتوانی مه‌ترسی بۆ ئێمه دروست بکات، به‌تایبه‌ت له‌لایه‌ن ئێرانه‌وه.\nھێزەکانی ئیتلاعاتی ئیران، ھاووڵاتییەکی خەڵکی پاوەیان دەسبەسەر کرد بە پێی ھەواڵەکان ئیمرۆ پێنج شەممە ٢٧ی جۆزەردان، …\nهه‌ینی 27 ئایار 2016\t7,271\nسێ شه‌ممه 6 ئه‌یلول 2016\t5,161


بەخشین …. نوسینی:عەلی حەمەڕەشید بەرزنجی – Dengekan\nbyAli Hamarashid\tNovember 30, 2018\tGeneral, Kids Literature\nسەر شانۆ دیکۆری چەند ماڵێکە و باخچەیەکی لەلاوەیە،کۆمەڵێک منداڵ یاری دەکەن ..دوور دەکەونەوە..منداڵێک دەردەکەوێت کە پەڕتوکێکی منداڵانی بە دەستەوەیە.وردە وردە دەڕوات و تەماشای دەکات.\nئارۆ:بەڕاستی چیرۆکەکانی ناوئەم پەڕتوکە زۆر خۆش بوون و سودی باشم لێوەرگرتن..پێویستە ھاوڕێکانیشم ھەر وەکو من سودی لێوەربگرن..دەیاندەمێ َ و زیاتر خۆشەویست دەبم لایان وسودیشی لێوەردەگرن.\nبۆ یاریکــردن ……….کەوتومەتە ڕێ\nتا منداڵی تر………..بکەم بە ھاوڕێ\nخــوێندنەوەیە………کە بۆتە خولیام\nبە خـوێندنەوە………دەگەم بە ھیوام\nبەڵام وا ئەمـــڕۆ……..دێم پەڕتوکەکەم\nکێ ھات بە دیاری………پێشکەشی دەکەم\nلەم کاتەدا منداڵێکی کچ دەردەکەوێت ،بوکەشوشەیەکی پێیە،گۆرانی بۆ دەڵێت:\nھەی ھەی لەو بووکی منە\nچـــەندە جوان و خرپنە\nتۆ ســـەیری قژی خاوە\nبە شــانە دام ھێنـــاوە\nلە سەر شانی وەستــاوە\nتــەسریحـەم بۆ لێداوە\nگۆرانی خــــۆش دەزانم\nبۆی دەڵێم تـــا دەتوانم\nمن لە گەڵ بووکــە خانم\nھیلاک بوونیش نـــازانم\nسەیری ئەو کچە ……..وا بـــۆ ئێرە دێ\nئێستا دەیدەمێ و……..دەیکەم بە ھاوڕێ\nلە گۆشەیەکەوە چەند منداڵێک وەستاون و ئاگایان لە (ئارۆ)یە و تەماشای دەکەن:\nئـــای ئەو منداڵە…….بۆ ئاوا دەکــــات\nپەڕتوکەکەی خۆی…….بە خـەڵکی دەدات\nماڵی خـۆیەتی و…….ســودی زۆرە بۆی\nکچەکە دێتە پێشەوەودەڵێت:\nسڵاو ھاوڕێ گیان…….بۆچی بە تەنھای\nئاوا ســەرقاڵی…….بۆ کێ دەگــەڕای\nچـاوەڕێی تۆ بووم……..بە پەرۆشـــــەوە\nدیـــاریت بدەمێ………بە ڕووی خـۆشەوە\nکچەکە پەڕتوکەکە وەردەگرێت ودەڵێت:\nسوپاست دەکەم……..ھاوڕێی وەفادار\nھاوڕێی ئازیز و……..چالاک و وشیار\nئارۆ دەیداتێ و دەڕوات…..\nکچەکەش دەڕوات و بە ڕێگاوە تەماشای پەڕتوکەکە دەکات(ئای کە جوانە!) دەڵێت:\nئێستا زۆر دڵخۆشم ،بەڵام چی بکەم کە ناتوانم بیخوێنمەوە،حەز دەکەم منیش بیدەم بە کەسێکی تر بەڵکو ئەویش وەکومن دڵخۆش ببێت و بتوانێت بیخوێنێتەوە..لە کاتی قسەکانیدا کوڕێک دەردەکەوێت گۆرانی دەڵێت:\nھاوڕێ وەرە تۆ لە کوێی……….ناکــرێ تا ئێرە بێی؟\nتەماشاکەن ئەمجــارە……..نەفــامێکی تر دیــارە\nئەویش وەک (ئارۆ) وایە………لە دنیا بێ ئاگــــایە\nوا بەنیـازی بەخـشینە………ئەو پەڕتـوکە ڕەنگینە\nوا ھاتم ھــاوڕێی وریا……….تۆ چی دەکەی بە تەنیا\nتەنھای ھاوڕێت لانییە……….پێم ناڵێی ھۆکەی چییە؟\nکچەکە بە پێکەنینەوە دەڵێت:\nھاوڕێی دڵسـۆز و دێرین……….گورجوگۆڵ وخوێن شیرین\nمن دیــاریم بۆ تۆ پێیە………بە ســودە لە گشت جێیە\nئەم پەڕتوکــەم لەلایە……….چیرۆکی خـــۆشی تیایە\nدیاری منە زۆر شـــەنگە……….پڕ وێنەی ڕەنگـاوڕەنگە\nسوپاس ھاوڕێی شیرینم………بە دڵخــــۆشی بتبینم\nبۆ ئەو دیارییە جــوانە………لای من نرخی گـــرانە\nکچەکە دەڕوات و بەرزدەبێتەوە بە دڵخۆشی یەوە …کوڕەکەش دەڵی باشە ئەم پەڕتوکە جوانە ،وێنە دارە چی لێ بکەم ،چاویلکەکەم پێ نییە و حەزدەکەم پێشکەش کەسێکی بکەم کە بیخوێنێتەوە…بەملاولادا دەڕوانێ کوڕێکی تر دەبینێ دەڵێ:ئەوە (بڕوا)ی ھاوڕێمە ئەوە چی دەکات لەوێدا؟.\n(بڕوا) وەرە ھەر ئێستە………لەودورە ڕامـــەوەستە\nبا پێکـــەوە دانیشین……….گوێ لە یەکتری بگرین\nچی ڕویداوە وا دەکـەن………دیاری بە یەکتر دەدەن\nئەمانە زۆر نەفــامن……….وا بە یەکتر سەرسامن\nدەبێ شتێکی تیابێ………..ئەم کارە بێ ھۆ نابێ\nدیاری بۆ یەکتر دەبەن……….سوپاسی یەکتر دەکەن\nبە جوانی یەکدەدوێنن……….خۆشەویستی دەنوێنن\nباشە ڕاوەســـــتە وادێم……….ئەی خۆشەویست و ھاوڕێم\nبزانــم کــارت چییە؟………ئەمڕۆ کەســــــت لانییە\nدەتەوێ یاری بکـــــەین……….کاتی خۆش بەسـەر ببەین\nخـــــۆشی بە دڵت دەدەم………دیاریشت پێشکەش دەکەم\nمن سوپاسی تۆ دەکــــەم……….ئەی ھاوڕێ ئازیزەکــــەم\nتۆ بێ دیارییش ھەر جوانی……….ھـــــــاوڕێیەکی نیانی\nسوپاس بۆ تۆی قسەخۆش……….دڵنیابە، کـــە وای تۆش\nئەم پەرتوکـــەم ھێناوە……….بۆ تۆی ھــــاوڕێم داناوە\nپڕە لە چیرۆکی خــــۆش……….پێویستە بۆ گەشەی ھۆش\n(بڕوا )پەرتوکەکەی لێوەردەگرێت………..بەڕاستی تۆ ھاوڕێیەکی دڵسۆزیت ئەم دیارییەشت زیاتر دڵسۆزی و خۆشەویستی تۆی بۆ دەرخستم.\nئەم پەڕتوکە ھەم چیرۆکی خۆش و بەسود ی تیایە و ھەم وێنەی ڕەنگاوڕەنگیش،بەڵام بەڕاستی زۆرە من ناتوانم ھەمووی بخوێنمەوە…کە بۆیشم نەخوێندرێتەوە بۆچی لەلای خۆم دایبنێم…بۆچی نەیبەخشم بە یەکێک کە بتوانێت بیخوێنێتەوە و زیاتر سودی لێوەربگرێت….تەماشای ئەملاولای دەکات و لاپەڕەکانی ھەڵدەداتەوە..\n١.\tدەوەرە شەق مەبە لەوە ناچێت ئەمیش ھەڵی بگرێت بۆ خۆی.\n٢.\tئەوە بۆ کێ دەگەڕێ؟لەوە دەچێت بۆ من بگەڕێت.بابچمە پێشەوە بەڵکو بیدات بە من ..زۆری حەز لێدەکەم..\n٣.\tلاچۆ ناشیرین بۆ من دەگەڕێت.\n١.\tدەیدات بە من لاچۆ.\n٢.\tئەوە چییە؟ لەبیرتان چوو دەیدات بە من.\n٣.\tنەخێر دەیدات بە من …وەی کە جوانە!\nبڕوا: لەل لەل لا لەل لەل لا لەل لەل لا لەل لەل لا لەل لەل لا\nوەی بابڕۆم بگـەڕێم………وا ئێستا (ئارۆ)ی ھاوڕێم\nدەبینم و دەیدەمـــێ……..دڵخۆشی دەکەم کەمێ\nیارییشی لەگەڵ دەکەم…….ئەوسا پێشکەشی دەکەم\nلەم کاتەدا (ئارۆ) دەردەکەوێت…جوڵەی وەرزشی دەکات..\nوەرە پێشێ ھاوڕێ گیان………ھـاوڕێی ئازا و یاریزان\nیاریی دەکـەین پێکەوە………بـە دڵێکی خۆشــــەوە\nئەگەر ئێمـە بەسـۆز بین………بۆ یەکـتری دڵســۆز بین\nھـــەوری ڕەشی ئـاژاوە………بەجێی دێڵێ ئەم نــاوە\nنمــە نمـــەی بارانی……….خۆشەویستی بە جوانی\nئەم ناوە دەگـــرێتەوە………ناخـــۆشی دەبڕێتەوە\nوا ھـــاتم ھاوڕێی نازدار………ھـــاوڕێی باش و وەفادار\nیاری دەکـــەین بێ پشوو………دەی با دەست پێ بکەین زوو\nھاوڕێی گیان لەپێش یاری………ئەم چیرۆکـە بە دیـــاری\nلە مـن وەر بگرە بۆ خـۆت………چـونکە ســودی زۆرە بۆت\nســــوپاسێکـی بێ پایـــان\nبۆ تۆی ھـــاوڕێ( بڕوا) گیان\nبەڵام پێش یـــــاری کــردن\nکەمێک گـوێ بگــــرە بۆ مـن\nئەو پەڕتوکەی بە دیــــاری\nدەمدەیتێ لەپێش یـــــاری\nھەر ئەوە بوو خۆم بەخشیم\nبووە مایـــەی دڵخۆشـــیم\nکەچی بۆ خـــۆم گـــەڕاوە\nخـــــۆشی خستە ئەم ناوە\nلەم کاتەدا (ئارۆ) تەماشای پەڕتوکەکە دەکات و منداڵەکانی تر پەیدا دەبن ودەڵێت:\nکاتێ یەکتر دەدوێنین\nھاوکاری یەکتر دەکەین\nدەڕوێ گوڵی بەختیاری\nبا یەکێک لە چیرۆکەکانتان بۆ بخوێنمەوە….منداڵەکان بە چوار دەوریدا دادەنیشن ….پێکەنین و قاقایان ئەو ناوە پڕ دەکات.\nھەتا ئێستا ھەڵە بووین\nبۆ ھەرجێگایەک دەچووین\nخـــەریکی ئاژاوە بووین\nبەو کارە حەســاوە بووین\nوا ئێمــەش بڕیار دەدەین\nھەر وەکو ئێوە بکــــەین\nبۆ یەکتر بەســــۆز دەبین\nھاوکار و دڵســـۆز دەبین\nڕێمان بدەن ئێمــەش بێین\nھــــەموو گـۆرانی بڵێین\nدەتانەوێ بەشـــدار بن\nلەگەڵ ئێمە ھــاوکار بن\nواز لەو کـــارەتان بێنن\nلاتان ببێ بە پیشــــــە\nچونکە ڕاستی و بەخشینە\nسەرچـــاوەی خۆشی ژینە\nتێبینی:بۆ بیرۆکەی ئەم ئۆپەرێتە سودم لە چیرۆکێکی عەرەبی وەرگرتووە .\nPrevious باخچەکەمان … ڕۆستەم خامۆش\nNext گرنگی خوێندنەوە بۆ منداڵان… رەزا شوان


هۆشی دەستکرد پێش بە پیربوون دەگرێت - Mehr News Agency\nAP ١٣٩٨ بەفرانبار ١ ١٩:٣٩\nNews Code 29986\nبە ڕاپۆرتی ئاژانسی هەواڵی مێهر بە گێرانەوە لە یاهوونیووز، توێژەران دەڵێن بە کەڵك وەرگرتن لە دەسکەوتەکانی هۆشی زیرەک دەتوانن ڕەوتی پیربوون بوەستێنن، یان لامی کەم وەدوای بخەن.\nتوێژەرانی ئەمریکی کە لەو پڕۆژەدا ئیش دەکەن، لایان وایە بە کەڵک وەرگرتن لە هۆشی زیرەک و دەسکرد دەتوانن دەرمانێکی وردبینانەتر بەرهەم بهێنن کە خێرایی دەبەخشێت بە ڕەوتی چابوونەوەی مرۆڤ. هەروەها ئەلگۆریتمگەلی هۆشی زیرەک بۆ لێکدانەوەی خێرای نەخۆشییەکان بۆ کەڵک وەرگرتن دەبن و بەو پێیە ڕێژەی مەرگ لە ناو مرۆڤەکان کەمتر دەبێت.\nڕێکخراوی توێژینەوەی بەساڵاچوویی لە نیۆیۆرک کە لەو بوارەدا هەوڵ دەدا، لە تەرخاندانی بوودجەی ٥٠ ملیۆن دۆلاری بۆ توێژینەوەی هۆشی زیرەک لە ماوەیەکی زەمانی ٥ ساڵەدا هەواڵی دا و یەکێک لە دەسکەوتەکانی ئەو توێژینەوەیە بەرهەم هێنانی دەرمانی هەرزان بایی بۆ بەرەنگاربوونەوەی پیرییە.\nئەو دەرمانە خاوەن لێهاتوویی خاوکردنەوەی خێرایی پیربوونی خانەکانی لەشی مرۆڤە و کەم بوونەوەی خێرایی پیربوونی خانەکانی لەشیش دەبێتە هۆی پێشگری لە سەرهەڵدانی هەندێ نەخۆشیی هاوپەیوەند بە پیریی وەک شێرپەنجەکان، ئەڵزایمێر، نەخۆشینی دڵ و هەتد.


کؤردی پدیا - تەگرەژیلە\n| 💳 کمک های مالیبه ما کمک كورديپيديا بهتر ساخت. حتی کمک های مالی کوچک می تواند متفاوت باشد. ما نیاز به کمک مالی خود را برای دستیابی به تکنولوژی روز و سریع تر برای خدمات ما، برای ایجاد و ترویج سازمان كورديپيديا و استخدام کارکنان اختصاص داده شده به افزایش و بهبود محتوا، طر | 📕 کتاووخانه کەڵنگتەرین کتاووخانه دیجیتال کؤردی - (9,791) کتاوو | | |\n📊 شؤمارە مەقاڵەل 267,544 | شؤمارە عەسگەل 51,683 | کتاووەل 9,791 | فایل های مرتبط 29,890 | 📼 Video 141 | 🗄 بنچەکەل(سەرکەنی=سرچشمە) 10,852 |\n📕 تەگرەژیلە | 🏷 ڕزگ(دەسە): کتاووخانە | زبان مقاله: 🏳 لەکی\n🔗 دانلود کتاب: تەگرەژیلە\n📥 تعداد دانلود: 261 بار\n📙 کتاب 🌼 شعر\n➕ اێ ڕکؤردە إژ لآ Jan 25 2017 8:22AM أڕا(مانو بەرزنجی)\n✍ اێ بەخشە گل دؤمائن(آخرین گل) إژ لآ(مانو بەرزنجی): أڕاJan 25 2017 8:23AM نووآ بی(بروز بی)\n👁 اێ بەخشە 3,947 گل سئرکریائە(دێینە)\n📷 پەروەندە عەسگ 1.0.1 79 KB Jan 25 2017 8:22AM مانو بەرزنجی\n📕 فایل pdf 1.0.1 2 MB 34 Jan 25 2017 8:22AM مانو بەرزنجی\n🔤 واژەل واصطلاهەل 146,655 %54.81\n👫 زنی نۆیسە (ژیان ناۆمە) 24,167 %9.03\n📕 کتاووخانە 20,240 %7.56\n✌ شەهیەل 18,328 %6.85\n🏰 جاگەل 13,835 %5.17\n📅 تاریخ ؤ پێش هەتێەل 9,800 %3.66\n💬 پەند ؤقسەل 7,432 %2.77\n🚼 نۆمەل کؤردی 4,853 %1.81\n📷 عەسگ و پِئ نۆیسە 4,703 %1.75\n📝 وەڵگەنۆمەل 4,573 %1.70\n📊 آمار و گەپ آزمایی 4,571 %1.70\n📖 مەقاڵەل گؤجەر 2,087 %0.78\n☂ اهزاب و سازمانەل 1,470 %0.54\n🔣 گوناگون 1,146 %0.42\n📄 بەشآبیەل 918 %0.34\n😊 هەنەکەل(تیتاڵیەل) 710 %0.26\n🎵 کارەل هؤنەری 533 %0.19\n💎 گِؤریجاگەل(جا باستانیەل) 458 %0.17\n💚 أخڕبیەل(فدائیەل) 422 %0.15\n🌏 نەخشەل 167 %0.06\n📼 ڤیدیۆ 141 %0.05\n👪 هووز - طائفه - دووێمان 112 %0.04\n🎥 آڵبومەل 32 %0.01\n🔬 علم 7 %0.00\n📩 هاوڕێ باخەوان 110,708 %41.37\n📩 زریان سەرچناری 109,623 %40.97\n📩 مانو بەرزنجی 20,816 %7.78\n📩 سەریاس ئەحمەد 12,840 %4.79\n📩 نالیا ئیبراهیم 1,813 %0.67\n📩 ئاراس ئیلنجاغی 1,227 %0.45\n📩 ئەڤین ئیبراهیم فەتاح 667 %0.24


فیتنه‌ی سیاسی له هه‌رێم دیارده‌یه‌كی مه‌ترسیداره – Knwe.org\nسەرەکی » وتار » ڕه‌سوڵ بۆسكێنی » فیتنه‌ی سیاسی له هه‌رێم دیارده‌یه‌كی مه‌ترسیداره\nفیتنه‌ی سیاسی له هه‌رێم دیارده‌یه‌كی مه‌ترسیداره\nله‌گه‌ڵ هه‌ر جووڵانه‌وه و سه‌ركێشی و خه‌باتێكی نه‌ته‌وه‌یی كورددا، دوژمنانی كورد و دۆسته‌كانییان ژان ده‌یانگرێ و له‌گه‌ڵ هاتنه‌ئارای هه‌ر حكومه‌ت و ده‌سه‌ڵاتێكی كورد هه‌موو دوژمنه‌كانی كه‌وتوونه‌ته، سۆسه و راوێچكه‌ی خراپه‌كاری و چینینی ته‌ونی خیانه‌ت تا به ئامان و زامان ئه‌و ده‌سه‌ڵاته‌یان له‌بار بردووه و ئاهی ئاسووده‌ییان به‌دڵ و ده‌روون داهاتووه، نموونه‌ی زۆر و زیندوومان له رابردووی دوور و نزیكیشدا هه‌یه، سه‌دان جار له ئه‌وجی ده‌سه‌ڵاتدا خلۆریان كردۆته‌وه، نزیك ترین جووڵه و كرداری قێزه‌ونی دوژمنه‌كان له دوای راپه‌ڕینی به‌هاری گه‌له‌مان له باشووری كوردستان و دروست بوونی په‌رمان و حكومه‌تی هه‌رێمی كوردستان ده‌ستی پێكرد، له‌و رۆژه‌وه‌ی ده‌سه‌ڵاتی كوردی له‌م وڵاته خۆشه‌ویسته‌دا كه‌وته خزمه‌ت و ئاوه‌دان كردنه‌وه‌ی نیشتمانه‌كه‌ی، توركیا و ئێران و سوریا هه‌ر به سێ مانگ جارێك له كۆبوونه‌وه‌یه‌كی نهێنی و چڕ و پڕدا پیلانیان داده‌ڕێژا و دوای ته‌واو بوونی كۆبوونه‌وه‌كه‌شیان زۆر زاڵمانه و بێ شه‌رمانه به‌ئاشكرا له كۆنگره‌یه‌كی رۆژنامه‌وانیدا زۆر راشكاوانه ده‌یانوت: ئه‌م كۆبوونه‌وه‌یه‌مان تایبه‌ت بوو به چاره‌نووسی هه‌رێمی كوردستان، له‌ژێره‌وه‌ش ده‌كه‌وتنه چاندنی داوی غه‌در و ناپاكی، تا ئاواته‌كه‌یان به‌دی هات و كورد گیرۆده‌ی شه‌ڕێكی ناوخۆی بێزراو و قێزه‌ون بوو، له‌و رۆژه‌وه ئیتر له رێگای ده‌سنده و چڵكاوخۆره‌كانیان مه‌رامه‌كه‌یان پێكهات و وازیان له كۆبوونه‌وه‌كانیان هێنا، ئه‌و شه‌ڕه بووه هۆی وێرانكاری و ماڵوێرانی و نه‌مانی متمانه له نێوان هێزه سیاسییه‌كان و جه‌ماوه‌ری هه‌رێمی كوردستان، سه‌ره‌ڕای ئه‌وه‌ش چه‌ندان تۆڕی خراپه‌كاری و جاسووسی و خیانه‌تكارانیان له‌ناو خه‌ڵكدا چاند، بۆ له‌به‌ریه‌ك هه‌ڵوه‌شاندنی كۆمه‌ڵگای كوردی و نه‌مانی بڕوا و متمانه و بوونه ماكی فیتنه و ئاژاوه نانه‌وه له‌نێو جه‌ماوه‌ری هه‌رێم و لایه‌نه سیاسیه‌كاندا، كه تۆوی ئاڵۆزی و ئاژاوه‌یان بره‌و پێدا و له رێگای پیاوه ده‌ست چێنه‌كانیانه‌وه فیتنه و خراپه‌كاری رۆژ به‌ڕۆژ له هه‌ڵكشاندایه، به‌هۆی پێشكه‌وتنی ته‌كنه‌لۆژیا و كه‌ناڵه جۆربه‌جۆره‌كانه‌وه له رێگای راگه‌یاندن و تۆڕه كۆمه‌ڵایه‌تیه‌كانیشه‌وه ئه‌وه‌نده‌ی تر بره‌وی پێ درا و به‌ره‌و دوا رۆژێكی ترسناك هه‌نگاو ده‌نێ.\nفیتنه‌ی سیاسی دیاردەیەکی ترسناکە، ده‌بێ رێگای لێ بگیرێ، نەک لەبەر ئەوەی قسە لەسەر رووداوە سیاسییەکان ده‌كه‌ن، یا وه‌ك خۆیان له گوێی خه‌ڵكی ده‌چرپێنن نهێنی و خراپه‌كارییه‌كان بۆ خزمه‌تی هاووڵاتیان رووداوه سیاسییه‌كانی هەرێمی کوردستان ئاشكرا ده‌كه‌ن، بەڵکو لەبەر ئەوەی نیه‌ته خراپه‌كانیان له هه‌ستی خه‌ڵكی كوردستان ده‌چه‌سپێنن و به‌رده‌وام خەریکی وروژاندنی هه‌ستی جەماوەری كوردستانن، له‌لایه‌كی تر كه‌وتوونه نانه‌وه‌ی فیتنه‌ی سیاسی و دنه‌دانی جه‌ماوه‌ری لایەنێک دژ بەلایەنێکی تر بره‌و پێده‌ده‌ن. ئه‌و كاره‌كته‌ره كۆنتڕۆڵ كراوانه له‌ناو كوردا كه‌م نین، كه له‌هه‌ر بۆشاییه‌كی سیاسی و ئیداری و ئابوور…هتد، ئاماده‌ییان هه‌یه، عه‌لی جه‌وانمه‌ردی وه‌ك نموونه: ئەم پیاوە چەندین جارە بێ له‌به‌رچاوگرتنی دۆخی هه‌ستیاری كوردستان له كاتی هه‌ر رووداو و پێشهاتێكدا فرسه‌ت دێنێ و ژه‌هره‌كه‌ی خۆی ده‌ڕێژێت، هه‌ر وه‌ك لە كاتی هێرش و لەشکرکێشیەکانی تورکیا بۆسەر بنكه و باره‌گاكانی پەکەکە، له فه‌رمایشته‌كانیدا تورکی وەکو هێزێكی خاوه‌ن ماف و پەکەکەی وەکو دوژمنی کورد و هێزێکی ئیرانی ده‌ناساند، به گوتاره تورکانە و تێروانینه میتیەكه‌ی ئه‌وه‌ی توركیا به‌هێزی سه‌ربازی و به‌پێشكه‌وتووترین چه‌كی ناتۆ نه‌یده‌توانی بیكات، ئه‌و ده‌یویست له رێگای به‌شینه‌وه‌ی هه‌ڵوێستی نیشتمانی و كوردایه‌تی و جووڵاندنی هه‌ست و سۆزی خه‌ڵك بۆ توركیای ئه‌نجام بدات. هه‌روه‌ها له‌كاتی موشه‌ك باران كردنی حزبی دیموكراتی كوردستان له كۆیه، كه به‌داخه‌وه زیانی گیانی به‌شێك له كادره‌كانی ئه‌و حزبه‌ی لێكه‌وته‌وه، له‌و كاته‌دا وای بڵاوده‌كرده‌وه كه بنكه‌ی ئه‌و موشه‌كانه سه‌رچاوه‌كه‌یان له سلێمانی و له‌ناو هه‌رێمه‌وه ئاراسته ده‌كرێت، زۆرجا قسه‌ی وا بڵاو ده‌كاته‌وه گوایه ئەرتەشی ئێرانی هاتۆته ناو هەرێمی کوردستان و زۆنی سەوز و خاكی هەرێم له‌لایه‌ن ئێرانه‌وه داگیركراوه. ئه‌وه‌ی زۆر گرنگه و زیاتر سه‌رنجڕاده‌كێشێت ئه‌وه یه له هه‌ر دۆخێكی هه‌ستیاری هه‌رێم كه دێته پێش بارودۆخی ناسكی هه‌رێم به ئامانج ده‌گرێ و به‌شێوه‌یه‌ك جه‌ماوه‌ری هه‌ردوو حزبی سه‌ره‌كی پارتی و یەکێتی ده‌وروژێنێ، دۆخه‌كه به‌ئاراسته‌یه‌كدا ده‌بات له لێواری بەرپاکردنی شەڕێکی ترسناکدا به‌جێی دێڵێ.\nهه‌موومان له‌بیرمانه لە کاتی رێفراندۆم نه لایه‌نگرانی پارتی و خه‌ڵكانی هه‌رێم هێنده‌ی ئه‌و پیاوه دڵگه‌رم بوون، له‌سه‌رخستنی ریفراندۆم و نه له كاتی هێرشه‌كانی سوپای عیراق بۆ ناوچه رزگاركراوه‌كان و كه‌ركوك له 16ی ئۆکتۆبەردا جه‌ماوه‌ر و هێزه شه‌ڕكه‌ره‌كانی عیراق هێنده كارا و دڵخۆش بوون، له دنەدانی كادر و لایه‌نگرانی هه‌ردوو حزب به‌ئاراسته‌ی هەڵگیرسانی شەڕی ناوخۆ ژه‌هری ده‌ڕشت. دواجاریش بەسوودوەرگرتن لە هەڵهاتنی زیندانییەکانی سەقز، مسته‌فا سه‌لمیی كرده بیانوو هاته‌وه ناو گۆڕه‌پانه‌كه و دۆخی هه‌رێمی وروژاند، له‌كاتێكدا هیچ له‌لایه‌نێك له حزبه‌كانی رۆژهه‌ڵاتی كوردستان نه‌یانگرته‌خۆ و راشیان گه‌یاند له‌كاتی هه‌ڵاتنی زیندانیه‌كان ناوبراو له شاری بانه گیراوه‌ته‌وه، كه‌چی ئه‌و پیاوه دووباره كه‌وته وروژاندنی لایه‌نه‌كان دژی یه‌كتر، بێباك له ئه‌نجامی ئه‌م فیته‌نه‌كاریی وئاژوه‌گێڕییه چی رووده‌دا و كاردانه‌وه‌كانی چی ده‌بێ.\nئه‌وه‌ی ئه‌م كاره‌ی بۆ فیتنه‌چییه‌كان ئاسان كردووه ئه‌وه‌یه كه هەرکەس به‌پێوه‌ری پارتی كوردایه‌تی نه‌كات و لەگەڵ کوردایەتییه‌کەی ئەودا نەیه‌تەوە، ئەوە به خائین و خۆفرۆش ناوزه‌دی ده‌كات، ئه‌گه‌رچی ئه‌مه ره‌گێكی قووڵی هه‌یه، به‌ڵام پارتیش پێویسته ئه‌و راستیه باش بزانێت، كه فیتنه‌ی سیاسی جۆرێكی خه‌ته‌رناكه له پڕوپاگه‌نده و له‌وانه‌یه به‌بێ ویستی خۆمان بكه‌وینه ناو ته‌ڵه‌كه‌وه، ئه‌و كاته هه‌موو شتێك كۆتایی دێت، ئێستا ئه‌م جۆره فیتنه‌یه به‌جۆرێك ئه‌م هه‌رێمه‌ی شه‌كه‌ت كردووه، داهاتوومان نادره، بۆ چاره‌سه‌ری ئه‌م دۆخه پێویسته هه‌موو خه‌ڵكی كوردستان و لایه‌نه سیاسیه‌كان و به‌تایبه‌ت پارتی و یه‌كێتی ئه‌وه بزانن، ئه‌گه‌ر هوشیارانه مامه‌ڵه له‌گه‌ڵ ئه‌م كاره نه‌كرێت، له‌وانه‌یه له‌هه‌ر كاتێكدا فیتنەی سیاسی كاره‌ساتێكی گه‌وره و خه‌مهێنه‌ر لە هەرێمی کوردستان ده‌خوڵقێنێ، ئه‌و كاته په‌شیمانی هیچ گرنگییه‌كی نییه.\nئاوازی تفه‌نگ و ده‌وڵه‌تی سه‌ربه‌خۆ


نادال ڕووبەڕوبونەوەی ماراسۆنی بەرامبەر مدڤیدێڤ ئەنجامدا و جامی کراوەی ئەمریکای بەرزکردەوە ! – تۆڕی میدیایی خەڵک\nنادال ڕووبەڕوبونەوەی ماراسۆنی بەرامبەر مدڤیدێڤ ئەنجامدا و جامی کراوەی ئەمریکای بەرزکردەوە !\n2019/09/10 - 2:55 PM\nیاریی کۆتایی پاڵەوانێتی کراوەی ئەمریکا لەسەر ئاستی کوڕان لەنێوان ڕافائێل نادالی ئەفسانەی ئیسپانی و دانێل مدڤیدێڤی ڕوسی ئەنجامدرا، پاش چوار کاتژمێر ئەفسانەکەی ماتادۆر نازناوەکەی چنییەوە.\nڕووبەڕوبونەوەی ئاستی کوڕان هاوشێوەی ئاستەکانی کچان و دووانی تیمەکان نەبوو، بەڵکو لەسەرەتاوە نادال توانی دوو کۆمەڵە بە ئەنجامی (٧ – ٥) و (٦ – ٣) بباتەوە، بەڵام مدڤیدێڤ بە گڕوتینی لاوانەوە گەڕایەوە و هەردوو کۆمەڵەی سێیەمی چواری بردەوە بە ئەنجامی(٥ -٧) و (٤ – ٦) بەوهۆیەوە پەنا بۆ کۆمەڵەی یەکلاکەرەوە برا و پاش چوار کاتژمێر و ٥٠ خولەک ماتادۆرەکەی ئیسپان کۆمەڵەی پێنجەمی بە ئەنجامی(٦ – ٤) یەکلایی کردەوە.\nنازناوی “فلاشینگ میدۆز”ی وەرزی ٢٠١٩ نازناوی ژمارە (١٩)ی گراند سلامە کە یاریزانە ئیسپانیەکە لەمێژوویدا بەدەستی دەهێنێت، تەنها بە یەک نازناوی تر ڕۆجێ فێدرەری ئەفسانەی سویسری هاوتا دەکاتەوە.\nمدڤیدێڤ بۆ یەکەمجاربوو لەتەمەنیدا یاریی کۆتایی یەکێک لە چوار پاڵەوانێتیە گەورەکەی بواری تێنسی سەرزەوی ئەنجام بدات، لەبەرامبەردا نادال لەکۆی ٢٧ یاریی کۆتایی توانیویەتی ١٩ نازناو یەکلایی بکاتەوە، هەروەها چوارەم نازناوی کراوەی ئەمریکا و دووەم گەورە نازناوی ئەم وەرزە دەکات بەدەستی دەهێنێت.\nلوکلێر لە ئیتاڵیا شۆفێرانی مێرسیدسی تێپەڕاند و بردنەوەی بە “فێراری” بەخشی !


ئاخر نوکتە و کاری قیزەوەنەی ئەو کورەی مەلامستەفا بزانە !\nThursday, 06.14.2018, 11:57\nسیهاد مستەفا بارزانی بەهۆی ئەوەی برای مەسعود بارزانیە بۆتە بەرپرسی هیزەکانی پشتیوانی یەکی سەربەوەزارەتی پیشمەرگەیە لەکاتیکدا بەجوانی نازانیت فیشەکیش بتەقینی ، بەروژی روناک و هە مووو مانگیک بەهۆکارکی کۆمیدی و بەبیانویەک پارە لەپیشمەرگەکانی هیزەکەی وەردەگری ، بەنمونە لەگەرمەی ریفراندومەکەی مەسعود بارزانی جەندین جار ١٠ هەزار دینار لەپیشمەرگە و ١٥ هەزار لەئەفسەرەکانی دەبری دەیوت ئاهەنگم بۆ ریفراندوم سازکردوە و دەبیت ئیوەش بەشیک لەپارەکەی بدەن ، لەوەش گالتەجارتر هەندیک جار دەلیت بۆ کیشەیەکی کۆمەلایەتی ( سولحی عەشائیری ) یان مردنی خزمیکمان دەبیت ١٠ هەزار بۆ ١٥ هەزار لەموجەی هەموو پیشمەرگە و ئەفسەریک ببردری ، کەکۆی ئەوپارەیە خۆی دەدالە ۷٠ تا ۱٠٠ ملیۆن لە پێشمەرگە دەسەنێت ، جگە لە حەپەلوشکردنی پارە و موچەی بندیوار و بندیواری وەهمی و خۆراکی پێسمەرگە و نەسریە و سەرفی وەزارەتی پێشمەرگە . کەدواین جار دوبارە گوتی کیشەیەکی کۆمەلایەتی هەیە دەبیت هەریەکەتان بریک پارە دابنین . بۆیە پیشمەرگە و ئەفسەرەکان دەلین بەراستی ئیمە نازانین موچەی ئەسلیمان و جیە و پیش دەجێت مالی بارزانی لەسەر ئەو ١٠ هەزار بۆ ١٥ هەزارەی ئیمە بژین ئەگەرنا نانی ئیلەلاهیان نیە کاربکەن و سولحی عەشایری و بجنە تازیان\nبۆیە ئیمە لیرە دەپرسین ئەو چ قەشمەریخانەیەکە بەئیمەی پیشمەرگە و ئەفسەر کەهەرجارەی بەبیانیویەک پارەکەمان بەروژی روناک دەدزن ئیتر یان سی مانگ جاریک پیمان دەدەن یان ئەوەتا هەر بەرپرسەی هەندیکی وەک سیهادی کوری مەلامستەفا و برای مەسعود بارزانی لیدەبات ، ئاخر ئەی هاوار ئیمە بۆدەبیت پارەی دۆرانی قومارەکانی سیهاد و سيوانی سوری بدەین کەبەهۆکاری جواروجور پارەی مال و منالمان لیدەگیرنەوە .\nدەلین نەدی وبدی کورەکەیان بوو کیر و گونیان بری ، ئەو منالانەی مەلامستەفاش وان دەسەلاتیکیان کەوتوتە دەست بەروژی روناک وەک مافیاکان بەجورەها شیوە پارەی ئەومیللەتە لەنەوتەوە بۆموجەی پیشمەرگە دەدزن و یاسا و دادگاشیان کردوتە قەشمەریخانەکەمەگەر ئەو شیو ەدەسەلات و حوکم رانیە تەنیا لەسومالیا هەبیت کەموجەی مانگانەی خۆت بۆسولحی عەشائیری لی وەربگیرێ.\nئەرشیفی (پیشمەرگەیەك)ی نووسەر\nبارزانى بكوژانى ڕۆژنامەنووس زەردەشت عوسمان ئاشكرا دەكات\nپیشمەرگەكانى یەكیتى بوون بە قوربانى كۆنگرە